
Dorothy Law Nolte (1924-2005), specialistä in consilierea 
familiei, a avut cele mai diverse ocupatii dupä ce a scris, in 1954, 
pentru rubrica ei säptämänalä din revista califomiana Torrance 
Herald, poemul care urma sä o facä celebrä, Children Learn What 
They Live. A tinut cursuri de educatie a copiilor adresate pärintilor, 
a înfiinţat o grădiniță, a lucrat ca instructor pentru gravide in 
vederea naşterii, a promovat o tehnică de reducere a stresului. A 
fost căsătorită de două ori şi a avut patru copii. 

N-a prețuit niciodată pe deplin impactul poemului său. „Pur şi 
simplu l-am scris şi i-am dat drumul în lume, unde s-a mişcat, după 
cât se pare, în virtutea propriului impuls”, spunea autoarea într-un 
interviu recent. 


Rachel Harris, prietena şi colaboratoarea lui Dorothy Law Nolte, 
este psihoterapeut specializat în probleme familiale. 

Dedic aceasta carte, in numele dragostei si al 
luminii, tuturor copiilor vieţii. 
DOROTHY LAW NOLTE 


Fiicei mele, Ashley, care m-a învățat ce 
înseamnă să iubeşti si să fii părinte. 
RACHEL HARRIS 

Cuvânt înainte 


de Jack Canfield 
coautor al volumelor Supă de pui pentru suflet şi Supă de pui 
pentru sufletul mamei 


Am descoperit poemul «Copiii învaţă ceea ce trăiesc» (vezi p. 
17 a acestei cărţi — n. ed.) la începutul anilor '70, pe când scriam o 
carte despre cum li se poate construi copiilor, la orele de curs, 
respectul de sine. M-am îndrăgostit instantaneu de aceste versuri şi 
le-am multiplicat pentru toți profesorii din şcoala la care predam. 
Fiecare vers părea să conţină o afirmaţie pe care o intuiam a fi 
absolut adevărată. Am fost uluit de câtă înţelepciune puteau conţine 
atât de puţine cuvinte. 

Nu m-am gândit nici o clipă că o voi întâlni vreodată pe 
autoarea versurilor. Si totuşi, câțiva ani mai târziu, la o conferinţă 
de psihologie, am cunoscut-o pe Dorothy Law Nolte, venită acolo 
împreună cu soţul ei, Claude. Cei doi au avut amabilitatea de a mă 
invita în camera lor şi m-au tratat cu toată bunăvoința, delicatefea, 
încurajarea şi prietenia despre care scrisese Dorothy în poemul ei. 
A fost o seară pe care n-o voi uita niciodată. Nu cred că ei au bănuit 
vreo clipă ce influenţă au avut iubirea şi grija lor asupra unui tânăr 
pedagog care încerca să înveţe să se iubească pe sine şi să-şi înveţe 
şi elevii să se iubească şi să se accepte aşa cum sunt. 

«Copiii învaţă ceea ce trăiesc» mi-a servit drept ansamblu de 
principii călăuzitoare în relaţiile cu elevii şi, mai târziu, în relaţia cu 
cei trei fii ai mei. Aşa cum se întâmplă cu toate principiile 
referitoare la viaţă şi la educaţia copiilor, este mai uşor să vorbeşti 
ori sa scrii despre ele decât să le pui în practică. 

In cei 30 de ani de activitate didactică—ani în care am predat si 
am condus ateliere pentru părinţi am ajuns la convingerea că 
majoritatea părinţilor doresc din toată inima să fie iubitori, 
binevoitori, infelegätori, toleranfi, onesti şi corecfi cu copiii lor. 
Problema este că cei mai multi dintre ei n-au urmat niciodată vreun 
curs despre metodele si tehnicile specifice de interacțiune, 
comunicare şi disciplină, apte să genereze o atitudine părintească 
intelegátoare, protectoare, onestă şi corectă. Nici unul dintre 
părinţii pe care îi cunosc nu-i împărtăşeşte partenerului de viata o 
idee de genul: «Ştii, m-am gândit azi-noapte la patru metode 
nemaipomenite de a-i distruge micului nostru Billy respectul de sine. 
Ilputem ridiculiza, face de râs, minţi.» Nimeni nu-sipropune 
vreodată în mod conştient să-şi lezeze copiii. Si totuşi, adesea 
părinţii o fac. Nu intenţionat. De cele mai multe ori, le transmit 
copiilor propriile prejudecăţi si predispozifii emoţionale din 
nestiinta si din frică. 

Este nevoie de un act de conştiinţă şi de curaj pentru a ne 
dezbăra de toate acele clişee distructive care ajung uneori să ne 
controleze relaţia cu copiii fără ca noi să ne dăm măcar seama. Este 
nevoie de curaj pentru a trăi în mod conştient, cu intenţia clară de a 
creşte nişte copii sănătoşi, fericiţi şi bine pregătiţi pentru viaţă. 

In această carte, Dorothy Law Nolte a luat fiecare vers din 
poemul ei devenit clasic şi, folosind istorioare şi exemplificări, ne-a 
învăţat pe toți cum să punem în practică valoroasele lui precepte. 
într-un limbaj simplu şi accesibil, ea ne arată cu măiestrie cum să 
fim mai putin critici si mai îngăduitori, mai putin sententiosi şi mai 
toleranfi, cum sa nu facem apel la ruşine, ci la încurajare, cum să 
fim mai putin ostili si mai apro- piafi de copii. 

Citind cartea înveţi nu numai să devii un părinte mai eficient, ci 
şi să fii un sof/o soție, un profesor si un manager mai bun. 
Principiile şi metodele prezentate aici sunt principii universale, 
menite a da naştere unor relaţii interumane pozitive, tonice şi pline 
de respect. Sunt ferm convins că, dacă toți am pune în aplicare 
aceste principii în toate relaţiile noastre cu oamenii, ar exista mai 
puțină violenţă si mai puţine războaie, mai puţine greve si mai multă 

productivitate la locul de muncă, mai puţină prefăcătorie si mai 
mult timp pentru studiu. Am avea mai puţini oameni în închisori şi în 
centrele de dezintoxicare. Vă invit sa meditafi asupra faptului că 
majoritatea problemelor cu care se confruntă lumea noastră îşi au 
originea acasă şi că, devenind un părinte mai bun, vă aduceţi cea 
mai solidă contribuţie la rezolvarea problemelor imense, aparent 
insolubile cu care se confruntă azi omenirea. 

Oricât de bun părinte ati fi, sunteţi pe punctul de-a va imbarca 
într-o aventură care vă va duce pe o nouă treaptă de magie. Ce 
poate fi mai preţios decât sentimentul că deveniți mai apt să crestefi 
nişte copii încrezători în sine, asertivi, răbdători, recunoscători, 
iubitori, preocupaţi de felurile lor, generosi, de buna-credinfa, 
corecfi, respectuosi şi prietenoşi? Imaginafi-va o lume în care toți 
copiii s-ar transforma în adulți înzestrați cu asemenea însuşiri. Va 
puteți imagina un Washington D. C. in care toţi politicienii să aibă 
toate aceste calități? Eu pot. Ştiu că şi Dorothy poate. Sunt convins 
că ceva de genul acesta ne motivează pe noi, cei având profesiunea 
de a «creşte» oameni care să ne continue munca. 

Aveţi o meserie nobilă — să fiți părinte. Nu va subestimafi 
niciodată puterea de a contribui la crearea unui viitor mai bun nu 
doar pentru copiii dumneavoastră, ci pentru toți. Această carte vă 
poate ajuta să deveniți acel părinte care aspirafi să fiți, să crestefi 
copii de care să vă simfifi întotdeauna mândri si să contribuiţi la o 
evoluţie a conştiinţei aptă să ducă la instaurarea lumii în care visăm 


cu toţii să trăim. 


Introducere 


Povestea poemului 
«Copiii invata ceea ce traiesc» 


Am scris «Copiii învaţă ceea ce trăiesc» in 1954 pentru un ziar 
local din sudul Californiei, ziar in care detineam o rubrică 
säptämänalä dedicatä vietii creative de familie. Pe atunci eram deja 
mama a doi copii, o fetiţă de 12 ani şi un băiat de nouă. Predam un 
curs despre viata de familie in cadrul unui program educational 
pentru adulti, la o scoala locala din district, si eram sefa catedrei de 
puericultura la o şcoală sanitară. Nu-mi imaginam că poemul meu 
era menit să devină clasic în domeniu, în lumea întreagă. 

«Copiii învaţă ceea ce trăiesc» era felul meu de a răspunde la 
întrebările părinţilor care îmi frecventau cursurile dedicate vieţii de 
familie. încercam să explic ce înseamnă să fii părinte. în anii '50, 
părinţii îşi creşteau copiii spunându-le ce să facă şi ce să nu facă. 
Ideea de a-l călăuzi pe copil nu prea era cunoscută. «Copiii învaţă 
ceea ce trăiesc» recunoştea faptul că părinţii exercită o influenţă 
primordială asupra copiilor prin intermediul exemplului propriu, 
devenind astfel modelul lor în viaţa de zi cu zi. 

De-a lungul anilor, «Copiii învaţă ceea ce trăiesc» a fost prezent 
în multe conferinţe şi dezbateri. Prin intermediul departamentului 
Ross Products de la Abbott Laboratories Inc., o versiune prescurtată 
a lui le este înmânată, în maternitäti, celor care devin părinţi, 
precum şi medicilor pentru cabinetele lor. Poemul a fost tradus şi 
publicat în zece limbi. Profesori şi preoţi din toată lumea l-au inclus 
în programa cursurilor lor 

pentru pedagogi şi părinți. Oriunde ar fi folosit poemul meu, sper sá 
servească drept ghid şi sursă de inspiraţie pentru părinţii care se 
confruntă cu cea mai dificilă sarcină a vieţii lor — creşterea 
propriilor copii. 

«Copiii învaţă ceea ce trăiesc» pare să aibă o existenţă de sine 
stătătoare. De când a fost publicat pentru prima oară s-a îmbarcat 
într-o călătorie pe cont propriu. Poemul a fost modificat, prescurtat 
şi adaptat de mii de ori — in general fără ştiinţa mea. Uneori 
cuvintele mi-au fost schimbate pentru a sluji unui anumit scop. Intr- 
o zi, intrând într-o librărie, am descoperit un afiş: «Dacă trăieşte 
printre cărţi, copilul învaţă să fie înţelept.» Poemul a apărut sub 
multe titluri: «Crezul copiilor», «Crezul părinţilor», «Ce învaţă 
copilul», ba chiar, în Japonia, sub inadecvatul «învăţăturile 
indianului american» (se pare că traducătorul a crezut că poemul 
reprezenta o culegere de maxime amerindiene destinate părinţilor). 
Şi totuşi, el a supravieţuit. 

N-am luat în serios majoritatea modificărilor aduse poemului; 
unele însă s-au dovedit opuse punctului meu de vedere. La un 
moment dat, cineva a schimbat ultimul vers în «Dacă trăiesc în 
acceptare şi prietenie, copiii învaţă să găsească dragostea in lume». 
Consider că este incorect să promiti dragostea sau chiar să 
încurajezi căutarea dragostei în lume. Dragostea vine din interior. O 
persoană iubitoare generează dragoste, iar aceasta se transmite de la 
un om la altul. Dragostea nu este o comoară sau un bun de consum, 
ca să poată fi găsită. Versul final scris de mine sună aşa: «Dacă 
trăiesc în prietenie, copiii învaţă că e plăcut să trăieşti pe lume.» Era 
vorba de a institui un climat de aşteptare optimistă, pozitivă în timp 
ce copiii explorează lumea înconjurătoare. 

Dacă veţi vedea poemul «Copiii învaţă ceea ce trăiesc» într-o 
revistă, pe peretele din casa cuiva sau lipit pe un frigider, veţi intra 
în contact cu viaţa de dincolo de cuvinte, chiar dacă sub versuri nu e 
indicat nici un autor sau e menţionat «autor necunoscut». 

Timpuri în schimbare. Pe măsură ce lumea s-a schimbat am 
modificat şi eu poemul. Cea mai semnificativă schimbare de 

structurä a fost consecinta unei mai mari sensibilitäti fatä de 
problema sexelor. Initial poemul fusese scris sub forma: «Dacä 
träieste..., copilul invata...»in anii '80 i-am dat o formă universală: 
Dacă trăiesc..., copiii învaţă... 

Cam tot atunci am separat un vers complex, «Dacă trăiesc în 
onestitate şi corectitudine, copiii învaţă adevărul şi să fie drepţi», în 
două versuri mai explicite: «Dacă trăiesc în onestitate, copiii învaţă 
adevărul» şi «Dacă trăiesc în corectitudine, copiii învaţă să fie 
drepţi». Copiii percep onestitatea şi corectitudinea ca pe două 
calităţi distincte. Modificarea a accentuat totodată faptul că adevărul 
şi dreptatea sunt valori diferite. în 1990 am adăugat un vers nou: 
«Dacă trăiesc în bunăvoință şi consideraţie, copiii învaţă respectul.» 
Odată cu pronunţarea caracterului multicultural al societăţii noastre, 
am vrut să încurajez dezvoltarea respectului ca fundament al 
acceptării diferențelor dintre oameni. 

Pe când lucram la această carte, am reflectat din nou asupra 
versului «Dacă trăiesc în onestitate, copiii învaţă adevărul». Prin 
anii '50, când am scris poemul, noţiunea de «adevăr» mi se părea 
suficient de clară. Si totuşi, la peste patru decenii distanță, am ajuns 
să înțelegem că există mai multe adevăruri, la fel cum există mai 
multe nuanţe de gri. Aşa că am hotărât să modific versul în «Dacă 
trăiesc în onestitate, copiii învaţă respectul pentru adevăr». Consider 
că exprimă o aşteptare mai realistă, aceea a descoperirii, de către 
copii, a propriei bune- credinţe. 

Forma tipărită la începutul acestei cărţi reprezintă versiunea 
completă, adusă la zi, a poemului meu. 


Cuvintele ne unesc. De-a lungul anilor m-am bucurat de 
momente de intimitate spontană cu oameni care descopereau că sunt 
autoarea poemului «Copiii învaţă ceea ce trăiesc». O mamă mi-a 
spus: «Poate că n-o să vă placă, dar eu v-am pus poemul în baie.» 
Era singurul loc în care se putea bucura de o anume intimitate. Se 
retrăgea acolo ori de câte ori simţea nevoia unor clipe de linişte, 
pentru a-şi aminti sá se pretuiasca pe sine ca părinte. Un tată mi-a 

spus că agätase un exemplar al poemului meu deasupra bancului de 
lucru din garaj. «il citesc când simt că mi-a ajuns până peste cap», 
mi-a zis el. în ambele cazuri, «Copiii învaţă ceea ce trăiesc» le-a 
oferit acestor părinți o cale de a-şi descoperi nevoia unor clipe de 
izolare pentru a se aduna şi a-şi redobândi perspectiva asupra 
lucrurilor. 

Recent, o bunică mi-a zis că poemul o îndrumă în relaţia ei cu 
nepoţii. Spunea ca a fost pentru ea ca o Biblie în perioada când şi-a 
crescut copiii, iar acum îl foloseşte cu generația următoare. O alta 
mamă mi-a scris că poemul «a fost prima mea lecţie de educaţie a 
copiilor». Atâţia oameni mi-au împărtăşit relaţia lor personală cu 
«Copiii învaţă ceea ce trăiesc» încât am ajuns sa înţeleg că poemul 
le poate servi ca inspiraţie pentru genul de părinte pe care ar vrea 
să-l întruchipeze. 

Poemul meu transmite un mesaj simplu şi clar: copiii învaţă 
neîncetat de la părinţii lor. Copiii dumneavoastră vă sorb din priviri. 
Poate că nu sunt atenţi la ceea ce le spuneţi să facă, dar sunt cu 
siguranţă atenţi la ceea ce faceți efectiv. Sunteţi primele şi cele mai 
viguroase modele ale lor. Părinţii se pot strădui să le insufle copiilor 
anumite valori, însă aceştia vor absorbi, în mod inevitabil, valorile 
care le sunt transmise prin intermediul comportamentului, 
sentimentelor şi atitudinii părinţilor lor în viaţa de zi cu zi. Felul în 
care vă exprimaţi şi vă controlati propriile sentimente devine un 
model pe care copiii dumneavoastră şi-l vor aminti toată viaţa. 

Cred că fiecare copil este o făptură unică şi are un nucleu de 
creativitate şi înțelepciune care îi aparţine numai lui. Este privilegiul 
părinţilor să fie martorii înfloririi personalităţii copilului şi să 
îngăduie frumuseţii acesteia să strălucească în lume. 

îmi place să cred că poemul meu a rezistat probei timpului, 
oferind o abordare rațională a educaţiei copiilor pentru generaţii 
întregi de părinţi. El vă reaminteşte că vă puteţi găsi timp ca să vă 
contopiti din nou cu ceea ce e important pentru dumneavoastră în 
viata de familie. Sper ca poemul şi cartea de fata să vă călăuzească 

si sá vá inspire sá aveti incredere in intuitia si fn sentimentele 
proprii atunci cand vá cresteti copiii. Nu uitati sá apreciati si sá 
îngrijiţi cu iubire resursele interioare ale copiilor dumneavoastră si 
modul în care îşi afirmă personalitatea pe măsură ce învață cum să 
participe şi să contribuie la viaţa de familie. în felul acesta puteţi 
crea un parteneriat cu copiii dumneavoastră, care va încuraja 
împlinirea, dăruirea şi evoluţia laolaltă, ca familie. 

Când îmi citesc pentru prima oară poemul, părinţii spun adesea 
«ştiu astal». Aşa este — probabil că ştiţi. Poemul vă conectează, într- 
adevăr, cu ceea ce ştiţi deja în sinea dumneavoastră. Intenţia mea 
este ca această carte să expliciteze sensul fiecărui vers din «Copiii 
învaţă ceea ce trăiescy. îmi place să-mi imaginez că ne adunăm 
laolaltă şi discutăm despre viaţa alături de copii. Sper să aveţi 
sentimentul că este vorba de o experienţă împărtăşită şi mai sper ca 
poemul meu să devină viu şi palpabil pentru dumneavoastră. Copiii 
învaţă, într-adevăr, ceea ce trăiesc. Apoi cresc şi ajung să trăiască 
ceea ce au învăţat. 


Dorothy Law Nolte 


Copiii învaţă ceea ce trăiesc 


Dacă trăiesc în critică şi cicăleală, copiii învaţă să condamne. 


Dacă trăiesc în ostilitate, 
copiii învaţă să fie agresivi. 
Dacă trăiesc în teamă, 
copiii învaţă să fie anxioşi. 
Dacă trăiesc înconjurați de milă, copiii învaţă autocompátimirea. 
Dacă trăiesc înconjurați de ridicol, copiii învaţă să fie timizi. 
Dacă trăiesc în gelozie, 
copiii învaţă să simtă invidia. 
Dacă trăiesc în ruşine, 
copiii învaţă să se simtă vinovați. 
Dacă trăiesc în încurajare, copiii învaţă sá fie încrezători. 


Dacă trăiesc în toleranţă, 
copiii învaţă răbdarea. 


Dacă trăiesc în laudă, 
copiii învaţă prețuirea. 


Dacă trăiesc în acceptare, copiii învaţă să iubească. 

Dacă trăiesc în aprobare, copiii învaţă să se placă pe sine. 


Dacă trăiesc înconjurați de recunoaştere, copiii învaţă că este 
bine să ai un fel. 


Dacă trăiesc împărțind cu ceilalți, copiii învaţă generozitatea. 


Dacă trăiesc în onestitate, copiii învaţă respectul pentru 
adevăr. 


Dacă trăiesc în corectitudine, copiii învaţă să fie drepți. 

Dacă trăiesc în bunăvoință şi consideraţie, copiii învaţă 
respectul. 

Dacă trăiesc în siguranţă, copiii învaţă să aibă încredere în ei 
şi în ceilalți. 

Dacă trăiesc în prietenie, copiii învaţă că e plăcut să trăieşti pe 
lume. 


DOROTHY LAw NOLTE 


Daca träiesc in critica si cicaleala, 
copili invata sa condamne 


Copiii sunt ca buretii. Absorb tot ce facem, tot ce spunem, 
învaţă în fiecare clipă de la noi, indiferent dacă suntem sau nu 
conştienţi de asta. Dacă adoptăm o atitudine critică — plângân- du-ne 
de ei, de alţii ori de lumea care ne înconjoară —, le arătăm cum să-i 
condamne pe ceilalți sau, şi mai rău, cum să se condamne pe ei 
înşişi. îi învăţăm să vadă mai curând ce este rău în lume decât ce 
este bun. 

Putem critica în nenumărate feluri — prin cuvinte, prin tonul 
vocii, prin comportament sau chiar printr-o privire. Toţi ştim să 
condamnăm din priviri ori să dăm o tentă critică vorbelor noastre. 
Copiii mici sunt foarte sensibili la felul în care sunt spuse lucrurile 
şi le pun la inimă. Un părinte îi poate spune copilului «E timpul să 
plecăm», fără ca vorbele lui să transmită mai mult decât acest mesaj. 
Un alt părinte, grăbit şi nerăbdător, poate rosti aceleaşi cuvinte într- 
un fel care să sugereze «Eşti rău pentru că te tândăleşti atât». Deşi 
nici una dintre variante nu va avea neapărat efectul scontat, copilul 
va recepționa diferit cele două mesaje şi există riscul ca al doilea să- 
i dea un sentiment de nemulţumire de sine. 

Nu are sens să ne ascundem, toţi avem momente când ne sare 
tandära din nimic. Criticăm cu toţii din când în când. Şi o facem, 
poate, chiar de faţă cu copiii noştri. Nu este însă totuna cu a trăi într- 
un climat de critică permanentă, cu atenţia atintita asupra depistării 
greşelii. Indiferent de obiectul lor, criticile frecvente au un efect 
cumulativ, dând o tentă negativă, intolerantă, 

vieţii de familie. Ca părinţi avem de ales: putem crea o atmosferă 
sufletească critică şi acuzatoare sau una tolerantă şi încurajatoare. 


în febra momentului. Abby are şase ani şi stă la masa din 
bucătărie aranjând într-o cană de plastic plină cu apă floricelele 
culese de ea. Deodată, cana se răstoarnă, umplând totul cu apă, 
frunze şi flori. Abby stă udă în mijlocul dezastrului şi plânge în 
hohote. Mama ei vine într-o clipitä. 

«Vai de mine! Cum poţi fi atât de neindemanatica?» exclamă ea 
exasperată. 

Am spus cu toţii asemenea lucruri. Reactionam fără să gândim. 
Vorbele ne ies pe gură atât de repede încât ne surprind şi pe noi. 
Poate că suntem obosiţi. Poate că suntem preocupaţi de ceva fără 
nici o legătură cu ce s-a întâmplat. Indiferent de motiv, nu e prea 
târziu să schimbăm tonul şi să evităm ca un asemenea incident 
mărunt să capete proporţii exagerate, afectând sentimentul valorii de 
sine al copilului. Dacă mama lui Abby s-ar opri, s-ar calma şi şi-ar 
cere scuze că a fipat, curăţenia s-ar face mult mai repede. Abby ar fi, 
poate, stânjenită de incident, nu însă şi de propria persoană. Pe de 
altă parte, dacă mama lui Abby continuă să-şi critice fata, Abby ar 
putea începe să se considere o ființă incompetentä şi 
neîndemânatică. 

Ştiu, nu e uşor să ne înfrânăm supărarea chiar dacă suntem 
conştienţi că asta ar fi spre binele copiilor noştri. Cei mai mulţi 
dintre noi trebuie să facem eforturi considerabile pentru a ne 
înţelege şi a ne controla reacțiile afective. 

Ne-ar fi de mare ajutor să avem pregătit un răspuns alternativ de 
genul «Cum s-a intámplat?». O asemenea formulare pune accentul 
pe incident, nu pe copil. în felul acesta, preîntâmpinăm sentimentul 
de inadecvare şi de eşec al copilului şi pregătim terenul pentru 
învăţarea constructivă. încurajând copilul să explice succesiunea 
evenimentelor, puteţi să urmăriţi alături de el cum un lucru a condus 
la altul şi să descoperiţi, poate, împreună cum ar trebui procedat pe 
viitor. 

Unele accidente pot fi preintämpinate acordänd mai mult timp 
planificärii si impunänd, de la bun inceput, anumite limite, in 
general, copiii vor să ne mulţumească, asa că le putem face viata 
mai uşoară spunându-le clar ce vrem de la ei. Sugestiile noastre 
trebuie să fie specifice şi adecvate vârstei, şi trebuie formulate astfel 
încât să-i ofere copilului informaţii concrete de care el să se poată 
folosi pentru a-şi adapta comportamentul. 

într-o zi ploioasă, Ben, un puşti de patru ani, i-a spus mamei sale 
că el şi prietenul lui ar vrea să facă animale din plastilină. Mama 
tocmai se ocupa de nişte facturi scadente, aşa că putea pur şi simplu 
să spună «foarte bine» şi să-i lase pe băieţi să se descurce singuri. 
Ea însă şi-a lăsat treburile, a luat o perdea veche de baie pe care o 
păstrase special pentru asemenea ocazii, a întins-o pe jos şi le-a 
explicat băieţilor: «Stati aici, în mijloc, ca s-o putem întinde 
complet. O să fie loc berechet pentru ferma voastră cu animale.» 

în timp ce copiii frământau plastilina pe perdeaua de plastic, Ben 
a întrebat-o pe maică-sa: «Putem să luăm nişte cuțite de la 
bucătărie?» 

«Fără cuțite, a zis mama. Cutitele nu sunt jucării. Ce-ati spune 
de nişte instrumente pentru tăiat aluatul?» 

«Grozav. Şi nişte linguri de lemn, nu-i aşa?» a continuat băiatul. 

«Sigur că da, a zis mama lui Ben, scoțând din sertare o serie de 
ustensile de bucătărie. Şi nu uitaţi, băieţi, o să trebuiască să mă 
ajutaţi după aia să fac ordine.» 

Chiar dacă pentru mama lui Ben acele câteva minute acordate 
băieţilor au însemnat o întrerupere din treburile ei, ea are toate 
şansele să fie scutită atât de adunatul resturilor de plastilină de pe 
covor, cât şi de efortul de a nu-i critica pe copii. în acelaşi timp, 
faptul că ea s-a implicat de la bun început i-a dat lui Ben ocazia să 
negocieze ustensilele de bucătărie cu care dorea să se joace. Deşi o 
asemenea abordare îţi ia timp, ea lasă loc opţiunilor şi le oferă 
copiilor şansa de-a lua decizii. lar faptul că au un cuvânt de spus in 
deciziile de zi cu zi îi ajută să-şi construiască o imagine de sine 
pozitivă — aceea de persoane competente. 

Să fim cinstiţi, nu avem întotdeauna timpul sau inspiraţia 

necesare pentru a aborda lucrurile aşa cum am dori. într-o zi, o 
prietenă de-a mea o zorea pe fiica ei de cinci ani, Katie, să plece mai 
repede pentru că aveau de făcut o serie de drumuri, inclusiv la 
coafor pentru a o tunde pe fetiţă. Pe drum, prietena mea i-a spus lui 
Katie: «Grăbeşte-te, scumpo! Mergem să te tunzi şi nu vreau să 
întârziem.» 

Brusc, Katie a făcut o criză de toată frumuseţea, tipänd si 
plângând că nu vrea să se tundă. Supărată, mama i-a spus că e 
«incapatanata», iar Katie s-a înfuriat atât de tare încât n-a mai putut 
scoate o vorbă. Poate că în ochii unui adult mama lui Katie nu a 
avut o atitudine critică, dar mesajul recepționat de fetiţă a fost «Esti 
rea pentru că eşti încăpăţânată». 

în cele din urma, după ce s-a mai liniştit, Katie a reuşit să-i 
explice maică-sii că nu mai voia să poarte breton, aşa că nu voia să-l 
tundă. înțelegând că acesta fusese singurul motiv al scandalului, 
mama o privi uimită. «Bine, draga mea, zise ea, o să-i explicăm asta 
frizerului. N-o să-l lăsăm să-ţi taie bretonul.» Dacă prietena mea s-ar 
fi gândit să discute toate astea cu Katie la micul dejun, ar fi reuşit 
probabil să evite criza aceea atât de chinuitoare pentru amândouă. 

Si totuşi, oricât am fi de flexibili şi de răbdători, oricât am reuşi 
să anticipăm lucrurile, vor exista întotdeauna momente în care vom 
intra în conflict cu copiii noştri. Problema care se pune într-o 
asemenea situaţie este cum să rezolvăm conflictul cu cât mai puţine 
consecinţe nefaste. Când ajungem într-un impas nimeni nu câştigă. 
Mama lui Katie a respectat dreptul fiicei ei de a decide cum să fie 
tunsa. Dându-le voie copiilor să aibă controlul în chestiuni minore, 
creăm încrederea necesară pentru a negocia pe viitor, când ei vor 
deveni adolescenţi, decizii mult mai importante. Crescând conştienţi 
de faptul că îi vom asculta şi le vom respecta părerile, copiii vor 
accepta mai uşor să discute cu noi şi să coopereze la rezolvarea 
problemelor cu adevărat grave. 


Vorba dulce mult aduce. De cele mai multe ori ne criticăm 
copiii doar ca să-i încurajăm să facă lucrurile mai bine, să fie mai 
buni. Poate că la fel au procedat şi părinţii noştri cu noi când eram 

copii. Sau poate că recurgem la critici când suntem obosiţi ori 
stresaţi. Copiii însă nu privesc criticile ca pe o încurajare. Pentru un 
copil critica pare mai curând un atac la persoană şi există mai multe 
şanse să-i provoace o atitudine de autoapărare decât una de 
cooperare. în plus, copiilor mici le este greu să înţeleagă că nu ei 
sunt inacceptabili, ci comportamentul lor. 

Asta nu înseamnă însă că nu le putem spune copiilor că nu ne 
place ceea ce fac. Dacă ne acordăm răgazul de a cântări impactul 
cuvintelor noastre, putem spune exact ce vrem fără a minimaliza 
respectul de sine al copilului. Indiferent ce s-a întâmplat, putem să-i 
dam de înţeles că el e în ordine, deşi ceea ce a făcut nu este. 

Când a auzit zgomotul de sticlă spartă, tatăl lui William a ghicit 
totul. A intrat calm în camera de zi, a cărei pardoseală era acoperită 
de cioburi. Fiul său, în vârstă de opt ani, stătea de cealaltă parte a 
ferestrei, în curte. O expresie de uluire şi teamă i se putea citi pe 
chip. Bâta de baseball zăcea pe jos, lângă el, iar mingea se afla în 
mijlocul camerei, pe podea. 

«Acum ştii de ce există regula „Nu juca niciodată baseball 
aproape de casă”, William?», îl întrebă tatăl. 

Băiatul privi în pământ. 

«Ştiu, tată. Dar am fost atent.» 

«Nu, Will, regula nu se referă la atenţie. Se referă la distanţă.» 

«imi pare rau», zise William, sperând că discuţia se va sfârşi 
aici. 

Tatăl îl privi cu seriozitate. «Bine, hai să vedem cât ar costa să 
schimbăm geamul ca să ştim cât timp va trebui să-ţi pui deoparte 
banii de buzunar ca să-l plăteşti.» 

Cuvintele se aşezau încet, pe măsură ce William realiza con- 
secintele greşelii lui. Tatăl văzu cum umerii băiatului se lăsau sub 
povara responsabilitatii. 

«Ştii, Will, că şi bunicul tău m-a pus să plătesc o fereastră pe 
care am spart-o? Cred că aveam cam vârsta ta», îi mărturisi el 
băiatului, care îl asculta acum transpus. 

«Záu?» 


24 / COPIII ÎNVAŢĂ CEEA CE TRĂIESC 


«A durat mult până să-l plătesc, zise tatăl. Şi îți mărturisesc că 
de-atunci n-am mai spart niciodată vreun geam. Acum fugi şi adu o 
mătură şi un făraş să strângem cioburile astea.» 

Prea mult accent pus pe invinovatire sau pe pedeapsă produc 
separare, nu comuniune. Adevărul este că toţi gresim, iar 
accidentele nu lipsesc din viata nimănui. Dacă răspundem în 
asemenea momente transmițând mesaje utile, îi ajutăm pe copii sá 
înveţe ceva din experienţa lor, să facă legătura dintre ce au făcut şi 
ce «s-a întâmplat» şi să descopere cam cum ar trebui să procedeze 
pentru a readuce situaţia la normal. 


Cicăleală, cicăleală şi iar cicăleală. Poate că nu ne dăm seama, 
dar cicăleala si lamentatia cronică sunt forme subtile de critică. 
Mesajul implicit al cicălelii este «Nu am încredere că iti vei aminti 
să faci un anumit lucru sau să te comporti cum trebuie». Nu ne 
ajutăm copiii aşteptând de la ei tot ce este mai rău şi pe deasupra 
suntem ineficienti. Oricât ar fi de mici, copiii învaţă foarte repede să 
facă abstracţie de frazele repetate la nesfârşit. Cât despre 
adolescenţi, este bine cunoscută capacitatea lor de-a fi «surzi» la 
vorbele noastre, indiferent dacă au sau nu căştile pe urechi. 


O strategie preferabilă cicălitului este de a stabili rutine pre- 
vizibile care sa implice aşteptări rezonabile din partea noastră. De 
multe ori le sugerez părinţilor că o cale simplă, dar eficientă de-a 
evita placa bine cunoscută cu «nu uita» este să pună accentul nu pe 
uitare, ci pe reamintire. 

Spuneti-i copilului dumneavoastră ceea ce vreţi ca el să-şi 
amintească: «Aminteste-ti să-ţi pui şosetele în coşul cu rufe 
murdare», «Adu-ti aminte că păpuşa asta rămâne în casă, n-o iei cu 
tine afară». Această strategie instituie un ton încurajator care e 
important la orice vârstă şi poate face minuni. Metoda este extrem 
de utilă pentru copiii mici, care tocmai învaţă cum funcţionează 
viaţa de familie. Şi, mai presus de toate, aveţi încredere în ei că vor 
reuşi. «Ce ajutor de nădejde esti că ţi-ai amintit să strângi cuburile!» 
Cu asemenea remarce pozitive îi arătaţi copilului ce aşteptaţi de la el 

Şi în acelaşi timp îl încurajați. 

Ca şi cicăleala, văicăreala este o modalitate ineficientă de-a 
căuta schimbarea şi nu reprezintă un model benefic pentru copiii 
noştri. Ea pune accentul pe dificultăţi, deficienţe şi dezamăgiri, nu 
pe soluţii. Copiii noştri nu trebuie să înveţe să vadă lumea dintr-o 
asemenea perspectivă pasivă şi negativistă, nici să creadă că soluţia 
problemelor este să te plângi de ele. Evitaţi să faceţi din văicăreală 
un substitut al trecerii la fapte. în schimb, imaginati cât mai multe 
soluţii creative şi antrenati-i pe copii să vină, la rândul lor, cu idei. 

Gândiţi-vă în ce măsură vă lamentati în viata de zi cu zi. S-ar 
putea să fiţi surprinşi descoperind cât de mult va plängeti de fapt, fie 
că este vorba despre situaţia de la locul de muncă, de persoanele cu 
care aveţi de-a face sau de vremea de-afară. Deşi cu toţii simţim din 
când în când nevoia să bombănim, aduceti-vä aminte că îndemnul 
«Gata cu väicäreala!» este valabil şi pentru părinţi, nu numai pentru 
Copii. 

Este cum nu se poate mai distinctiv să ne plângem de partenerul 
de viaţă. într-o asemenea situaţie, copiii se simt obligaţi să ţină 
partea unuia dintre părinţi, aşa că îi propulsăm în centrul conflictelor 
conjugale. E o poziţie insuportabilă pentru copii, care se simt 
sfasiati în devotamentul lor faţă de ambii părinţi. La fel, plângându- 
ne de bunicii lor îi punem într-o poziţie delicată. Reproşurile la 
adresa părinţilor sau socrilor noştri trebuie ţinute departe de relaţia 
magică pe care copiii o au cu bunicii lor. Copiii vor descoperi destul 
de repede greşelile din familie — să nu-i împovărăm prematur cu 
ofiirile noastre. In plus, ei au nevoie să vadă cum toţi adulţii din 
familia lor se respectă reciproc nu doar în vorbe, ci şi în fapte. 
Observându-ne interacţiunile, copiii învaţă despre relaţiile dintre 
oameni şi despre cum se împacă între ele fiinţele dragi lor. 


Bucurati-vä de insufletirea copilului dumneavoastră. Asa 
cum copiii învaţă fără încetare de la noi, putem şi noi să învăţăm 
neîncetat de la ei. După ce petrecuseră o seară în oraş cu toată 
familia, nişte prieteni de-ai mei se străduiau să-şi scoată din maşină 
progeniturile în vârstă de şapte şi opt ani şi să le ducă la culcare. Ca 

de obicei, nici unul dintre băieţi nu era încântat de ideea de-a se 
băga în pat. în timp ce se îndreptau spre casă, băiatul cel mic a 
întrebat: «Nu putem să privim puţin stelele?» 

Părinţii s-au oprit. Aveau de ales. Puteau spune: «Tare vă mai 
place sá va tändäliti. Nu mai fiţi asa dificili! S-a făcut târziu, e ora 
de culcare.» Dar nu au facut-o. în seara aceea au zăbovit câteva 
minute să admire cerul înstelat şi strălucirea de pe chipul copiilor. 

«Să priveşti stelele» este cu totul altceva decât «să te uiţi la 
stele». Adulții se uită, văd şi trec grăbiţi la ceea ce «trebuie facut». 
Copiii privesc stelele cu mirare şi anticipare. Dacă îi lăsăm pe copii 
să ne înveţe un nou mod de-a vedea lumea se creează o experienţă 
de familie dinamică, în care toţi putem să învăţăm şi să crestem 
împreună. 


Daca trăiesc în ostilitate, copiii învaţă 
să fie agresivi 


Cei mai multi dintre noi nu ne socotim nişte fiinţe ostile. Ştim 
că nu suntem ca acele familii violente, abuzive, care ţin prima 
pagină a ziarelor locale. Dar poate că şi noi creăm acasă o 
atmosferă plină de resentimente nerecunoscute, în care clocoteşte o 
furie reprimată gata să erupă exact când te aştepţi mai puţin. 

Este drept, cultura noastră oferă nenumărate exemple de 
ostilitate şi certuri. în orice clipă, undeva în lume este război. Chiar 
şi la noi în tara ura, crimele, violenta domestica, răfuielile între 
diverse bande şi altele de acelaşi gen sunt monedă curentă. Prin 
intermediul televiziunii şi al filmelor, copiii sunt expuşi la mii de 
ore de imagini cu lupte şi violență. Ostilitatea poate exploda 
oriunde: acasă între fraţi, la şcoală între colegi, între necunoscuţi — 
pe stradă, la volan sau în cartier. Copiii îşi pot vedea sau auzi 
părinţii certându-se între ei, cu şefii sau cu vecinii. lar unii se 
confruntă zilnic cu aşa ceva! 

Trăind într-o asemenea atmosferă ostilă, copiii ajung să se simtă 
vulnerabili. Unii reacţionează devenind duri, mereu puşi pe hartä, 
gata să riposteze ori să caute ei înşişi pricină. Alţii ajung să fie atât 
de speriaţi de certuri încât evită orice fel de conflict, chiar şi 
confruntările fireşti. Puteţi remarca această distribuţie a rolurilor pe 
orice teren de joacă al copiilor din clasele primare. 

Un model de agresivitate familială îi poate învăţa pe copii că 
disputele sunt o necesitate, o cale de a rezolva problemele. 

Ei vor creşte cu convingerea că viata e o bătălie, că nu vor fi trataţi 
corect dacă nu luptă sau că trebuie să lupte pentru a supravieţui. Nu 
vrem nicidecum aşa ceva pentru copiii noştri. Felul în care 
rezolvăm, ca părinţi, diferendele dintre noi sau crizele familiale este 
sistemul de referinţă în care copiii noştri vor învăţa să facă fata 
conflictelor — fie cu ostilitate distructivă şi agresivitate, fie prin 
fermitate şi dialog constructiv. 


Se pregăteşte furtuna. Lucrurile mărunte, de zi cu zi, sunt cele 
care ne scot în general din sărite. Frustrarea noastră creşte şi uneori 
ne pierdem cumpătul nu neapărat din cauza unui eveniment 
semnificativ, ci ca urmare a «picăturii care a umplut paharuly. Pe 
măsură ce stresul creşte ne pierdem echilibrul interior — cel mai 
adesea când, la capătul unei zile grele, familia se reuneşte, obosită şi 
înfometată. 

Frank, un băieţel de patru ani, a avut o zi neplăcută la grădiniţă. 
Nu i-a venit rândul la calculator şi a rămas cu impresia că 
educatoarea i-a favorizat pe ceilalți copii. în plus, tata a întârziat să-l 
ia acasă din cauza unei urgente ivite la birou. 

în drum spre casă, tatăl il întreabă: «Cum a fost la gradinita?», 
prefacându-se interesat şi vesel. E însă obosit, preocupat şi hărțuit 
de problemele de peste zi. 

«Bine», răspunde Frank de pe bancheta din spate a maşinii, 
privind pe geam, în gol. La radio se aude un buletin de ştiri. Se 
circulă greu. 

Ajunşi acasă, o găsesc pe mama trebăluind în bucătărie, grăbită 
să termine cina. Micul televizor de pe bufet prezintă ştirile. Tuturor 
le e foame. Scotändu-si haina, Frank dărâmă tară să vrea cutia în 
care fusese gustarea lui de la grădiniţă. Firimiturile se răspândesc 
peste tot. 

Scena vi se pare probabil familiară şi e uşor să vă imaginati ce 
va urma. Mulţi ducem o viaţă trepidantă şi ştim cât este de greu să 
ţii pasul cu tot ce se aşteaptă de la tine. Răspunsul nostru la stres 
depinde de capacitatea de-a ne controla neräbdarea, insatisfactia, 

supärarea si iritarea in momentele de incordare. Aceste sentimente 
«neimportante» trebuie constientizate si tratate in mod creativ pe 
mäsurä ce se ivesc, altminteri, cu trecerea timpului, ele se vor 
acumula, transformändu-se in sentimente cu adevärat «importante»: 
intäi un resentiment mocnit, apoi o furie tot mai intensä, gata sa 
izbucneascä in momentele critice. Din fericire, in cazul nostru, 
mama este capabilă să-şi tempereze perfect iritarea şi să iasă cu bine 
din impas. 

îi întinde lui Frank o măturică şi un faras, spunându-i: «Nu-i 
nimic, dragule. Uite, ia astea şi curăța firimiturile.» După care, 
punând puiul în cuptor, se apleacă lângă băiat şi-l încurajează: «Le- 
ai adunat aproape pe toate. Hai, dă-mi voie să te ajut cu ce-a mai 
rămas.» începe să măture restul de firimituri, adu- nându-le în 
făraşul pe care Frank îl ţine încă în mână. Chipul copilului se 
relaxează într-un zâmbet larg. 

Ştim cu toţii că această scenă ar fi putut avea cu totul alt 
deznodământ. Văzând că răstumase cutia pentru gustare, frustrarea 
lui Frank ar fi putut exploda: «Urăsc cutia asta! Urăsc grădiniţa!» 
Mama l-ar fi putut invinovati pe tată pentru incident, tipand: «Cum 
poţi să pleci aşa şi să-l laşi pe Frank cu mine când eu gătesc?!» sau 
să-l fi criticat pe băiat, lamentându-se: «Iar faci mizerie! Nu poţi să 
fii şi tu mai atent?» 

E mult mai bine să ne manifestăm frustrările atunci când apar, 
fie şi numai în sinea noastră. Copiii învaţă cum să se raporteze la 
sentimente — mergând de la nerăbdare la ostilitate şi la certuri 
dezläntuite — observând felul nostru de a le face faţă. Atenţie, putem 
învăţa la rândul nostru de la copii căi de eliberare a tensiunii. 
Adesea, când copiii se opresc brusc din ceea ce fac şi trec la o 
activitate care consumă energie — aleargă, desenează, se joacă «de- 
a...» cu păpuşile —, ei îşi descarcă instinctiv frustrarea. în loc să ne 
pierdem cumpătul, putem încerca să ne calmăm angajându-ne într-o 
activitate fizică — o plimbare în pas vioi, grădinărit, spălatul maşinii. 
lar dacă n-avem timp pentru O asemenea activitate ne putem 
concentra pur şi simplu asupra respirației, inspirând adânc de câteva 

ori şi numărând apoi rar până la zece, cum obişnuiau să facă 
bunicile noastre. Scopul este să ne eliberăm de tensiune şi să 
revenim la sentimente mai uşor de controlat. Procedând în felul 
acesta, nu numai că vom trece mai uşor peste momentele de 
încordare, dar le vom da şi copiilor un bun exemplu. 

Când copiii nu reuşesc să-şi elibereze tensiunea în mod natural, 
prin joc, îi putem învăţa să-şi controleze sentimentele printr-un joc 
mental. După ziua grea de la grădiniţă, mama sau tatăl l-ar fi putut 
întreba pe Frank: «Ce fel de animal te-ai simţit tu azi, la gradinita?», 
iar el ar fi putut răspunde: «Simteam că-mi vine să rag ca un leu.» 
Părinţii ar fi putut continua întrebându-l ce fel de animal se simţea 
acum, când era acasă. Copilul ar fi putut foarte bine să răspundă: 
«Acum mă simt ca un cätelus care se gudurá.» Un asemenea 
răspuns le-ar fi sugerat părinţilor că băieţelul avusese probabil o zi 
grea şi simţea nevoia de mângâiere şi ocrotire. 


Cum sa faci faţă furtunii. La fel ca noi, copiii au dreptul 
inalienabil de a-şi cunoaşte şi exprima sentimentele, inclusiv cele de 
furie. Asta nu înseamnă că au dreptul să le facă rău celorlalți ori să 
distrugă lucruri. Anumite comportamente, precum lovitul, muşcatul 
şi îmbrâncitul, nu trebuie tolerate; le vom sancţiona imediat prin 
măsuri disciplinare ferme, cum ar fi izolarea. Mai ales copiii mici au 
nevoie de ajutorul nostru ca să înveţe cum să-şi exprime 
sentimentele mai degrabă prin vorbe decât prin fapte. Ca părinți, 
trebuie să acceptăm şi să respectăm sentimentele şi frustrările 
copiilor noştri, impunând totuşi reguli şi limite de conduită. A găsi 
echilibrul corect poate fi extrem de dificil. 

într-o după-amiază, mama pune capăt disputei dintre fiica ei de 
nouă ani, Tessa, şi o prietenă de-a fetiţei, aflată în vizită: «Nu e 
frumos să te superi pe prietena ta, spune mama. Terminati 
amândouă!» 

Mai târziu, mama ţipă la Tessa pentru că nu s-a spălat pe dinţi. 
Tessa îi răspunde: «Nu e frumos să te înfurii pe fiica ta!» Mama se 
enervează şi mai tare. 

Daca ar respira adänc si ar sta putin sä se gändeascä, mama si-ar 
da seama ca Tessa nu o ia peste picior si nici nu cauta sä-i 
submineze autoritatea. Fetiţa nu face decât să o pună fata în fata cu 
inconsecventa propriilor ei mesaje. Tessa pune în discuţie premisa 
conform căreia adulţii se pot înfuria, iar copiii nu; sau că alții se pot 
supăra pe ea, dar ea nu se poate supăra pe ei. Şi are tot dreptul să 
ridice această problemă: noi nu dorim să-i învăţăm pe copii un 
asemenea standard dublu. 

Sfatul meu este ca părinţii să le permită copiilor lor să-şi 
definească singuri sentimentele. Pentru a-i ajuta am putea înlocui 
afirmaţiile cu întrebări. în loc de «Ştiu că te-ai supărat pe...», 
încercaţi «Ce te supärä/nemultumeste la...?». Continuati cu «Ce te- 
ar mulțumi la...?». îi ajutăm astfel pe copii să-şi clarifice 
sentimentele şi să descopere mai multe căi de a le înfrunta. 


Propriii noştri demoni. Felul în care ne stăpânim propria 
nerăbdare, ostilitate sau furie reprezintă pentru copii un exemplu 
mult mai puternic decât ceea ce le spunem să facă în privința 
sentimentelor lor. Nu vrem să-i împovărăm cu proastele noastre 
dispoziţii, dar nu vrem nici să ne prefacem că nu am fi supăraţi. 
Putem fi însă cinstiţi în ambele privinţe, căci copiii ne vor intui 
starea de spirit chiar dacă încercăm s-o disimulăm. 

într-o sâmbătă dimineața, după o săptămână grea la serviciu, 
mama lui Sam făcea curăţenie în casă. Observând cu câtă în- 
verşunare trânteşte pernele canapelei, fiul ei de nouă ani o întrebă: 
«Eşti supărată pe mine?» 

Mama se opri, se adună puţin şi zise: «Nu, puiule, sigur că nu.» 

Aşa că Sam se duse afară să se joace, derutat şi neliniştit, dar 
neştiind prea bine ce să facă în această situaţie. Mama putea 


să fie mai sinceră şi să-i spună: «Da, sunt supărată. Tare aş vrea să 
nu-ţi mai laşi jucăriile în sufragerie. Am şi aşa destulă bătaie de cap 
cu curăţenia, mi-e greu să-ţi car mai întâi toate lucrurile la tine in 
cameră. N-ai vrea, te rog, să mă ajuţi luând jocurile astea de-aici?» 

în felul acesta, Sam ar şti că a intuit bine: mama era, într-adevăr, 
supărată. Şi ar mai şti şi ce anume dorea ea de la el. 

Copiii mai trebuie să înveţe că părinţii se pot supăra unul pe 
celălalt, dar asta nu-i împiedică să-şi rezolve conflictul. Tre- zindu- 
se odată pe la miezul nopţii, Caria, o fetiţă de şapte ani, a auzit 
glasurile enervate ale părinţilor ei. S-a speriat şi s-a ascuns sub 
pătură, reuşind cu greu să adoarmă din nou. A doua zi dimineaţă, 
dându-și seama că fetiţa îi auzise certându-se, tatăl i-a spus Cariei: 
«Mama şi cu mine discutam despre cheltuielile casei şi nu reuşeam 
să cădem de acord. îmi pare rău că te-am trezit.» 

Pentru Caria e important să ştie că într-adevăr părinţii ei s-au 
certat, dar că totul e încă în regulă. Tatăl ar fi putut continua, 
explicându-i: «Mama ta şi cu mine nu ne-am înţeles, dar până la 
urmă am ajuns la un compromis. Dacă nu merge aşa, vom găsi altă 
cale.» O asemenea asigurare ar ajuta-o pe Caria să înțeleagă că toţi 
au momente în care se enervează şi se ceartă, dar asta nu înseamnă 
că nu se mai iubesc. Ar mai învăţa că nu este întotdeauna uşor să iei 
o decizie, că unele decizii presupun divergente de opinie şi că poate 
fi nevoie de mai multe tentative pentru a ajunge la un rezultat. Fiind 
sinceri cu copiii în privinţa inevitabilelor conflicte din viaţa de 
familie, transformăm un incident care i-ar putea tulbura într-un 
prilej de a le da lecţii preţioase despre arta compromisului şi a 
negocierii. Sunt lecţii folositoare copiilor atât acum, cât şi în viitor. 


Soare umbrit din când în când de nori. De obicei, senti- 
mentele noastre ostile vin şi pleacă aidoma unor nori. Şi tot ca în 
cazul vremii, este uşor să privim frustrarea ca pe ceva care «ni se 
întâmplă» şi asupra căruia nu avem prea mult control. Dacă 
ajungem să ne înţelegem propriile reacţii, vom reuşi să înţelegem şi 
cum le ajutăm să se întâmple. Cu cât ne manevrăm mai creativ şi 
mai constructiv furia, cu atât va fi mai puţin probabil ca 
sentimentele noastre ostile să conducă la certuri. Or, cum bine ştim, 
certurile par să nu ducă decât la şi mai multe certuri. 

Ridicol este, când avem de-a face cu asemenea sentimente 

intense, că există mai multe şanse să ne certăm cu fiinţele dragi din 
familie decât cu cunoştinţele, prietenii sau străinii. De aceea e atât 
de important să ne stăpânim aceste sentimente pe măsură ce apar, 
înainte ca ele să câştige teren. Sâcâiala este mult mai uşor de 
controlat decât furia dezlantuita. 

Este esenţial — şi liniştitor — să ştim că nu trebuie să fim modele 
perfecte pentru copiii noştri. Vor exista, inevitabil, şi momente în 
care ne vom pierde cumpătul. Dacă suntem capabili să ne 
recunoaştem şi să ne evaluăm greşelile, apoi să ne cerem scuze 
pentru comportamentul nostim, le vom da copiilor o lecţie 
importantă — aceea că Mami şi Tati învaţă neîncetat, la rândul lor, 
metode mai eficiente de a-şi controla sentimentele. Este esenţial să 
le demonstrăm copiilor că furia nu e un duşman căruia trebuie să i te 
opui, ci o energie ce trebuie valorificată în mod creator. Important, 
atât pentru noi cât şi pentru sănătatea şi bunăstarea familiei noastre, 
este ce facem cu această energie şi cum o directionäm. La urma 
urmei, comportamentul nostim de zi cu zi creează tiparele familiale 
pe care copiii le vor transmite în viitor familiilor lor, deci nepoților 
noştri. 


Daca trăiesc în teamă, copiii învaţă sa 
fie anxioşi 


Copiilor le place să cocheteze cu ideca de frică. Se delectează cu 
jocuri în care apare Omul-sperietoare şi sunt încântați de poveştile şi 
filmele de groază. îmi amintesc că, în pragul adolescenţei, 
obişnuiam să-mi petrec serile de vineri pe la diverşi prieteni. Ne 
îngrămădeam în jurul radioului, cu luminile stinse: ascultam o 
emisiune intitulată Poveştile vrăjitoarelor, care azi ar părea probabil 
extrem de puerilă, dar pe noi ne înspăimânta. Partea cea mai dificilă 
(dar şi cea mai incitantă) era să ne prefacem că nu suntem speriați 
cand, după emisiune, ne întorceam acasă pe întuneric. Simteam cum 
frica pompa în noi adrenalină, făcând să ne sară inima în piept, pe 
când ne întrebam ce ne pândeşte din umbră, deşi în adâncul 
sufletului ştiam că suntem în perfectă siguranţă şi vom ajunge 
curând la casele noastre plăcute şi bine luminate. 

Este cu totul altceva să trăieşti însă cu spaima adevărată în 
suflet, fie că e vorba despre ameninţarea cu violenţa fizică, despre 
boli incurabile sau despre frica, aparent mai puţin importantă, de 
bătăuşul cartierului ori de monstrii de sub pat. Confruntarea 
cotidiană cu frica reală îi distruge copilului încrederea în sine şi 
sentimentul fundamental de securitate. Frica subminează mediul 
ocrotitor de care copilul are nevoie ca să crească, să exploreze 
lumea şi să înveţe. îi inoculează un sentiment persistent de 
aprehensiune, o anxietate globală care îi poate afecta în mod 
fundamental atitudinea faţă de oameni şi de situaţiile noi. 

Lucruri care bufnesc noaptea. Multe surse de adevărată 
spaimă din viaţa copiilor sunt absolut surprinzătoare pentru părinţi. 
Copiii pot fi sincer speriaţi de lucruri pe care adulţii nu le iau în 
serios, fie că este vorba de câinele nou-apărut în cartier sau de 
bătrânul arțar cu ramuri uscate. Pot fi speriaţi până si de nişte banale 
figuri de stil. O fetiţă de trei ani pe care o cunosc şi-a întrebat 
mama: «Mami, chiar ai să te faci praf? Aşa i-ai spus mătuşii Cathy.» 
Se întâmplă ca un copil mic să ia ad-litteram figurile de stil. Fetiţa 
despre care vă vorbesc simţea nevoia ca mama ei să-i explice ce 
voise de fapt să spună şi totodată s-o liniştească şi s-o imbrätiseze 
tandru. 

Indiferent de motiv, atunci când copilului îi este frică trebuie să 
luaţi lucrurile în serios. Frica este în ochii celui care o simte, aşa că 
trebuie să vedeţi lumea din perspectiva copilului. Spunând lucruri 
precum «Nu fi prostuţ(ă)», «Nu-i nimic», «Maturizeazá-te», «Nu fi 
papă-lapte», nu facem decât să umilim copilul, alungându-i 
spaimele în adâncul sufletului, unde vor continua să se amplifice în 
tăcere. 

în grupurile de părinţi cu care lucrez, participanții mă întreabă 
adesea: «Cum faci diferenţa dintre un copil căruia îi este într-adevăr 
frică şi unul care nu vrea decât să i se dea atenţie?» Răspunsul este: 
nu faci nici o diferenţă. Părinţii nu trebuie să se teamă că vor fi 
manipulati de nevoile emotionale ale copilului lor. Nevoia de atenţie 
a copilului dumneavoastră este la fel de legitimă ca nevoia de hrană 
sau de adăpost. Iar uneori copilul este și speriat, şi domic de atenţie. 

La cei trei ani ai săi, Adam ne oferă un bun exemplu pentru o 
asemenea situaţie. Familia lui s-a mutat recent într-o casă nouă, el a 
început să meargă la grădiniță şi tocmai i s-a născut o surioarä. 
Toate acestea au fost momente fericite pentru părinţii lui. Nu însă şi 
pentru Adam. Pentru băieţel, ele pecetluiau sfârşitul lumii sale de 
până atunci. Simtea că întregul său univers fusese zguduit din 
temelii. într-o noapte, când mama era plecată, Adam a venit la tatăl 
lui cu o rugăminte neaşteptată: «Mi-e frică, apárá-má», a scäncit. 

Tatăl băiatului ar fi putut spune: «Să te apăr? De ce anume? 
Acum eşti fratele mai mare, aşa că nu mai trebuie să-ţi fie frică», şi 

apoi să-l trimită înapoi în pat, singur. 

Tatăl însă a înţeles. «Să te apăr? Sigur, nici o problemă, i-a spus 
el. Hai, bagă-te lângă mine în pat şi o să fim amândoi în siguranţă.» 
Cuvintele lui pline de înţelegere şi apropierea fizică au răspuns 
nevoii de alinare a lui Adam, ajutându-l să depăşească un moment 
dificil şi să meargă mai departe. 

Părinţii pot face să dispară, ca prin farmec, şi spaimele unor 
copii mai mari. Doi fraţi, de şase şi de opt ani, se speriau sistematic 
de «fantomele» din pod. Mama băieţilor păstra special pentru aceste 
ocazii, în şifonier, o mătură veche. Când copiii năvăleau în camera 
ei cu ochii mariti de spaimă, ea scotea calm mătura din dulap si 
alerga prin casă, agitând-o ca pe o armă periculoasă şi strigând din 
răsputeri. Băieţii alergau în urma ei, râzând vesel, convinşi că mama 
lor gonea toate creaturile înspăimântătoare din casă. 


Când magia nu dă roade. Există însă momente când nici un 
procedeu magic nu-i poate proteja pe copii de spaimele care-i 
bântuie. Nici mama care agită mătura urlând, nici imbratisarea 
tandră nu vor alunga frica sau tristeţea care apar atunci când familia 
trece printr-o criză reală. Momentele cele mai dificile pentru copii 
sunt acelea în care rutinele zilnice sau structura familiei sunt 
zguduite din temelii. Copiii se bazează pe faptul că ritmul vieţii de 
familie rămâne mai mult sau mai puţin acelaşi. Or, când survine 
criza, ei au impresia că întregul lor univers se năruie. 

în afară de moartea unuia dintre părinţi, divorţul este probabil 
cel mai îngrozitor eveniment din viaţa unui copil. Indiferent dacă au 
sau nu motive reale, mulţi copii se tem de divorţul părinţilor. Faptul 
că îl aud pe unul dintre părinţi plângându-se de celălalt le sporeşte 
teama, cufundându-i în anxietate. înapoia fricii de divorţ există 
groaza copilului că ar putea fi abandonat. El crede că dacă unul 
dintre părinţi părăseşte casa îl părăseşte şi pe el. 

în timpul divorţului, copiii au sentimentul că au pierdut con- 
trolul asupra lumii lor. Una dintre cele mai dificile sarcini ale 
părinţilor care se despart este aceea de-a acţiona în interesul copiilor 
lor, indiferent cât de răniţi, frustrati sau furiosi ar fi. Copiii sunt 
prinşi, în mod inevitabil, la mijloc, aşa că părinţii au datoria să 


DACA TRÄIESC IN TEAMA... / 37 
declare un armistitiu atunci cand se pune problema lor. Din päcate, e 
mult mai usor de spus decät de facut, mai ales daca pärintii sunt 
furiosi unul pe celälalt si se ceartä. Dar tocmai acestea sunt 
momentele in care copilul simte cel mai acut nevoia sä fie asigurat 
cä, orice s-ar intämpla, amändoi rämän pärintii lui si amändoi vor 
avea grijä de el. 

Copiii intuiesc orice crizä de familie, chiar si atunci cänd nu-i 
inteleg complet urmärile. Auzind ca tatäl ei si-ar putea pierde slujba, 
Lynn, o fetiţă de şase ani, s-a speriat că toată familia va rămâne pe 
drumuri şi nu vor mai avea ce mânca. Tatăl i-a explicat: «Vom găsi 
noi o cale să ne descurcăm. Poate că o vreme va trebui să facem 
ceva economii, dar o să ne descurcám.» Asta i-a dat lui Lynn ocazia 
să fie curajoasă şi să facă şi ea ceva pentru familia ei: «Ştii, n-am 
neapărat nevoie de adidaşii ăia noi. Oricum, nu încă», a zis ea. 


Temerile noastre în privinţa copiilor. Copiii absorb grijile 
părinţilor, adesea fără ca noi să ştim. Ar merita să observăm de câte 
ori facem afirmaţii care încep cu «Mă tem că...» sau «Poate că nu...» 
sau «Sunt îngrijorat(ă) cä...». Dacă cei mici sunt expuşi sistematic la 
comentarii trădând anumite temeri, există riscul ca ei să-şi formeze 
un mod anxios de a gândi. Aşteptările se formează prin repetiție, iar 
gândirea negativă poate deveni rapid circulară. Cunoaştem cu toţii 
persoane care au ajuns să fie prinse într-un asemenea cerc vicios: 
«Mă aştept la ce e mai rău şi uite că întotdeauna mi se întâmplă ce e 
mai rău!» 

Din păcate, în zilele noastre părinţii au mai multe temeri ca 
altădată în privinţa copiilor lor. Ne confruntăm cu o dilemă: cum să- 
i protejăm şi să-i prevenim de pericolele care-i pândesc fără a le 
insufla o anxietate inutilă? Dorim, de exemplu, să fie circumspecti 
cu necunoscutii fără să ajungă totuşi să presupună că orice persoană 
pe care n-o cunosc le este ostilă sau le vrea răul. Vrem să fie în 
permanenţă în câmpul nostru vizual, dar nu şi să se simtă vulnerabili 
dacă nu le suntem în preajmă. Este o adevărată provocare să creştem 
copii care să aibă încredere în ei, făcând în acelaşi timp totul pentru 
a-i ţine departe de rele. 

Nu există o cale simplă de rezolvare a acestei dileme. Părinții 
trebuie să aprecieze singuri cum să răspundă întrebărilor copiilor, 
câtă independenţă să le acorde şi la ce vârstă. Când, la patru ani, 
Alison a întrebat dacă e bine să meargă în parc din moment ce acolo 
sunt şi străini, mama i-a răspuns: «Da, Alison. Am să fiu acolo, cu 
tine, şi am să fiu eu atentă în locul tău.» Când Ken, un băiat de 10 
ani, a anunţat că vrea să meargă singur la şcoală, părinţii lui au 
trebuit să pună în balanţă teama de a-l şti singur pe străzile oraşului 
şi dorinţa de a-i încuraja nevoia de independenţă. 

O altă teamă este ca nu cumva copiii noştri să sufere ceea ce-am 
suferit noi când eram de vârsta lor. Această supraiden- tificare cu 
copiii poate atrage după sine un comportament inadecvat. Cari este 
un puşti de şapte ani al cărui tată e obsedat de baseball şi îi 
innebuneste pe toţi cu obsesia lui — pe soţie, pe antrenor, pe fiul său. 
Tatăl mi-a explicat astfel temerile lui: «Când eram de vârsta lui Cari 
nu eram un tip sportiv. îmi amintesc că eram ultimul pe care-l 
alegeau să facă parte din vreo echipă, şi asta mă făcea să mă simt 
îngrozitor. Mă tem că băiatul meu va päti la fel!» 

Cari are nevoie să-şi exploreze propriile abilităţi sportive fără 
povara amintirilor tatălui său. Pe scurt, tatăl trebuie să se retragă şi 
să-i dea fiului şansa de-a avea experienţe de viaţă proprii. Trebuie să 
avem permanent în vedere că fiii şi fiicele noastre sunt diferiţi de 
noi şi că au dreptul la propriile lor necazuri. 


Temerile de zi cu zi. Copiii trăiesc într-o altă lume decât adulții 
şi nu ne povestesc întotdeauna ce se întâmplă în lumea lor. 
Părinților le este uşor sá ignore lucrurile care-i înspăimântă pe copii 
în viaţa de zi cu zi. De pildă, multi dintre ei sunt zilnic intimidati de 
alti copii din şcoală sau din cartier, ba chiar de fraţii lor, acasă. Pot 
fi persecutați, ameninţaţi, porecliti în fel şi chip, tachinati. Copiii 
mai mici nu ştiu întotdeauna cum să-şi exprime teama şi suferinţa, 
iar cei mai mari pot avea sentimentul că au datoria să se descurce 
singuri. Trebuie să ne găsim timp să-i întrebăm cum se înţeleg cu 
ceilalți copii din viaţa lor. 

Cu un aer aparent indiferent, mama îl întreabă pe Andrew, fiul ei 

in värstä de cinci ani: «Ei, ce s-a mai intämplat azi la scoala?» (O 
asemenea formulare are mai multe sanse de-a culege informatii 
decât aceea, mai directă, «Cum a fost azi la scoala?».) 

«Joey mi-a luat camionul. Eu m-am jucat primul!» 

«Şi pe urmă ce s-a întâmplat?» 

Andrew priveşte în jos şi mormăie: «Nimic. Nu ştiu.» 

în acel moment, mama îşi dă seama că Joey îl intimidează pe 
Andrew şi încearcă să-şi ajute băiatul să găsească o cale de-a ţine 
piept unui bătăuş. «imi închipui că ţi-a fost tare necaz cand Joey ţi-a 
luat camionul. Ce crezi că ai fi putut face?», îl întreabă ea, dându-i 
copilului posibilitatea să se gândească şi la alte căi de-a înfrunta 
situaţiile dificile. 

Andrew spune că putea smulge la rândul lui camionul din 
mâinile lui Joey, că îi putea spune educatoarei, că putea să se joace 
cu altceva sau că putea pleca de lângă Joey pentru a se alătura 
celorlalți copii. Mama nici măcar nu mai are nevoie să-i spună lui 
Andrew ce trebuie să facă. Nu-i rămâne decât să asculte şi să-l ajute 
pe băiat să exploreze diversele alternative la «nimic». Poate fi utilă 
şi o întrebare de genul: «Cum ai fi dorit să se petreacă lucrurile?» 

Andrew ar putea răspunde: «îmi doream să am eu camionul.» 

Odată ce copilul şi-a clarificat dorinţele, el poate trece la 
elaborarea unui plan constructiv. «Ştii ce-o să fac mâine dimineaţă? 
O să iau camionul şi, dacă Joey încearcă să mi-l smulgă, o să-i spun 
nu\» 

Pe multi copii mici îi sperie confruntarea cu o situaţie nouă. 
Prima zi de şcoală, prima vizită la dentist, prima călătorie cu avionul 
îi copleşesc. îi putem ajuta să depăşească aceste momente critice 
acordându-le cu generozitate sprijinul şi încurajările noastre. A ne 
exprima încrederea în copiii noştri este o cale eficace de a-i învăţa 
să aibă încredere în ei înşişi. Remarcati reacţia fizică pe chipul şi în 
postura copilului dumneavoastră data viitoare când îi veţi spune: 
«Ai să te descurci perfect. Ştiu că poţi s-o faci.» 

Copiii foarte mici au uneori nevoie de pregătiri suplimentare în 
vederea acestor prime încercări, cum ar fi să viziteze grădinița 
înainte de începerea şcolii. Aflată într-o asemenea situaţie, o mamă 

pe care o cunosc şi-a lăsat fiica să exploreze pe îndelete viitoarea ei 
clasă, după care a întrebat-o: «Ce crezi tu că ai să vrei să faci mai 
întâi?» 

«Să dau de mâncare la peşti», a răspuns Sandy fără să ezite, 
făcând deja pasul cel mare de-a se imagina mergând la grădiniţă. 

O altă sursă de spaimă pentru unii copii este televizorul, cu doza 
sa zilnică de violenţă de la ştiri, din filme, reclame şi emisiuni 
dramatice. Cei mai mici nu reuşesc întotdeauna să facă diferenţa 
între realitate şi ficţiune, aşa că trebuie feriti şi de una, şi de cealaltă. 
Există copii mai mari care, privind accidentele, traumele, violenţa şi 
crimele pe care le prezintă televiziunea, iau totul în glumă, în vreme 
ce alţii sunt tulburati şi obsedati de asemenea imagini. Trebuie să 
evaluăm capacitatea copilului nostru de-a face fata violenţei la care 
este expus prin intermediul televizorului şi în funcție de asta sa 
limităm vizionarea acestui gen de programe. 


Cu toţii ne temem... uneori. Ca părinţi, vrem să fim puternici în 
fata copiilor noştri. Vrem ca ei să aibă încredere în noi că îi vom feri 
de tot ce e rău. Trebuie să avem însă şi curajul de-a ne arăta 
vulnerabilitatea şi a împărtăşi cu ei acele momente în care ne simţim 
aidoma leului cel laş din Vrăjitorul din Oz. Toţi avem momente în 
care ne este frică. Diferenţa constă în modul în care ne-o dominăm. 
Trebuie să-i ajutăm pe copii să înţeleagă că suntem fiinţe umane, ca 
fiinţele umane nu sunt perfecte şi că avem cu toţii nevoie de sprijin 
şi încurajare. Poate fi incredibil de liniştitor să simţi o mână mică 
bătându-te pe umăr în timpul unei imbrätisäri... 

La cei opt ani ai ei, Phoebe ştia că mama trebuia sa meargă în 
după-amiaza aceea la medic şi că era îngrijorată din cauza asta. Nu 
ştia toate amănuntele şi nici nu era nevoie — ar fi fost prea mult 
pentru puterea ci de înţelegere. Dar, înainte de a pomi spre şcoală în 
dimineaţa aceea, când mama s-a aplecat s-o imbrätiseze de plecare, 
Phoebe i-a strâns încurajator mâna. Mama a simţit diferenţa din 
îmbrăţişarea fetiţei şi, cu o expresie de mirare pe chip, a spus: 
«Mulţumesc, Phoebe. Mi-e de mare ajutor.» 

Copiii noştri învaţă cum să-şi domine spaimele observând ce 

facem noi cu ale noastre. Lasati-i să vadă metodele prin care căutaţi 
sprijinul partenerului, al prietenilor, al familiei atunci când simtiti 
nevoie de el. Lăsaţi-i să vada şi cum, alteori, le oferiţi voi celorlalți 
sprijin şi alinare. Felul în care ne conştientizăm sentimentele şi 
găsim soluţii creative în momentele dificile constituie modelul pe 
care copiii noştri îl vor urma când se vor confrunta cu propriile 
crize. 


Daca träiesc inconjurati de mila, copiii 
învaţă autocompatimirea 


Autocompatimirea seamänä foarte bine cu nisipurile miscätoare. 
în ambele cazuri, o forţă misterioasă te trage în jos până ajungi sá te 
simţi copleşit şi neajutorat. Nu-ţi mai rămâne decât să speri că va 
veni cineva să te salveze. 

Nu e nici pe departe o reţetă favorabilă succesului. Dacă ne este 
milă de copiii noştri sau dacă ne lăsăm noi înşine pradă 
autocompătimirii, îi învăţăm că e normal să le fie milă de ei. Nu 
vom reuşi să trezim în ei iniţiativa, perseverenta sau entuziasmul. 
Dimpotrivă, autocompatimirea te secătuieşte de energie si 
proiecteazä adesea o imagine de neajutorare si inadecvare. 

Vrem să avem copii plini de resurse, apti să găsească in ei înşişi 
puterea de care au nevoie şi capabili să ceară, la greu, ajutorul celor 
din jur. Pentru a le da un exemplu demn de urmat, trebuie să fim la 
rândul nostru capabili să facem asta. Poate nu perfect, poate nu 
mereu, suficient însă ca să-i învăţăm pe copii cum să apeleze la 
forţa interioară pentru a depăşi obstacolele vieţii. înseamnă că 
trebuie să găsim in noi înşine puterea de-a face fata încercărilor cu 
fruntea sus. Si mai înseamnă că trebuie să avem încredere în copiii 
noştri, să fim convinşi că vor fi la înălțime când viata îi va supune 
la încercări. 


Să încercăm altceva. Toţi avem momente în care ne auto- 
compatimim. Ne simţim subapreciati, epuizați de muncă, simţim că 
viaţa nu este aşa cum am dori-o. «De ce eu?» ne întrebăm. Dacă nu 
suntem atenţi, autocompătimirea poate 

deveni o stare de spirit, transformand melancolia ocazionala intr-o 
adevărată disperare. Perceptia ni se îngustează, nu mai luăm in 
considerare decät informatiile care sustin cliseul «biata/bietul de 
mine» si suntem antrenati intr-o gändire repetitivä, circulara, ce 
sfärseste in cercul vicios al milei de sine si al neajutorärii. 

Când ne aflăm într-o asemenea situaţie ne poate fi de ajutor să 
nu ne mai gândim la problemele noastre, ci să facem ceva — orice! îi 
sfătuiesc pe părinţi să se urce pe bicicletă, să facă o plimbare în pas 
vioi sau pur şi simplu să-şi imagineze o excursie într-un loc favorit. 
Una dintre elevele mele, Kate, mi-a spus ce a ajutat-o pe ea. «Mă 
simţeam ca o cârpă de şters pe jos — folosită şi neapreciată, mi-a 
povestit Kate. Cei trei copii mă epuizau, soţul meu lucra peste 
program şi ajungea acasă frânt de oboseală. Eram furioasă şi 
abătută, dar în acelaşi timp mă săturasem să mă simt tot timpul aşa. 
într-o bună zi, am hotărât să încerc nişte exerciţii de imaginaţie de 
genul celor discutate de noi în clasă. Am închis ochii şi primul lucru 
care mi-a venit în minte a fost că aveam nevoie de aplauze. Aşa că 
m-am imaginat pe un stadion imens, plin cu oameni care ovationau 
şi strigau „Kate e grozavă!”. Apoi am început eu să aplaud. Pur şi 
simplu mă aplaudam singură în bucătărie! 

Mi-am dat seama că simţeam nevoia să-l ştiu pe soţul meu 
alături de mine şi doream ca şi copiii să observe ce făceam pentru 
ei. Doream să mi se acorde atenţie. Aşa că am pregătit desertul 
preferat al tuturor şi l-am pus pe bufet cu un bilet mare pe care scria 
„Kate e grozavă. Dacă sunteţi de acord, strân- geti-mä în braţe”. Nu 
mai e nevoie să spun că asta a dezlegat limbile. Am primit 
imbrätisärile de care aveam nevoie, iar soţul meu şi cu mine am 
plănuit ca în weekendul următor să-i lăsăm pe copii la mătuşa mea 
şi să petrecem câteva zile în doi. Nu pretind că treaba asta mi-a 
schimbat viata, dar m-a împiedicat să mă mai autocompätimesc.» 

Nu numai Kate a avut de câştigat de pe urma inventivitatii ei, ci 
şi copiii, cărora le-a arătat cum să reacționeze în mod creativ la o 
stare de fapt. Pe deasupra, Kate a câştigat atât de necesarele 
momente de intimitate cu soţul ei. Retineti, este important ca soţul 

şi soţia să-şi îmbogăţească şi să-şi revitalizeze relaţia. Toţi membrii 
familiei beneficiază când soţii se preţuiesc mai mult unul pe celălalt. 


«Nici nu ştiţi cât sunteţi de norocosi!» Una dintre temele 
favorite ale părintelui căzut în capcana autocompătimirii este 
comparatia între viata copilului şi propria sa copilărie, aşa cum şi-o 
aminteşte. Judith, o fetiță de 11 ani, ştia întotdeauna când maicä-sa 
o pornea pe calea asta: începea să povestească despre viaţa ei când 
era de vârsta lui Judith, pe urmă trecea la cât era de norocoasă fata 
să aibă atâtea, neuitând să spună că nici nu-şi dădea seama cât de 
mult munceau părinţii ei. Conversaţia avea loc de obicei în maşină. 
Acolo Judith nu mai avea nici o scăpare. 

De obicei, mama lui Judith începea cu comentarii de genul: 
«Copiii din ziua de azi cred că totul li se cuvine. De exemplu, 
adidaşi de o sută de dolari.» Judith nu ştia ce să spună în afară de 
«Ihi» şi se făcea mică pe bancheta din spate a maşinii. Dar era abia 
începutul! 

«Nu cred că poţi pricepe că la vârsta ta lucram ca baby-sitter trei 
seri pe săptămână şi în fiecare după-amiază de sâmbătă. Nu umblam 
hai-hui toată ziua cu prietenele melc», continua mama. 

în acest moment Judith dădea ochii peste cap şi ofta, fără să-şi 
mai poată ascunde nerăbdarea. «Mamă, nu umblu toată ziua hai-hui 
cu prietenele mele! Şi am o mulţime de teme pentru acasă. (Pauză.) 
Probabil mai multe decât ai avut tu vreodată.» 

A apărut o competiţie între mamă şi fiică privitoare la cine are 
mai mult dreptul să-şi plângă de milă. Mama n-a avut deloc intenţia 
să stârnească o asemenea competiţie şi nici să-şi exprime 
autocompătimirea. N-a vrut decât s-o înveţe pe Judith să aprecieze 
mai mult şi să fie mai mulţumită de ceea ce are. Din păcate, mesajul 
subiacent a fost: «Sunt geloasă şi dezamăgită că n-am avut 
avantajele pe care le ai tu», alături de un mai subtil şi insidios «imi 
eşti datoare». Nu e de mirare că Judith începe să ofteze ori de câte 
ori mama ei pune placa. 

Atenţie! Nu este nimic rău în a ne exprima direct nevoia de 

apreciere. Luandu-si fata de la scoala, mama lui Judith ar putea 
spune, pur si simplu: «Ma bucur ca pot face asta pentru tine si ag fi 
încă mai fericită dacă as şti că şi tu apreciezi lucrul ăsta.» Nu trebuie 
să ne scufundăm în autocompătimire pentru a formula o cerere clară 
de apreciere. Desigur, nu putem garanta cum vor reacţiona copiii, 
dar şansele de-a obţine de la ei ceea ce vrem sunt mult mai mari 
dacă mesajul nostru este clar, direct şi lipsit de referiri la trecut. 


«Mă doare burtica!» Copiii sunt maeştri în a-şi plânge de milă 
şi a stârni mila părinţilor, cu toate avantajele care decurg de aici — li 
se dă atenţie, sunt luaţi în braţe si alintati. 

«Mă doare burtica», geme Tracy, o fetiţă de patru ani, în timp ce 
mama se chinuie s-o pregătească de plecare la grădiniţă. «Nu vreau 
să mă duc!» Se ţine de burtă, jelindu-se de mama focului. 

Nu există părinte scutit de această dilemă. Este Tracy bolnavă 
cu adevărat? Ar trebui să stea acasă? E nevoie să fie dusă la doctor? 
Evită ceva sau pe cineva de la grădiniţă? Are nevoie de mai multă 
atenţie din partea părinţilor? Sau are nevoie, pur şi simplu, de o zi 
liberă în care să stea liniştită acasă cu Mami sau cu Tati? 

Mama lui Tracy va trebui să evalueze situaţia concretă şi să 
aleagă alternativa cea mai probabilă. Important este ca Tracy să nu 
înveţe că dacă arborează un aer jalnic va obţine ceea ce vrea. 

Dacă bănuieşte că durerea de burtă este doar o scuză pentru a nu 
merge la grădiniţă, mama i-ar putea pune lui Tracy întrebări de 
genul: «Care este cel mai rău lucru care fi se poate întâmpla dacă 
mergi azi la grädinitä?», «Dacă ai avea o zi liberă, ce ţi-ar plăcea sá 
faci?», «Cum ai vrea tu să decurgă ziua de azi?» sau «Ce-ai putea 
face pentru ca lucrurile să arate aşa cum vrei tu?» 


Răspunzând la aceste întrebări, Tracy va reuşi, poate, să-şi dea 
seama ce-i lipseşte şi ce vrea cu adevărat, fără să adopte o atitudine 
de autocompătimire. Răspunsurile ar putea-o ajuta pe mamă să afle 
ce este în sufletul copilului. Uneori, când copiii pretind că sunt 
bolnavi, ei ne cer de fapt să le dăm atenţie. E cazul să ne întrebăm 
dacă nu cumva am fost prea grăbiţi sau prea preocupaţi în ultima 

vreme. Poate că ar trebui s-o lăsăm mai moale cu treburile şi să 
petrecem mai mult timp cu copiii noştri. 

Un alt mod prin care copiii ajung la autocompătimire este să 
spună sistematic: «Nu pot.» Aceasta poate fi scuza supremă şi 
pavăza împotriva formării de noi deprinderi. Copilul îi spune 
părintelui: «Nu te poţi aştepta de la mine sá fac ceea ce vrei. Pur şi 
simplu nu sunt în stare.» Dar în subtext s-ar putea să-i spună: «Nu 
vreau» sau, şi mai dur, «N-am s-o fac». 

Căzând victime acestei strategii ne declarăm de acord în 
principiu cu afirmaţia copilului cum că n-ar fi capabil. Or, nu vrem 
să-i transmitem un asemenea mesaj. Oricât ar fi de dificil, există 
momente în care trebuie să ne provocăm copiii, igno- rându-le 
scuzele şi mentinändu-ne aşteptările pozitive în privinţa lor. 
Totodată, ar fi bine să-i ajutăm să-şi descopere şi să-şi accepte 
sentimentul de insecuritate. 

La opt ani, Ben se simţea frustrat din cauza temei la matematică. 
«Nu pot s-o fac, scâncea. E prea grea pentru mine.» 

Tatăl lui Ben a luat în serios frustrarea băiatului, dar i-a ignorat 
apelul la milă, încurajându-l să mai încerce. «iti aminteşti că ai avut 
probleme cu matematica şi anul trecut? i-a replicat el. I-ai cerut mai 
mult sprijin invätätoarei, am lucrat împreună câteva probleme... Ai 
reuşit atunci, ai să reuşeşti şi acum. Hai să ne uităm la ce ai de 
facut!» 

Este tentant să oferim simpatie atunci când copiii nostri se simt 
descurajati. însă aşa riscăm să-i încurajăm să se lase pradă 
autocompătimirii în loc să le stimuläm perseverenta. Dacă tatăl i-ar 
fi răspuns fiului său: «Da, Ben, ştiu că e greu. Hai, fa o pauză în 
seara asta», l-ar fi putut face să creadă că nu e bun la matematică. 
Vrem să deschidem orizontul copiilor noştri ajutându-i să devină 
competenţi în cât mai multe domenii. Este extrem de important să 
nu dăm voie propriilor noastre defecte şi greşeli să ne umbrească 
perspectiva. Dacă tatăl lui Ben a avut la rândul său probleme cu 
matematica, ar putea fi tentat să se arate îngăduitor cu Ben; dar asta 
nu ar fi spre binele băiatului. 

Poate fi tare dificil pentru părinţi să disceama când să-şi ajute 
copilul şi când nu. în anumite situaţii, ajutorul devine o piedică. 
Uneori, pentru a căpăta încredere de sine, copiii au nevoie să facă 
lucruri pe cont propriu. Alteori, le putem face rău dacă nu-i ajutăm. 
Când un copil se împotmoleşte şi se simte copleşit, părintele trebuie 
să intervină, ajutându-l în aşa fel încât încrederea lui de sine să fie 
stimulată, nu subminată. Sunt situaţii în care cel mai bun lucru este 
să-l ajutăm pe copil să înceapă ceva, iar apoi să-l lăsăm să se 
descurce singur, încurajându-l să-şi găsească propria cale de-a duce 
treaba la bun sfârşit. 

Ca părinţi, trebuie să reconsiderăm în permanenţă deciziile 
referitoare la cum, când şi în ce condiţii le oferim sau le refuzăm 
copiilor ajutorul. Nevoile şi capacităţile lor se schimbă pe măsură ce 
cresc — ceea ce este de folos pentru un copil de trei ani poate fi o 
stavilă pentru unul de cinci. Trebuie să apreciem perfect când e 
cazul să intervenim şi când să ne dăm la o parte, oferindu-le însă 
întotdeauna încurajarea. Să nu uităm că, până la un anumit punct, 
lupta este inevitabilă şi ea poate fi chiar utilă procesului de învăţare. 


Momentele cele mai grele. Mila nu ajută nici chiar atunci când 
se produce o nenorocire — căci mila e un sentiment de distantare. Ne 
este milă de victimă, dar, în acelaşi timp, suntem recunoscători şi ne 
simţim, poate, oarecum superiori pentru că noi am fost crutati. 
Empatia, în schimb, este un sentiment de apropiere, o încercare de-a 
te imagina în pielea celuilalt. 


Empatia presupune compasiune şi ne face să ne întrebăm în mod 
firesc cum am putea da o mână de ajutor. 

Este extraordinar cum reuşesc tragediile să scoată la iveală ce 
este mai bun în om. Nápástuitii sorții fac faţă situaţiei cu uluitor de 
multă putere şi curaj. Copiii handicapati, de exemplu, le dau adesea 
părinţilor lecţii de viaţă mai importante decât le-ar putea da aceştia 
lor. Chiar şi copiii atinşi de boli incurabile reuşesc să se ridice 

deasupra sentimentului de autocompătimire: pot fi descurajati 
uneori, dar depăşesc aceste momente. 

Sue, o fetiţă de 10 ani, suferea de cancer în ultima fază. De 
obicei făcea naveta între şcoală şi pavilionul copiilor bolnavi de 
cancer de la spital. Părul lung şi blond îi căzuse de tot. Ar fi putut 
sta ascunsă, plângându-şi de milă. în loc de asta, cu ajutorul 
familiei, ducea, în măsura posibilului, o viaţă normală de copil in 
clasa a patra. îşi înfăşură un batic în jurul capului şi continua să 
meargă la şcoală, să-şi facă temele şi să se întâlnească cu prietenele 
ei. Când avea suficientă energie ca să se bucure de o petrecere, 
organiza una pentru toată clasa. Copiii se simțeau minunat. La fel şi 
Sue. 

Daca ar fi fost devastati de milă pentru Sue, colegii ei nu s-ar fi 
putut juca de-a prinselea cu ea cu atâta elan, urmărind-o cu aceeaşi 
energie ca pe oricare alt copil. Asta nu însemna că nu erau la curent 
cu boala prietenei lor şi că nu le părea rău pentru ea. Discutaseră cu 
învăţătoarea despre situaţia lui Sue şi încercau să-şi închipuie cum 
se simte. Tocmai pentru că discutaseră deschis despre boala ei şi îi 
înțelegeau consecințele, copiii puteau s-o susţină pe Sue şi s-o 
includă în activităţile lor, în loc s-o exileze, în încercarea neinspirată 
de-a o proteja. 


Soluţii, nu «simpatie». într-o zi, Janice, o fetiță de 10 ani, se 
prăvăleşte lângă mama ei pe canapeaua din living şi începe să se 
lamenteze: «Sunt singura care n-a fost invitată la petrecerea 
Melissei!» 


Mama isi dä imediat seama incotro se indreapta discutia lor. Isi 
trece bratul pe dupa umerii incovoiati ai lui Janice si o intreaba: 
«Singura care n-a fost invitata?» 

«Păi, recunoaşte fetiţa, mai sunt câţiva copii care nu merg.» «Tu 

ce-ai vrea să faci în seara aceea?» întreabă mama. 

«Aaa... aş putea să stau acasă şi să späl pe jos», răspunde Janice 
jumătate în glumă, jumătate în serios, privindu-şi mama printre gene 

cu oarecare interes. 

«Mda, ar fi o soluţie», incuviinteazä mama, fără a cădea in 
capcana de a-şi compătimi fiica. 

«Le-aş putea invita sa rămână la mine peste noapte pe celelalte 
fete care nu se duc acolo?» întreabă Janice. 

«Sigur, şi o să va distrati minunat, răspunde mama. Ai putea 
face şi präjiturelele alea care îţi plac.» 

Când discutăm cu copiii despre mici crize ca aceasta, avem 
ocazia să-i ajutăm să facă alegeri bune. Aflând ce simt şi sugerând 
soluţii posibile sau, şi mai bine, călăuzindu-le paşii astfel încât să 
descopere ei înşişi soluţii, îi deturnăm de la auto- compătimire şi le 
deschidem calea către autodeterminare. Având încredere în forța 
interioară a copiilor noştri îi ajutăm să creadă în ei înşişi şi să se 
bazeze pe propriile forte. E mult mai important decât o portie zilnică 
de «simpatie»! 


Daca trăiesc înconjurați de ridicol, 
copiii învaţă sa fie timizi 


Ridiculizarea, s-o recunoaştem, este o formă de cruzime. Nu ne 
dăm seama de asta pentru că pare o joacă. «Ei, hai, glumeam! Nu 
ştii de glumă?» Justificând astfel ridiculizarea, invinovátim victima 
pentru reacţia ei, indiferent de ce tip. Persoana ridiculizată este pusă 
într-o poziție perdantă: dacă protestează, riscă să fie ridiculizată şi 
mai tare; dacă acceptă ridiculizarea, respectul ei de sine are de 
suferit. 

Un copil deseori ridiculizat nu ştie cum e mai bine: să încerce să 
tempereze ori să evite persoana care-l sâcâie. Această confuzie se 
concretizează într-o atitudine ambivalenta, o dilemă — ca si când, 
fiind la volan, ai frâna şi ai accelera în acelaşi timp. Prins în acest 
conflict, copilul riscă să devină ezitant şi timid, refuzând 
experienţele noi şi străduindu-se să nu atragă atenţia asupra sa. 

Timiditatea care ia naştere în urma ridiculizării diferă de 
interiorizarea înnăscută întâlnită la unii copii. în situaţiile noi, 
aceştia din urmă par să aibă nevoie de mai mult timp ca să 
stabilească legături cu cei din jur — şi trebuie să acceptăm că asta 
face parte integrantă din personalitatea lor. în schimb, copiii care 
devin ruşinoşi şi se ţin deoparte pentru a evita ridiculizarea au 
nevoie de ajutorul nostru. Este de datoria noastră să-i ascultăm, să 
aflăm ce se petrece şi să-i ajutăm să găsească o cale de-a face fata 
situaţiei. 

Urale sau batjocurä? Ridiculizarea si räsul fac adesea casä 
bunä impreunä, dar aläturarea lor e nefireascä. De fapt, ridiculizarea 
poate fi privitä ca o pervertire a räsului. in varianta sa cea mai purä 
$i mai sänätoasä, räsul comunicä trupului o stare de bine si de 
relaxare si ne ajutä sä legäm prietenii. Ridiculizarea, pe de altä 
parte, inseamnä sä faci haz de cineva: räsul este pe seama cuiva. 
Deosebirea dintre räsul sänätos si cel batjocoritor creeazä confuzie 
in mintea copiilor, mai ales cä rädem de necazurile altora cänd 
privim desene animate, benzi desenate si filme. Dacä un clovn dä cu 
capul în zid, chicotim. Trebuie să le explicăm copiilor nostri că între 
comedie şi viaţa reală este o diferenţă şi că în viaţa reală nu râdem 
când cineva e lovit sau cade, ci încercăm să-l ajutăm. Altminteri, 
copiii riscă să nu înţeleagă că nu e bine să râzi de problemele altora, 
iar atunci când mai mulţi vor face haz de necazul cuiva vor face şi 
ei. 

Lui Scott, un băiat de 10 ani deloc priceput la sport, i-a venit 
rândul la bâta de baseball. E un meci de cartier. Copiii din cealaltă 
echipă încep să-i strige numele de parcă l-ar aclama. «Scott, Scott, 
Scott», scandează ei. Ritmul creşte în intensitate. 

La început, Scott e încântat de atenţia care i se acordă. Dar, când 
vrea să lovească şi ratează o dată, apoi încă o dată, îşi dă scama că 
băieții îşi bat joc de el. Este derutat, apoi furios. îşi ia din nou avânt 
şi ratează iar. Batjocura îl urmăreşte în timp ce echipa lui îşi 
schimbă locul în teren. Acum, Scott e roşu la fata si se simte umilit. 
Nu ştie dacă să iasă din joc ori să-i ignore pe copii şi să continue. 

Ridiculizarea contaminează râsul de dispreţ. Lucrul acesta poate 
fi derutant pentru copiii mai mici sau mai mari. Scott, de pildă, nu 
şi-a dat imediat seama că e luat peste picior. Tendinţa lui naturală a 
fost să participe la veselia celorlalți. Când şi-a dat seama că băieţii 
îşi băteau joc de el, a fost năpădit de ruşine. Iniţial, insulta a fost 
prea subtilă pentru ca Scott s-o priceapă; l-a luat prin surprindere şi 
n-a ştiut cum să reacționeze. 

Dacă s-ar confrunta deseori cu asemenea batjocuri, Scott ar 
putea să-şi piardă tot curajul şi să se retragă din jocurile copiilor din 
cartier. Sunt copii pentru care simpla teamă că ar putea fi luaţi peste 

picior este suficientă ca să-i izoleze de ceilalți. Asta poate duce la o 
nefirească reticentá sau timiditate. Or, dacă un copil devine excesiv 
de ezitant, se poate forma un cerc vicios distructiv. Ceilalţi simt 
vulnerabilitatea lui şi îl pot sâcâi şi mai tare, transformându-l în ţinta 
glumelor lor. Este un rol dureros pentru un copil şi un preţ enorm de 
plătit pentru a fi inclus în grup. Şi totuşi, singura alternativă pare a fi 
izolarea şi singurătatea. 

Copiii noştri nu sunt întotdeauna capabili să ne povestească 
aceste experienţe. Pot fi prea umiliţi sau stänjeniti pentru a 
recunoaşte că au fost ţinta batjocurii celorlalți. Sau pot crede că nu 
suntem în stare să-i ajutăm. Aşa şi este, nu îi putem proteja de 
batjocura celorlalţi copii, căci intervenţia părinţilor va inräutäti, 
probabil, lucrurile. îi putem sprijini însă, încurajându-i să găsească 
forţa necesară pentru a ignora bătaia de joc şi a-şi căuta alti prieteni. 

Uneori trebuie să recunoaştem că cei care îşi bat joc de alţii sunt 
chiar propriii noştri copii. Nu e întotdeauna uşor să fim sinceri cu 
noi înşine şi să admitem că şi copiii noştri pot fi cruzi. O simplă 
admonestare — «Nu mai spune aşa ceva» sau «Nu e politicos» — nu e 
o soluţie adecvată. L-ar putea face pe copil doar mai atent, astfel ca 
noi să nu-i mai auzim comentariile răutăcioase. îi putem stimula însă 
sensibilitatea faţă de sentimentele celorlalți, spunând: «Imagineazä- 
ti cum te-ai simţi dacă X ti-ar spune fie una ca asta» sau «l-ai văzut 
fata când i-ai zis ce i-ai zis? Oare cum s-a simtit?». Trebuie să-i 
învăţăm pe copii empatia şi bunăvoința. Şi cea mai bună cale este sá 
fim alături de ei şi să-i facem să le simtă. «Sunt cu tine. înţeleg.» E 
mult mai uşor să-i sensibilizăm la nevoile celorlalți şi să-i 
determinăm să trateze oamenii cu delicateţe dacă au simţit ei înşişi 
empatia în vieţile lor. 

Sprijinul părinţilor. Chiar dacă nu puteţi controla com- 
portamentul celorlalți copii faţă de copilul dumneavoastră, aveţi 
mijloace să vă ajutați copilul. Puteţi fi sensibili la orice semn de 
ridiculizare, sesizând dacă devine brusc retras, neobişnuit de timid 
sau nesigur pe el. Dacă vă spune că ceilalţi copii îl poreclesc în fel şi 
chip, îl insultă sau îl ameninţă, luati-o în serios. Nu ajută să-i spuneţi 
fraze precum: «Nu contează», «Uităy, «N-au vorbit serios». Primul 
lucru pe care ar trebui să-l faceţi este să ascultați copilul şi să-l 

încurajați să vorbească despre ceea ce-l doare sau il deruteazá. Daca 
e un copil de grädinitä sau de scoala primarä, ar fi bine sa discutati 
şi cu educatoarea sau învăţătoarea, câştigând astfel un aliat. Scopul 
unei asemenea conversații nu este să dati vina pe alti copii, nici sá 
căutaţi protecţie pentru copilul dumneavoastră. Este mai curând o 
încercare de-a lucra «in echipă» pentru a-l ajuta. 

Clare, o fetiță de nouă ani, era respinsă şi ridiculizată sistematic 
de un grup de colege din clasa ei. învăţătoarea a remarcat că 
devenea tot mai ruşinoasă şi mai retrasă, prin urmare tot mai 
vulnerabilă la batjocură. Cum fata plângea în fiecare seară, la 
culcare, şi refuza să meargă la şcoală în ziua următoare, mama ei a 
sunat-o pe învăţătoare. Părinţii şi învăţătoarea s-au întâlnit ca să 
discute cum ar putea Clare să facă faţă mai bine situaţiei. 

împreună au pus la cale un plan. Ori de câte ori Clare venea în 
contact cu fetele care o ridiculizau, învăţătoarea o îndruma, cât mai 
discret şi mai delicat posibil, către un alt grup mai receptiv de copii. 
Acasă, părinţii discutau cu ea despre cum trebuie să se poarte unii cu 
alții adevărații prieteni şi comentau modalităţile prin care şi-ar putea 
face noi prieteni. Cu ajutorul părinţilor şi al invätätoarei, Clare a 
învăţat să-şi caute prieteni sinceri şi să depăşească situaţiile în care 
ceilalţi copii erau grosolani cu ea. 


Când vina e a noastră. Se întâmplă ca noi să fim cei care-şi bat 
joc de alţii, de obicei fără intenţie. Facem un comentariu muscätor la 
adresa unui trecător sau a unei cunoştinţe; ori facem o glumă 
răutăcioasă pe seama unui prieten. Se prea poate sá nu ne simțim 
vinovaţi din moment ce discutăm despre un străin sau despre cineva 
care nu e de fata, dar, dacă ne aud copiii, ei vor considera că să-i 
bârfeşti pe alţii este acceptabil. 

O mamă pe care o cunosc mi-a povestit următoarea întâmplare: 
«in zona complexului comercial din cartierul nostru, poţi întâlni o 
tânăra care stă uneori la colţul străzii şi face cu mâna maşinilor care 
trec pe-acolo. Când merge pe stradă întotdeauna zâmbeşte sau cântă. 
într-o zi, am zărit-o pe când ieşeam din piaţa. Femeia din faţa mea i- 
a spus fiicei ei, care avea vreo şapte ani, „Uite-o pe nebună!” 
„Mamă, nu e frumos să spui asta, i-a zis micuța, evident deranjatä. 

Ce-ai zice dacă te-ar face pe tine cineva nebună?” 

Am grăbit pasul şi am spus pe când treceam pe lângă ele: „Eu 
una îi spun fericita.** Fetiţa m-a privit uşurată. Mama a zámbit vag 
şi a spus: „Da, cred că e într-adevăr fericită." 

Uneori copiii sunt cei care ne dau lecții. 


Ridiculizarea în familie. Se întâmplă ca părinţii să cadă în 
capcana de a-şi ridiculiza sau tachina copiii cu gândul că în felul 
acesta îi vor căli. Nu cred că este nevoie să mai spun că ridiculizarea 
nu e o metodă bună de a dezvolta tăria de caracter a unui copil. în 
cel mai bun caz, copilul va sfârşi prin a brava, încercând să se apere. 
Dar o asemenea atitudine nu trebuie confundată în nici un caz cu 
adevărata forță interioară. 

Tatăl lui Pete, un băiat de 12 ani, a fost la vremea lui o vedetă a 
fotbalului. Acum fiul său face parte, la rândul lui, dintr-o echipă 
locală înscrisă în campionat. Tatăl nu-l consideră pe Pete suficient 
de agresiv pe teren, aşa că încearcă să-l motiveze. Din păcate pentru 
băiat, motivarea a îmbrăcat forma ironizării in fata colegilor, în 
timpul unui antrenament. 

«Ce tot faci acolo? Astepti să ti se aducă biberonul? Mis- cä-te, 
du-te după minge!» i-a strigat tatăl de pe tuşă. Pete a incuviintat din 
cap şi, cu maxilarele încleştate, a pomit-o pe teren, prea amărât şi 
furios pentru a se mai putea concentra asupra jocului. 

Se prea poate ca intenţia tatălui lui Pete să fi fost bună. Probabil 
că nu şi-a dat seama că remarca lui era umilitoare şi crudă. Sau 
poate că nu făcea decât să repete lucrurile pe care le auzise el însuşi 
pe când juca fotbal. Din păcate, intervenţia lui nu numai că n-a 
îmbunătăţit jocul lui Pete, dar a afectat şi relaţia dintre tată şi fiu. 

Un tip şi mai malitios de ridiculizare se întâlneşte între fraţi, care 
pot deveni mari maeştri în a se intepa unul pe altul, fiind sarcastici, 
poreclindu-se în fel şi chip sau apelând la alte tactici crude. Fraţii şi 
surorile îşi cunosc la perfectie punctele slabe şi sunt experţi în a lovi 
direct la ţintă. 

Jill ştia că fratele ei mai mic dorea din tot sufletul să se îm- 
prietenească cu băiatul nou-venit în cartier. Aveau amândoi 

skateboarduri şi erau cam de aceeaşi vârstă. Asa că, ori de câte ori îi 
vedea impreunä, Jill incäleca pe bicicletä si trecea in vitezä pe längä 
ei, strigändu-i fratelui säu ceva de genul: «Salut, Pi- säciosule! Ai 
facut pipi in pat azi-noapte?» 

Aici nu este vorba doar de o tachinare nevinovata, ci de o ironie 
cruda si pustiitoare. Confruntarea zilnicä in familie cu asemenea 
batjocuri este distructiva, copilul devenind ezitant si timid in toate 
împrejurările vieţii. Părinţii trebuie să fie con- stienti de ceea ce se 
întâmplă de fapt între frați, mai ales când ei nu sunt de faţă. Trebuie 
să intervină şi să stabilească limite clare şi sancţiuni severe, astfel ca 
toţi copiii din familie să fie relaxaţi şi să se simtă în siguranţă acasă. 


Siguranţa propriului cămin. Toţi suntem, la un moment dat, 
ţinta glumelor sau batjocurii altora. Nu-i putem feri pe copii să simtă 
pe propria piele, cândva în copilăria lor, asemenea batjocuri. Dar, 
dacă ne transformăm cu adevărat căminul într-un paradis terestru, 
copiii vor avea un loc în care să poată fi ei înşişi, suferind un 
minimum de presiuni. în plus, cred că acei părinţi care acceptă că au 
la rândul lor defecte şi fac greşeli şi care încearcă în mod activ să 
înveţe din ele creează un mediu mai cald şi mai destins pentru 
dezvoltarea copiilor lor. Puştii învaţă prin puterea exemplului că nu 
este sfârşitul lumii dacă fac o mişcare greşită. Şi adulţii pot să mai 
înveţe, ba chiar să râdă de ei înşişi. Atunci când membrii familiei 
sunt capabili să râdă laolaltă, cu ceilalţi şi nu de ei, timiditatea 
dispare pentru totdeauna. 


Dacă trăiesc în gelozie, copiii învaţă 
să simtă invidia 


Gelozia, monstrul cu ochii verzi. O asemenea imagine, care 
pune accentul pe ochi, subliniază esenţa acestei stări sufleteşti. 
Gelozia izvorăşte din modul în care privim lucrurile. Putem vedea 
iarba vecinilor mai verde, maşina lor mai bună, casa lor mai 
impunătoare. Sau putem pretui şi ne putem bucura de iarba noastră, 
de maşina sau de casa noastră. 

Adevărul este că vor exista întotdeauna oameni care să aibă mai 
mult din ceea ce ne dorim, dar vor exista şi aceia care vor avea mult 
mai puţin. De noi depinde cum ne confruntăm cu această stare de 
fapt. Dacă suntem nemulţumiţi şi ne comparăm neîncetat cu cei care 
au mai mult, fiind invidioşi pentru ceea ce au, copiii ne vor călca, 
foarte probabil, pe urme, iar viaţa lor va fi marcată de gelozie şi 
dezamăgire. Trebuie să ne stăpânim propriii monştri cu ochi verzi, 
astfel încât copiii noştri să înveţe să se bucure de ceea ce au în loc 
să fie nefericiti pentru ceea ce nu au. 


AI tău e mai bun ca al meu! Este firesc, inevitabil si, în fond, 
esenţial pentru existenţa noastră să remarcăm diferenţele şi să facem 
comparații. Capacitatea de-a discerne diferențele e un element 
important al atât de necesarului spirit de observaţie. Pentru copii, a 
învăţa să vadă diferenţele înseamnă primul pas spre deprinderea de- 
a gândi critic. Nu această capacitate, ci concluziile la care ajungem 
în urma comparatiilor pot da naştere sentimentelor distructive de 
gelozie şi invidie. 

Când tatăl a parcat pe alee maşina cea nouă, copiii erau în curte 
şi se jucau, iar mama facea grădinărie. Femeia se bucură că el 
alesese culoarea pe care o dorise ea. Fetele erau de-a dreptul 
încântate. Era prima lor maşină nouă, o adevărată surpriză. Tatăl era 
foarte mândru. 

îngrijirea noii maşini însemna un efort care le facea plăcere 
tuturor membrilor familiei. în lunile de vară, fetele ajutau în 
weekenduri la spălatul maşinii, iar când mergeau cu ea se purtau 
frumos, nu mâncau pe banchetă şi nu-şi puneau picioarele pe 
tapiterie. 

Spre toamnă, un vecin şi-a cumpărat şi el o maşină nouă — un 
model mai la modă şi la un preţ mai mic. Aflând vestea, tatăl n-a 
fost deloc încântat. «Poate că ar fi trebuit să aleg şi eu modelul 
acela, zise el. Dacă aş mai fi aşteptat câteva luni, aş fi făcut o 
afacere mai bună.» 

«N-are importanţă, îl linişti mama. Maşina pe care o avem e 
perfectă pentru noi.» 

Tatăl rămase cu sentimentul că ea nu înţelege nimic, aşa că nu 
se simţi deloc mângâiat de vorbele ei. Copiii nu prea pricepeau care 
era dintr-odată problema cu minunata lor maşină, dar simțeau o 
schimbare evidentă în atitudinea tatălui lor faţă de ea. Au observat 
că privea cu invidie maşina vecinului ori de câte ori intra cu spatele 
pe alee. Ştiau că era gelos, deşi nu înțelegeau de ce. Din păcate, 
lipsa lui de entuziasm era contagioasă. Maşina nu li s-a mai părut 
minunată nici fetelor. Au început să ronfäie snacksuri în timpul 
călătoriilor, lăsând firimiturile să cadă pe jos«Dupä o vreme, 
maşina nu mai arăta deloc minunat. 

Atitudinea tatălui n-a afectat numai sentimentul lui de bunăstare 
interioară, ci şi pe al întregii familii. Gelozia lui le-a transmis fetelor 
mesajul că sentimentul valorii personale depinde de ceea ce ai şi de 
cât anume ai. Cine oare doreşte să-i transmită copilului său un 
asemenea mesaj? 

Comparatiile nu generează întotdeauna probleme, ele pot la fel 
de uşor să provoace apreciere şi admiraţie. Dacă tatăl ar fi fost 
capabil să nu amestece norocul său cu al vecinului, ar fi putut să-l 
respecte pe acesta pentru talentul de-a negocia şi să-i admire maşina 
cea nouă, continuând să se bucure de a lui. 

Se întâmplă ca invidia să ne fie stârnită nu de bunurile ma- 
teriale, ci de copiii altora. Riscul cel mai mare apare când ne privim 
copiii ca pe nişte prelungiri ale ființei proprii şi considerăm că 
realizările lor se reflectă asupra noastră. Dacă ne identificăm întru 
totul cu copiii noştri nu facem decât să deschidem calea acelui gen 
de comparații care duc, in mod inevitabil, la o competiţie 
nesănătoasă. Brusc, începe să conteze foarte mult ai cui copii învaţă 
să meargă primii, ai cui fac parte din echipă, câştigă premii, arată 
mai bine, au cei mai multi prieteni sau merg la o şcoală renumită. 

O tânără mamă îmi spunea: «Mi-aduc aminte cum ascultam un 
copil citind o povestire dificilă pe vremea când fiica mea nu era încă 
interesată nici de „Cätelus cu părul creţ”. Eram devastată de gelozie. 
M-am trezit dorindu-mi nu numai ca fiica mea să poată citi la fel, 
dar şi ca puştiul acela nevinovat de patru ani să se poticnească într- 
un cuvânt de trei silabe şi să amuteascä. în clipa aceea mi-am dat 
seama unde mă dusese invidia şi nu mi-a făcut deloc plăcere.» 

întotdeauna vor exista copii mai buni, mai vioi, mai des- tepti 
sau mai atrăgători decât ai noştri, dându-ne astfel nenumărate 
prilejuri de-a fi invidioşi. Dar, şi de astă dată, depinde de noi cum 
privim lucrurile. în loc să vedem lipsurile copiilor noştri, este mult 
mai bine să ne concentrăm asupra punctelor lor forte. lar când va 
veni momentul inevitabil al comparatiei, vom fi în stare să apreciem 
ce are deosebit fiecare copil. în plus, trebuie să recunoaştem că 
succesele şi eşecurile copiilor noştri sunt ale lor, nu ale noastre. Ne 
iubim copiii şi este normal să fim fericiţi când au succes şi să 
suferim când dau greş. Trebuie să ne asigurăm însă că speranţele şi 
aşteptările noastre în ce-i priveşte sunt pe măsura personalităţii şi 
forţelor lor, nu calchiate după dorinţele noastre nesatisfăcute. 

Rivalitatea dintre fraţi. Este firesc ca între fraţi să existe o 
continuă competiţie pentru atenţia sau prețuirea părinţilor. A-i 
compara între ei sau, şi mai rău, a favoriza pe unul în detrimentul 
altuia intensifică această competiţie firească, reducând şansele 
fraţilor de-a deveni, peste ani, prieteni. 

Mama încerca să trezească ambiția fiicei ei de şapte ani, Sharon: 
«Sper că te vei strădui mai mult la caligrafie, spuse ea. Dacă 
exersezi, vei avea un scris la fel de frumos ca al surorii tale.» 

Sharon privi peste masa din sufragerie la sora ei în vârstă de 10 
ani, care îşi făcea lecţiile în tăcere. Profesorii o plăceau mai mult, 
copiii o plăceau mai mult, chiar şi mama o plăcea mai mult! Sharon 
nu ştia dacă să-şi urască sora sau dacă să se urască pe sine. 

«Nu pot să fac nimic aşa cum trebuie! Uite, stiloul meu curge! 
Şi n-am nici un chef să învăţ să scriu», izbucni fetiţa şi fugi să 
plângă în camera ei. 

O reacţie atât de negativă a copiilor la vorbele noastre ar trebui 
să fie un semnal de alarmă care să ne determine să ne analizăm 
intențiile. Primul impuls al mamei a fost să se apere, întrebându-se 
de ce e fiica ei atât de neintelegätoare. La o privire mai atentă, şi-ar 
da seama însă că făcuse o comparaţie nedreaptă, prin care stârnise 
gelozia lui Sharon faţă de sora ei. Mama trebuie să înţeleagă 
sentimentele fiicei ei mai mici şi să-şi ceară scuze. Copiii sunt 
neaşteptat de generoşi în capacitatea lor de-a uita, mai ales când 
părinţii sunt gata să-şi recunoască greşelile. La fel de important este 
ca mama s-o facă pe Sharon să înţeleagă că de acum înainte n-o va 
mai compara cu nimeni altcineva decât cu ea însăşi. 

Adevărul este că, oricât am fi de vigilenti şi oricât am vrea să ne 
controlăm fiecare cuvânt (dar cine reuşeşte?!), tot n-am putea evita 
rivalitatea dintre fraţi. Majoritatea geloziilor dintre ei sunt foarte 
primitive. Mama a început să taie prăjitura. Linda şi Gary, gemenii 
ei de cinci ani, o privesc ca nişte păsări de pradă, gata să protesteze 
dacă s-ar simţi cumva nedreptätiti. Intre noi fie vorba, toţi ştim cât e 
de greu să tai două felii de prăjitură sută la sută identice: cineva pare 
întotdeauna să se aleagă cu o bucată mai mare sau cu mai multă 

glazurä. Important este sä vä dati toatä silinta. Puteti zämbi la 
banalitatea unui asemenea exemplu, dar tocmai aceste momente se 
acumuleazä in anii copiläriei, läsändu-i pe anumiti copii cu 
sentimentul că mama «te-a iubit întotdeauna mai mult pe tine». 

Luaţi în serios sentimentele şi gelozia copiilor dumneavoastră şi, 
ori de câte ori este posibil, faceţi tot ce puteţi pentru a echilibra 
situația. Nu uitaţi, prăjitura este un simbol al dragostei şi grijii 
părinteşti. Arătându-şi nevoia de a primi bucăţi egale de prăjitură, 
copiii îşi exprimă în mod indirect nevoia de-a se simţi iubiţi la fel de 
mult. in loc să-i faceţi să se simtă ridicoli, räspundeti cu 
generozitate nevoilor lor, pregătind terenul ca şi ei să facă acelaşi 
lucru pentru alții. 


Spiritul de turmă. «Suzanne îşi face suvite blonde. Eu de ce nu 
pot?»; «Păi Mickey şi-a luat o pereche de adidasi din ăia...»; «Toţi 
au cercel în ureche. Vreau şi eu!» 

Indiferent de vârstă, copiii pot fi invidioşi, dorindu-şi să aibă 
ceea ce au alţii — haine, merite, prieteni, telefon mobil, maşină, păr 
ondulat, păr lins... Ei cred că dacă vor avea aceleaşi lucruri vor 
deveni la fel ca prietenii pe care-i admiră. «Dacă mă îmbrac cum 
trebuie, voi fi la fel de populară ca Samantha» sau «Când o să am 
adidaşi noi, am să joc baschet la fel de bine ca Jason». 

Copiii confundă cu uşurinţă calităţile şi posesiunile cu bună- 
starea interioară. Ei cred că trebuie să posede neapărat anumite 
lucruri pentru a deveni populari sau sportivi şi sunt convinşi că aşa 
vor ajunge să aibă o părere bună despre ei înşişi. Din păcate, acest 
mod de-a privi viaţa nu face decât să pregătească terenul pentru 
dezamăgirile de mai târziu. Cei mai multi dintre noi am invatat-o pe 
propria piele. 

La intrarea în adolescenţă şi după aceea, atenţia copiilor se 
focalizează mai mult asupra anturajului decât asupra pärintiilor, iar 
dorinţa lor de-a poseda anumite obiecte poate deveni o adevărată 
obsesie. Este şi perioada în care copiii învaţă să gândească abstract, 

filozofic, şi încep să-şi definească locul în lume. Acest proces poate 
fi descurajant — şi cuvântul e blând: adolescenţii pot încerca sa 
scape de confuzie adăpostindu-se în sânul «grupului». 

Trebuie să ne ajutăm copiii să înţeleagă că diferenţele dintre 
oameni sunt normale, ba chiar de dorit. Vrem să-şi dezvolte 
îndeajuns încrederea de sine pentru a nu mai simţi nevoia să-i 
copieze pe alţii ori să râvnească anumite bunuri din dorinţa de 
apartenenţă. Adolescentii cu o imagine de sine bine conturată vor 
avea mai puţină nevoie sa rivalizeze cu alţii. 

Asta nu înseamnă că nu trebuie să fie influenţaţi de prietenii lor. 
Modelarea propriei persoane pornind de la imaginea unui prieten 
admirat diferă de imitatia cu scopul de a-l maimutari. în plus, 
admiraţia îi poate determina pe copii să-şi fixeze anumite obiective 
şi să aibă realizări pe care altminteri nu le-ar avea. Chiar dacă nu-şi 
atinge scopul, un adolescent motivat de apreciere şi de admiraţie, nu 
de invidie, va fi mai bine pregătit să perceapă imaginea de 
ansamblu. «Carmen a ajuns căpitanul echipei. Sunt dezamăgită, dar 
ştiu că va face o treabă grozavă. Anul acesta echipa noastră va fi cu 
adevărat puternică. Nimeni n-o să ne bata», spune Carrie, care 
sperase să fie aleasă ea căpitan al echipei de atletism a liceului. 

Adolescentii au nevoie de ajutorul nostru pentru a-şi explora 
propria personalitate. E foarte important să le stăm la dispoziţie 
atunci când îşi croiesc drum prin câmpul minat al adolescenţei. îi 
putem ajuta să-şi descopere cele mai importante calităţi şi să înveţe 
cum să şi le manifeste. Pentru asta, ideal este să-i ascultăm chiar si 
în momentele aparent nepotrivite — în maşină, înainte de-a adormi, 
în vreme ce facem prăjituri sau lucrăm împreună în grădină. Sunt 
momente ce nu pot fi anticipate, ceea ce explică în parte faptul că 
«timpul de calitate» nu poate fi întotdeauna programat dinainte. 
Secretul este să-i ascultăm când îşi exprimă gândurile şi 
sentimentele şi să le oferim propria noastră perspectivă într-un mod 
care tine cont de nevoia lor crescândă de independenţă. Când copiii 
ni se destăinuie, să ascultăm cu atenţie ce au de zis după care să le 
împărtăşim punctul nostru de vedere, nu să le spunem pur şi simplu 

ce să facă. Scopul nostru este să încurajăm nu supunerea, ci 
gândirea independentă a adolescenților noştri. 


Să ne pretuim copiii, dar şi pe noi înşine. Ca părinţi, avem de 
ales cum ne privim copiii. Avem responsabilitatea de-a vedea şi de- 
a aprecia ceea ce are unic fiecare copil. Pretuin- du-ne copiii, îi 
învăţăm să se pretuiascä la rândul lor. Acordän- du-le atenţie şi 
ascultându-le îndeaproape dorinţele, grijile, visele, glumele si 
pasiunile, le arătăm că sunt importanţi pentru noi, că îi iubim şi că le 
apreciem calităţile unice — că nu am vrea să fie altfel decât sunt. 

îi mai putem ajuta să se accepte aşa cum sunt arătându-le că şi 
noi ne acceptăm pe noi înşine cu toate calităţile noastre unice, cu 
slăbiciunile şi cu punctele noastre forte. Nu există motivaţie mai 
puternică pentru a ajunge să ne împăcăm, în sfârşit, cu noi înşine şi 
să ne acceptăm imperfectiunile decât aceea că prin exemplul 
personal ne ajutăm copiii să înveţe să se accepte şi să-şi 
construiască o viaţă cât mai reuşită. 


Daca traiesc in rusine, copili invata sa 
se simta vinovati 


Vrem să avem copii capabili să deosebească binele de rau. Le va 
lua mult timp să înveţe — toţi anii petrecuţi alături de noi, dacă nu 
chiar o viaţă întreagă. Am putea începe prin a-i învăţa că nu trebuie 
să ia jucării de la prieteni, că trebuie să plăteşti pentru guma de 
mestecat de la magazin şi că este incorect şi necinstit să trişezi. Pe 
măsură ce cresc, îi putem ajuta să înfrunte probleme etice mai 
complexe — dacă e bine să mintă uneori, cum să procedeze când ştiu 
că un prieten a făcut ceva rău şi aşa mai departe. Procesul de 
formare a unui simţ moral sigur durează o viaţă întreagă, dar rolul 
nostru este să ne ajutăm copiii să pornească pe acest drum cu 
dreptul. 

Cum să-i ajutăm să distingă binele de rău? Sperăm că vor învăţa 
să fie buni şi binevoitori urmându-ne exemplul, dar cum să 
reactionäm când nu o fac? Ce să facem când comportamentul lor 
este în mod vădit greşit? Cum să procedăm dacă fac rău în mod 
premeditat unei alte persoane sau distrug bunuri în mod conştient? 
Vrem să înţeleagă că nu le vom permite cu bună ştiinţă să facă rău 
altora sau lor înşişi. Vrem să vadă unde au greşit, să le fie ruşine, să- 
şi regrete acţiunile şi chiar să suporte consecinţele, astfel încât să 
înveţe din greşelile lor. 

Nu vrem însă ca propriii noştri copii să trăiască într-un climat de 
ruşine şi de vinovăţie. Acuzându-i şi facându-i de râs, îi facem să se 
simtă inferiori, ceea ce duce la neîncredere de sine sau la 
sentimentul global al lipsei de valoare. Nu trebuie deci să recurgem 
prea des la ruşine pentru a ne manipula sau 

încurajați, nu pedepsiţi. 


Din fericire, cei mai multi dintre noi nu au de-a face cu copii 
care să facă rău altora sau să strice lucruri în mod deliberat. 
Intervenţia noastră e necesară, în general, în cazul unor transgresiuni 
involuntare, inconştiente ale copiilor — ca atunci când iau jucăria 
unui prieten, lasă dezordine în bucătărie sau împrumută lucruri fără 
să ceară voie. în astfel de situaţii, e datoria noastră de părinţi să-i 
ajutăm să înţeleagă cum au ajuns să aleagă gestul greşit, cum să-şi 
asume responsabilitatea faptelor lor şi cum să îndrepte lucrurile. 


încurajați învăţătura, nu vinovăția. Atunci când copiii nostri 
fac ceva rău — fură, mint, trişează —, probabil că vom avea un prim 
impuls de furie, după care ne vom aştepta, din nefericire, la o 
catastrofă. în asemenea momente, e important să le acordăm copiilor 
prezumția de nevinovăție. Poate că nu înţeleg în totalitate normele 
etice pe care le încalcă. în loc să-i certăm ori să-i luăm la rost, putem 
transforma aceste incidente în lecţii de viaţă. Dacă avem grijă să nu 
trecem direct la concluzii, ci să-i lăsăm pe copii să ne spună de ce au 
făcut ce au făcut, îi vom ajuta să iasă din situaţia cu pricina având o 
idee mai bună despre ceea ce se aşteaptă de la ei şi păstrându-şi 
sentimentul valorii de sine intact. 

Mama observă că portofelul ei este deschis şi că i-a dispărut tot 
märuntisul. E singură în casă cu Melissa, fiica ei în vârstă de şapte 
ani. Mama se duce în camera fetei şi, atentă să se rezume la fapte, 
spune: «Am văzut că mi-au dispărut toate monedele din portofel.» 

Ocupată cu păpuşile, Melissa ridică ochii spre ea. Mama 
continuă calm: «Portofelul meu era în geantă, deschis. Eu obiş- 
nuiesc să-l închid. Mă întreb ce s-o fi întâmplat.» 

Melissa încearcă să-i explice: «Păi a trecut maşina cu îngheţată 
şi-mi trebuiau bani să-mi cumpăr o îngheţată pe bät. 

Tu vorbeai la telefon... aşa că m-am servit singură. Da” n-am putut 
închide fermoarul de la portofel. lartă-mă.» 

Mama e tentată să zâmbească, dar se străduieşte să păstreze o 
mină serioasă. Este bine că Melissa regretă, numai că nu regretă 
ceea ce-ar trebui să regrete. 

Mama se aşază alături de fetiță si de päpusile ei şi spune blând, 
dar ferm: «Portofelul şi banii sunt lucruri personale. Eu nu iau bani 
de la tine şi nici tu n-ai voie sá iei bani de la mine.» 

Dacă este primul incident de acest gen, mama şi Melissa pot 
cădea de acord ca fetița să-şi plătească datoria din banii ei de 
buzunar. Dacă se întâmplă pentru a doua oară, consecinţele pot fi 
mai grave: Melissei i s-ar putea interzice, de pildă, să urmărească 
emisiunea TV preferată. (Dacă a devenit un obicei ca fata să ia bani, 
mama trebuie să ia măsuri şi mai serioase sau chiar să ceară ajutorul 
unui specialist ca să afle cum se explică asemenea furturi.) 

Mama nu o face de ruşine pe Melissa pentru că a luat banii, dar 
îi spune răspicat că un asemenea comportament e greşit şi 
inacceptabil. Fata se poate simţi vinovată pentru fapta ei, dar nu 
trebuie să aibă sentimentul că este o fiinţă reprobabilá. 

Mama o poate ajuta pe Melissa să înveţe cum să se descurce mai 
bine data viitoare, spunându-i: «inteleg că voiai bani pentru 
îngheţată şi că eu eram ocupată, dar nu poţi lua bani din portofelul 
meu fără să-mi ceri voie. Cum altfel ai fi putut proceda?» 

Melissa se gândeşte bine şi zice: «Puteam să aştept, dar ar fi 
plecat maşina cu îngheţată...» Face o pauză, după care adaugă: 
«Cred că puteam să iau bani din pusculitä.» 

«Da, aşa puteai sá faci», incuviinteaza mama. 

«Puteam să-ţi scriu un bilet si să ţi-l dau să-l citeşti în timp ce 
vorbeai la telefon.» 

«Asta e altă posibilitate.» 

«Puteam să renunţ la îngheţată», mai zice fetiţa cu glas 
şovăielnic, nu tocmai entuziasmată. 

«Nu prea cred, râde mama şi o imbrátiseazá. Dar data viitoare 
îmi ceri mie întâi dacă ai nevoie de bani, bine?» 

intrebärile mamei sunt pentru Melissa o valoroasä lectie de 
evaluare a propriului comportament si o incitä sa-si inchipuie cum 
si-ar fi putut satisface pofta de inghetata intr-un mod acceptabil. 
Asemenea intrebari n-o fac sä se simtä nemultumitä de ea insäsi, 
inoculändu-i un sentiment de ruşine sau de vinovăţie. Dimpotrivă, o 
ajutä sa fie tot mai multumitä de ea pe mäsurä ce isi asumä 
räspunderea propriilor fapte. 


«Rusine sä-ti fie!» in camera Juliei domneste o dezordine de 
nedescris, si mama a ajuns la limita räbdärii. Pe un ton menit s-o 
zguduie pe fiica ei de 11 ani, îi spune: «Ce e cu tine? Cum poţi trăi 
în cocina asta? Eşti o ruşine!» 

Julie se simte de-a dreptul desfiinţată. Se îndreaptă spre camera 
ei cu capul în pământ, spunând: «Bine, bine...» După care face 
ordine. 

Dar, chiar şi după ce i-a făcut pe voie mamei, Julie tot mai simte 
că ceva nu este în regulă cu ea. încercarea de a controla 
comportamentul unui copil recurgând la ruşine nu-l învaţă decât să 
se simtă nemulțumit de sine. Dispare toată bucuria de a-i face 
plăcere mamei şi nu duce neapărat la multdoritele schimbări de 
comportament pe termen lung. 

Mama Juliei trebuie să ţină cont că nu fiica ei, ci dormitorul era 
ca vai de capul lui. Un «Vreau să faci curat în camera ta — dar 
acum spus cu fermitate ar comunica dezaprobarea mamei fără a o 
face pe Julie să se simtă umilită. Chiar dacă mama ar adăuga «e o 
calamitate şi nu mai suport aşa ceva», ar fi limpede că o deranjează 
dezordinea, nu copilul. 


Copiii au dreptul să aibă sentimente proprii. Adul- tilor le 
poate fi greu să-şi aducă aminte cum este să fii copil. Uneori, când 
copiii sunt necăjiţi sau furioşi, nouă ni se pare că se poartă stupid 
sau irațional. Să nu uităm: copiii abia învaţă să-şi exprime 
sentimentele şi nu sunt capabili încă să le rationalizeze ori să le 
categorisească. Trebuie să-i lăsăm să şi le exprime fără să-i facem 

de ruşine, indiferent dacă sentimentele lor ni se par rezonabile sau 
nu. 

Donny este un puşti de cinci ani vioi şi inteligent, dar înfricoşat 
de tunete şi fulgere. Din nefericire, în zona în care locuieşte se 
produc frecvent furtuni puternice. De fiecare dată când se stârnea 
furtuna, pe Donny îl apuca groaza. începea prin a spune: «Mi-e 
frică... tunetul e atât de aproape... poate să ne lovească fulgerul 
aici?» Trecea apoi de la scâncete la plâns, apoi la urlete şi în cele 
din urmă se ascundea sub perne şi cuverturi. 

Pe tatăl lui Donny îl enerva teama băiatului, nevoia lui de-a fi 
îmbărbătat şi ocrotit. La început căuta să-l calmeze: «N-ai de ce să 
te temi, îi spunea. Linişteşte-te, fulgerul nu poate pătrunde până 
aici.» 

Când vedea că vorbele lui nu aveau efect, tatăl relua acelaşi 
mesaj, dar pe un ton mai ridicat şi cu o nerăbdare crescândă. Asta nu 
făcea decât să inräutäteascä lucrurile — Donny devenea tot mai 
speriat, iar tatăl său tot mai iritat. în cele din urmă, ajuns la capătul 
răbdărilor, tatăl izbucnea: «in locul tău mi-ar fi ruşine! Ia spune, ce 
nu e-n regulă cu tine?» Reactionänd astfel, tatăl lui Donny nu numai 
că minimalizează spaimele fiului său, dar îl învaţă să se ruşineze de 
frica lui. 

Ar avea mai mult succes dacă ar fi capabil să accepte teama 
băiatului. Şi-ar putea lua, de pildă, fiul în braţe, spunându-i ceva de 
genul: «Hei, ce-ai vrea să le spui domnilor Tunet şi Fulger?» Asta l- 
ar încuraja pe Donny să-şi abordeze temerile în mod constructiv, în 
loc să le dramatizeze. Bäietelul ar putea chiar să descopere că poate 
să-şi învingă frica strigându-i, să zicem, tunetului, când îl aude: 
«Pleacă de-aici!» 

Acceptând cu bunăvoință greşelile şi spaimele copiilor nostri şi 
ajutându-i să le înfrunte, le îngăduim să crească mulţumiţi, nu 
rusinati de ei înşişi. Indiferent cât de deplasate ni s-ar părea anumite 
sentimente, orice copil are dreptul elementar de-a şi le exprima şi de 
a-şi satisface nevoile sufleteşti. Cu trecerea anilor, acest drept al 
copilului este contracarat de responsabilitatea lui de a se exprima în 

mod adecvat şi respectându-i pe ceilalți. Dar, până să atingă această 
maturitate, nu câştigăm nimic încercând să facem copilul să se 
ruşineze şi să pretindă că acele sentimente nu există. Având 
libertatea de a-şi exprima adevăratele sentimente, copiii fac primul 
pas către controlul lor. 

Când le permitem să ne spună ce simt cu adevărat, ne putem 
ajuta copiii să se elibereze de sentimentele negative, să meargă 
înainte, să evolueze. 


Acceptarea responsabilitatii. Copiii mici învaţă multe despre 
legătura cauză-efect prin experimentare şi prin joc. Un copilaş care, 
cocotat în scaunul lui înalt, dă drumul la linguriţă experimentează. 
Pentru el este amuzant — mai ales că mama sau tata recuperează 
imediat lingurita, astfel că poate s-o scape din nou. îi place rolul său 
în jocul cauzá-efect si nu renunță decât când celălalt jucător 
întrerupe ciclul, refuzând să mai ia lingurita de pe jos. 

Pe măsură ce cresc, copiii ajung să înţeleagă că există căi mai 
subtile de-a provoca un eveniment, iar acesta îi poate afecta pe 
ceilalți. Astfel se pun bazele responsabilităţi şi simțului de 
răspundere, care evoluează apoi în mod natural odată cu participarea 
crescândă a copilului la viaţa de familie. Copiilor nu trebuie să le fie 
ruşine pentru a le păsa de întorsătura pe care o vor lua lucrurile sau 
pentru a dori să facă anumite compromisuri. Până şi copiii mici 
manifestă adesea o dorinţă spontană de a contribui la îndreptarea 
lucrurilor. Şi asta pentru că, din fericire, majoritatea copiilor vor în 
majoritatea timpului să-şi mulțumească părinții. 

Billy, un băieţel de şase ani, a vrut să scoată sucul de portocale 
din frigider. Cutia i-a alunecat însă din mánute si a aterizat pe jos. 
Din punctul de vedere al surioarei lui în vârstă de 18 luni, care 
urmărea scena din scaunul ei înalt, a fost un trosnet şi o plescăială 
de toată frumuseţea. încântată, fetița batu din palme. Billy privi 
situaţia mai matur şi îşi dădu seama în ce bucluc intrase. Puse mâna 
pe un prosop de bucătărie şi începu să-l înmoaie în balta de suc de 
portocale. Intenţia lui fusese să adune sucul, dar nu-şi dăduse seama 

că pentru a fi eficient trebuia să mai stoarcă şi cârpa. Mama lui Billy 
avea însă impresia că băiatul nu făcea decât să se joace cu sucul care 
băltea pe podea. 

Billy ridică ochii spre ea. Avea mâinile şi genunchii lipi- cioşi de 
la suc. «imi pare rău, mami, zise el. Sterg tot.» 

înainte de-a deschide gura, mama respiră adânc. Observă că 
Billy se străduia totuşi să şteargă băltoaca. «Lasă-mă să te ajut, 
spuse ea. Ai început bine, dar ne vom descurca şi mai bine cu un 
burete şi o găleată.» 

Este cât se poate de important să remarcăm şi să lăudăm 
eforturile copiilor noştri de a repara lucrurile. Trebuie să le re- 
cunoaştem şi să le încurajăm tentativele timide de a-şi asuma 
răspunderea faptei lor, nu să-i pedepsim pentru pozna făcută. Billy 
şi-a recunoscut greşeala, şi-a cerut scuze şi şi-a dat silinta să 
remedieze lucrurile. Poate că n-a fost cu adevărat eficient, dar s-a 
străduit în direcţia cea bună. Mama a acceptat scuzele şi efortul 
băiatului. Procedând astfel, Billy şi mama lui au depăşit cu bine 
ceea ce ar fi putut deveni o situaţie neplăcută şi au parcurs ciclul 
pozitiv al scuzei, asumării responsabilitätii şi iertării. Au făcut 
împreună curat în bucătărie şi în tot acest timp au nutrit sentimente 
bune unul fata de celălalt. 

Trebuie să le arătăm copiilor ambele aspecte ale respon- 
sabilităţii. Vrem să-şi asume responsabilitatea atât pentru greşeli, cât 
şi pentru faptele bune. Asta le va permite să capete putere şi să fie 
mândri de realizările lor, dar şi să se preocupe de ceea ce trebuie 
ameliorat. 


«imi pare rău pentru ce-am făcut.» Scuzele pot acţiona ca un 
balsam, grăbind vindecarea atunci când cineva sau ceva a fost 
afectat. în toiul jocului, Andrew, în vârstă de 12 ani, a aruncat 
mingea cu atâta putere încât şi-a trântit o colegă pe jos. Văzând ce-a 
făcut, a dat fuga la fată. 

«Ai patit ceva? — a întrebat-o. imi pare tare rău, n-am vrut să te 
lovesc. Să te ajut să mergi la cabinetul medical?» Băiatul şi-a 

asumat raspunderea celor intamplate, a regretat sincer suferinta fetei 
şi a fost dornic s-o ajute. 

Există şi copii care se folosesc de scuze ca de o nuieluşă 
fermecată, de parcă cerându-şi iertare ar face să dispară partea lor de 
vină. Nu par să se simtă vinovaţi ori rusinati şi se comportă ca si 
cum scuzele le-ar da undă verde să-şi vadă mai departe de treabă. 
Sau ca şi cum ar fi o formulă magică pentru a obţine iertarea, 
plecând de la premisa că răspunsul la scuze va fi întotdeauna «Nu-i 
nimic, înţeleg». Un băieţel de nouă ani a conceput o metodă destul 
de cinică de-a se scuza. A scris şi a semnat o serie de biletele în care 
spunea, dinainte, «îmi pare rău». Şi, ori de câte ori dădea de necaz la 
şcoală sau la joacă, înmâna pur şi simplu părţii vătămate una dintre 
acele scuze generice. Trebuie să-i facem pe copii să înţeleagă că 
scuzele prezentate neglijent sau chiar jignitor îşi pierd orice valoare. 

Copiii noştri au nevoie să priceapă că faptele lor îi ating pe 
ceilalţi şi că, atunci când — intenţionat sau nu — fac ceva care räneste 
sau afectează o persoană, e important să înţeleagă cum s-a simţit 
acea persoana şi să-şi recunoască aportul la durerea provocată. în 
felul aceasta scuzele vor fi sincere, iar copilul va încerca să repare 
lucrurile, spre deosebire de un «îmi pare rău» mormăit formal. 
Scuzele spontane presupun asumarea răspunderii şi regrete sincere, 
ca şi dorinţa de-a nu mai repeta greşeala în viitor. 

Ascultându-i cu atenţie pe copii, le putem stimula empatia — o 
calitate extrem de importantă. Când intuiesc că vrem să înţelegem 
cu adevărat ce simt, copiilor le este mult mai uşor să înţeleagă la 
rândul lor cum s-ar putea simţi alții. Sam, un puşti de patru ani, a 
intrat cu bicicleta peste tumul complicat construit din cuburi de 
fratele lui mai mare, Casey. După ce l-a luat pe Sam de-acolo şi a 
lăsat să treacă puţină vreme, tatăl s-a aşezat alături de el şi l-a 
întrebat ce l-a facut să distrugă tumul lui Casey. 

Băiatul i-a spus că e supărat pe fratele lui mai mare fiindcă nu 
vrea să se joace cu el. 

«Cum crezi că se simte Casey acum, când tumul lui a fost 
dărâmat?» l-a întrebat tatăl. 

«Trist şi furios», a venit răspunsul. 

Tatăl l-a mai întrebat pe Sam dacă e de părere că dărâmarea 
turnului este o soluţie bună pentru a-l face pe Casey să se joace cu 
el. Sam a recunoscut că nu. Tatăl l-a ajutat apoi să descopere căi mai 
eficiente de a capta atenţia lui Casey. Tatăl l-a mai întrebat pe Sam 
cum ar putea să repare lucrurile. Sam a zis ca îi va cere scuze lui 
Casey şi îl va ajuta să reconstruiască tumul. 

Sam i-a cerut într-adevăr scuze lui Casey, care le-a acceptat în 
silă. Deşi, cum era de aşteptat, băiatul a refuzat ajutorul lui Sam, el 
şi-a dat totuşi seama că fratele lui mai mic încerca să ajungă la un 
compromis si, în felul lui, a apreciat acest lucru. 


Respect fata de ceilalţi si fata de propria persoană. Copiii 
noştri au nevoie de ajutor şi de îndrumare pentru a se putea integra 
într-o lume plină de legi şi de reguli. Când îi învăţăm aceste reguli, 
să ne reamintim că ruşinea şi vina sunt sentimente puternice şi de 
aceea trebuie folosite cu măsură. Şi să mai ţinem minte că blamând 
nu provocăm neapărat la copil comportamentul dorit, pe când, dacă 
el ajunge să-şi perceapă rolul în generarea unui efect şi se ştie 
responsabil de faptele sale, adesea reuşim. 

Când sunt ajutaţi să înţeleagă succesiunea evenimentelor, când 
sunt în mod repetat încurajați şi trataţi cu respect, majoritatea 
copiilor ajung să conştientizeze ideea că răspund pentru faptele lor 
şi, pe măsură ce pricep natura cauzei şi efectului, devin tot mai 
responsabili. Văd legătura dintre ceea ce au făcut şi ceea ce s-a 
întâmplat şi vor să contribuie la remedierea situaţiei. 

Capacitatea de-a prevedea şi de-a evalua consecinţele posibile se 
dezvoltă în timp (şi adesea e nevoie de multă răbdare din partea 
tuturor membrilor familiei până sá se facă simțită). Pe măsură ce se 
maturizează, copiii ajung să aibă încredere în capacitatea lor de a 
discerne binele de rău şi să înţeleagă că uneori, când ceva nu merge 
aşa cum trebuie, înseamnă că au procedat greşit. Ştiu tot mai bine să 
respecte sentimentele celorlalți şi să-şi ceară sincer scuze pentru 
greşeala sau actul reprobabil şi pot primi iertarea. în felul acesta se 

închide un ciclu care pune accentul pe învăţarea din interior, nu pe 
învăţarea prin ruşine şi vină. 


Daca trăiesc in încurajare, copiii 
învaţă să fie încrezători 


Etimologic, «a încuraja» înseamnă «a da inimă» (de la cor, 
cordis, «inimă» în latină). Când ne încurajăm copiii, le transferăm 
curaj — din inima noastră într-a lor. Este sarcina noastră să-i ajutăm 
şi să-i susţinem pe copii în timp ce ei îşi dezvoltă deprinderile si 
încrederea de sine, atât de necesare pentru a sta pe propriile lor 
picioare. Chestiunea poate fi însă extrem de delicată. A şti când să 
intervii şi când să te dai la o parte, când să lauzi şi când să recurgi 
la o critică constructivă este o artă, nu o ştiinţă. 

Copiii au nevoie de sprijinul nostru, dar au nevoie şi să afle de 
la noi exact cât de mult sau de puţin au progresat. Au nevoie să-i 
ajutăm să avanseze şi totodată să fim lângă ei când dau greş. Au 
nevoie să-i încurajăm să-şi depăşească limitele şi să-şi lărgească 
orizontul, să-i îndemnăm să facă mai mult şi mai bine decât 
credeau că pot. în acelaşi timp, au nevoie să ştie că suntem alături 
de ei chiar şi atunci când eşuează. 

Pentru a fi capabili de toate acestea, trebuie să ne aplecăm cu 
mare atenţie asupra nevoilor, talentelor şi dorințelor unice ale 
fiecărui copil. Este absolut necesar să identificăm caracteristicile 
individuale ale copiilor — cât de tare se descurajează sau se sustrage 
unul, cât de capabil este un altul să-şi menţină interesul pentru un 
proiect, care copil are mai multă nevoie de ajutor şi de îndrumare şi 
care lucrează mai bine în mod independent. Secretul eficienţei este 
să-i oferim fiecăruia exact ce îi trebuie. 

Nenumăratele moduri de a încuraja. Este normal să lăudăm o 
treabă bine făcută, dar este totodată important să recunoaştem şi să 
pretuim paşii timizi pe care-i fac copiii noştri către ceea ce şi-au 
propus. 

Ar fi prea mult să-i cerem micutei Samantha, la cei trei ani ai 
săi, să fie tot timpul drăguță cu fratiorul ei mai mic. Dar este 
important să remarcăm atenţia ei fata de băieţel atunci când îi 
mângâie tandru mänuta sau se străduieşte să-l facă să râdă în timpul 
unei călătorii cu maşina. «Uite ce fericit e Tommy datorită ţie!» 
spune mama, iar Samantha se simte la rândul ei fericită — şi cât se 
poate de mândră! 

Ne putem de asemenea încuraja copiii ajutându-i să-şi atingă 
scopurile, şi există nenumărate căi de a o face. Uneori este de 
preferat să intervenim înainte de-a fi depăşiţi de situaţie, alteori e 
mai bine să stăm deoparte şi să-i lăsăm să-şi rezolve singuri 
problemele. Dar şi atunci când îi lăsăm să se descurce singuri le 
putem fi alături cu câteva vorbe bune, cu o bătaie pe umăr sau cu un 
sfat venit la timp. 

Când copiii sunt supăraţi de nereuşită, le putem atrage atenţia 
asupra părţii pe care au dus-o la bun sfârşit sau dificultății tentativei 
lor, şi nu asupra faptului că nu şi-au atins complet țelul. 

Nathan are cinci ani şi construieşte un turn din cuburi. A creat 
un edificiu complicat, dar fragil, sortit să se năruie curând. Când 
inevitabilul se produce, copilul izbucneşte în lacrimi amare. Din 
fericire, tatăl lui este în preajmă cu câteva cuvinte încurajatoare. 
«De data asta ai construit un turn foarte înalt, aproape la fel de înalt 
ca tine. Ai cumva nevoie de o mână de ajutor ca să construieşti 
acuma altul?» în timp ce lucrează împreună la tumul cel nou, tatăl îi 
arată lui Nathan câteva procedee menite să facă structura turnului 
mai rezistentă. Nathan are satisfacția de a şti că tentativa lui 
anterioară a fost remarcată şi apreciată, iar acum învaţă tehnici noi 
care-l vor ajuta să facă pe viitor turnuri şi mai grozave. 

Să ne încurajăm copiii înseamnă mai mult decât să-i lăudăm pur 

şi simplu. Suzy, în vârstă de 14 ani, face un referat la istorie despre 
procesele vrăjitoarelor din Salem. Tatăl ei este încântat să vadă cât e 
de absorbită de proiect şi cum a adunat, din surse diferite, o mulţime 
de material bibliografic. Din păcate, Suzy s-a pomenit în faţa unor 
informaţii mult prea numeroase şi prea stufoase, care o copleşesc. 
Iar referatul trebuie predat în două zile! 

«Oho! Se pare că ai muncit mult şi ai adunat o groază de 
informaţii», îi zice tatăl. 

«Aşa e, răspunde fata. N-am să ajung niciodată să le parcurg pe 
toate.» 

«De care materiale crezi că te vei folosi cel mai mult? o întreabă 
tatăl. De ce nu te concentrezi întâi asupra lor? Pe urmă, dacă iti 
rămâne timp, te poţi întoarce şi la celelalte.» 

Suzy îl priveşte plină de interes, iar tatăl aproape că îi poate citi 
gândurile. «Cărţile astea trei sunt cele mai bune, zice fata, incitată şi 
totodată uşurată. Pe celelalte le pun până una alta deoparte.» 

Tatăl i-a oferit lui Suzy ajutorul de care avea nevoie. A remarcat 
că proiectul e în impas şi şi-a făcut timp să-şi ajute fiica să găsească 
o soluţie, astfel că Suzy şi-a revenit şi a terminat lucrarea la timp. 
Genul acesta de ajutor e mult mai util decât să tot repetăm, în mod 
automat, «Foarte bine» sau «Bravo». 


Capcane la tot pasul. Nu este întotdeauna uşor să ne încurajăm 
copiii. Când sunt mici, a-i lăsa să facă singuri anumite lucruri ne ia 
mai mult timp decât dacă le-am face noi în locul lor. Când cresc, 
problema nu mai este una de timp, ci de efort — ne săturăm să ne tot 
războim cu ei ca să-i convingem să facă ceea ce ar trebui să facă 
singuri. Dar, indiferent de vârstă, nu trebuie să cădem în capcana 
de-a face treabă în locul lor. Copiii trebuie să capete sentimentul 
responsabilitátii şi să participe la corvezile zilnice ale casei după 
vârsta şi puterile lor. Nouă ne revine sarcina de a-i încuraja. 

Barry învaţă să-şi lege sireturile de la pantofi. Degetele lui 
neindemánatice de băiețel de patru ani nu prea reuşesc să facă 

funda. Mama îl priveşte cu o nerăbdare crescândă. Sunt deja în 
întârziere, iar ea se gândeşte că mai bine ar fi cumpărat pantofii 
aceia de sport cu arici. 

-«Hai, lasă-mă să te ajut», spune mama. îi dă mänutele la o parte 
şi îi leagă ea şireturile. Mâinile i se mişcă atât de repede încât Barry 
nu apucă să vadă cum a făcut. Vrea să facă şi el, aşa că trage de 
şireturi şi strică tot ca să poată încerca singur. De data asta chiar e 
târziu, amândoi sunt frustrati şi supăraţi unul pe celălalt, iar 
şireturile tot n-au fost legate. 

E important ca noi, părinţii, să ne organizäm în aşa fel 
programul încât copiii să aibă suficient timp pentru a exersa 
lucrurile pe care le învaţă — să se îmbrace singuri, să se spele pe 
dinţi, să-şi facă ordine în cameră — cât mai destins şi mai fără grabă. 
Mai toţi ducem o existenţă stresantă, aşa că ni se pare, poate, prea 
mult să ne sculăm cu o jumătate de oră sau chiar cu o oră mai 
devreme. Multor părinţi le este uneori imposibil să împace 
multiplele solicitări de acasă cu cele de la serviciu. Decizia este, 
desigur, a fiecărui părinte. Dar, când luăm o asemenea decizie, 
trebuie să ne gândim cât de importantă este chestiunea pentru copil. 
El trebuie să înveţe să facă singur anumite lucruri şi trebuie să le 
facă astfel încât să fie mândru de asta, să creadă în ceea ce 
realizează, nu să fie ruşinat şi frustrat de incapacitatea sa de-a ţine 
pasul cu ritmul frenetic al vieţii. 

O altă capcană în care putem cădea este aceea de-a încerca să ne 
protejăm copiii de eşec, de dezamăgire sau de suferinţă, în felul 
acesta îi descurajăm, fără să vrem, să încerce lucruri noi. Deşi nu 
vrem să sufere, există situaţii în care trebuie totuşi să le permitem 
copiilor să-şi asume un anumit risc. 

Eddie, un băiat de 11 ani, vrea să candideze pentru funcţia de şef 
al clasei. într-o noapte, după ce Eddie a adormit, mama şi tatăl lui 
discută despre alegerile care vor avea loc în curând. 

«Va fi distrus dacă nu câştigă, se frământă mama. N-ar fi trebuit 
să-l încurajezi să se bage în treaba asta.» 

Tatăl râde: «O să fie totul în regulă. Este o experienţă grozavă 
pentru el.» 

«Chiar daca pierde?», întreabă mama. 

«Mai ales dacă pierde», răspunde tatăl. 

Tatăl lui Eddie are dreptate. Băiatul va învăţa de pe urma acestei 
întâmplări şi se va cali, indiferent de rezultatul alegerilor. Dacă va 
câştiga îşi va spori, fără îndoială, încrederea în sine. Dacă va pierde, 
va avea cel putin satisfacția pe care ţi-o. dă conştiinţa faptului că ai 
făcut tot ce ţi-a stat în putinţă pentru a-ţi realiza un vis important. în 
loc să-şi protejeze fiul, mama trebuie acum să-i încurajeze 
dezvoltarea, chiar dacă deznodământul riscă să fie dureros pentru 
amândoi. 

O altă greşeală a părinţilor porneşte de la formulări de genul 
«încearcă doar şi gata!» încurajându-ne copiii să «încerce doar» 
ceva nou — un fel de mâncare pe care nu-l pot suferi, o sarcină care 
le displace — riscăm să le transmitem fără să vrem mesajul că pot 
scăpa cu o tentativă rapidă şi atâta tot. Pentru copilul care caută o 
cale de scăpare, faptul că «a încercat doar» poate fi tocmai pretextul 
de care avea nevoie pentru a se opri înainte de-a fi terminat ceea ce 
era de făcut. 

Când copiii noştri se confruntă cu o situaţie dificilă e preferabil 
să punem accentul pe capacităţile lor, şi nu pe minimul pe care-l 
aşteptăm de la ei. Atunci când vă încurajați copilul cu «Dä-ti toată 
silinta», îi comunicaţi ce doriţi să facă fără a-l presa. Cerându-i sá 
facă tot ce-i stă în puteri, vă exprimati încrederea în forţele lui şi îi 
deschideţi calea spre reuşită. Crearea unui climat de aşteptări 
pozitive e foarte eficientă, căci majoritatea copiilor sunt capabili să 
progreseze in mai toate privintele prin exerciţiu, învăţare si un plus 
de maturitate. 

în sfârşit, trebuie să nu ne împingem copiii să ne împlinească 
propriile vise nerealizate. Mama l-a convins pe directorul şcolii s-o 
înscrie pe fiica ei într-o clasă specială de matematică. Tiffany are 
greutăţi, dar mama este de neclintit. «Ai nevoie să fii într-o 
asemenea clasă pentru a merge la un colegiu din Ivy League, spune 

ea. Dacă munceşti destul, poţi.» 

Tiffany este nefericită şi nu-i pasă dacă va ajunge sau nu într-un 
colegiu din Ivy League. Dacă mama şi-ar face timp s-o asculte 
vorbind despre dificultăţile prin care trece şi să discute de ce ar fi în 
avantajul ei să meargă la un colegiu din Ivy League, ea ar reuşi, 
poate, s-o convingă că efortul ei are un rost. Ima- ginându-şi însă că 
telurile fetei coincid cu ale ei şi minimalizänd dificultăţile cu care se 
confruntă pentru a ţine pasul cu ceilalți copii din clasă, mama 
exercită prea multă presiune asupra lui Tiffany. Ea crede că o 
încurajează, dar în realitate îi ignoră nevoile şi încearcă să trăiască 
viaţa fiicei sale. 

Trebuie să apreciem şi să respectăm modul în care copiii noştri 
îşi privesc viaţa. Ei nu văd neapărat lumea aşa cum o vedem noi. 
Fiecare copil este o făptură unică, cu înclinații proprii. Dacă îi 
încurajăm să devină ceea ce vor ei, vom avea marele privilegiu de a 
privi lumea cu ochii lor. Când le permitem să fie ei înşişi le 
stimulăm încrederea de sine, iar propria noastră lume se imbogäteste 
şi se împlineşte. 


Visurile copiilor noştri. Visurile copiilor sunt märete. Totul 
este posibil în ele. Un pas important în maturizarea copiilor este să 
înveţe că aproape întotdeauna e nevoie de foarte multă muncă 
pentru ca visurile să devină realitate. Nu dorim totuşi să fie lipsiţi de 
puterea inspiratoare a visului pe care vrei să-l transpui în fapte. 
Copiii nu cunosc limite şi adesea nu simt nici urmă de teamă. Sunt 
calități pe care am dori să le păstreze pe măsură ce îi călăuzim cu 
bländete către armonizarea realistă a însuşirilor cu visurile pe care le 
nutresc. 

Unele visuri ale copiilor noştri ne pot părea minore. «Crăciunul 
ăsta o să împodobesc si eu bradul şi o sá pun steaua aia în vârf», 
anunţă Sasha, o fetiţă de trei ani. S-a făcut mare şi vrea să participe 
mai mult la acel ritual de familie atât de important. Ştim că singură 
nu este în stare să ajungă până în vârful bradului — dar mai ştim că 

dacă tata o ia în braţe poate. «Grozavă idee, Sasha!» spune mama, 
concentrându-se asupra dorinţei fetiţei, nu asupra faptului că va 
avea nevoie de ajutor pentru a o pune în practică. Din această 
întâmplare Sasha învaţă că părinţii îi apreciază visurile şi că îi vor fi 
alături ca să le transforme în realitate. 

Alte visuri sunt mult mai îndrăzneţe. Ştim foarte bine că nu toate 
sunt realiste. Cum decidem însă pe care să le încurajăm şi pe care 
nu? 

Travis dorea să devină cântăreţ, dar n-avea pregătire muzicală şi 
nici nu era în stare să reproducă o melodie. Cu toate astea, tatăl lui i- 
a ascultat cu seriozitate planurile privitoare la cariera muzicală, fără 
a menţiona niciodată acele impedimente evidente. L-a încurajat pe 
Travis deoarece credea în fiul său şi în importanţa faptului de-a face 
ceea ce iti place. 

După absolvire, Travis s-a mutat la Los Angeles, a scris versuri 
rap şi a luat legătura cu o formaţie. Cu timpul au scos un CD. 
Astăzi, deşi a reuşit să intre în lumea visurilor sale, Travis e un 
«artist muritor de foame», rol nu tocmai comod. Ar putea decide să 
renunţe complet la muzică şi să se apuce de altă meserie. Dar, fie că 
o va face, fie că nu, important este că a avut un vis şi că tatăl său l-a 
încurajat să lupte pentru el. Indiferent ce va face în continuare, va şti 
toată viaţa că a făcut tot ce i-a stat în putinţă pentru a-şi realiza 
visul. Simplul fapt că a încercat îl va ajuta să-şi trăiască viaţa fără 
regrete şi fără să-şi reproşeze că şi-a ratat cariera. 


Să încurajăm copilul în ansamblu. A ne ajuta copiii să capete 
încredere în ei nu înseamnă doar să le încurajăm corn- portamentul. 
Trebuie sa ne gândim şi la trăsăturile sufleteşti pe care şi le dezvoltă 
copiii noştri. Când vedem că posedă o calitate pe care o admirăm — 
generozitate, bunătate, sensibilitate, hotărâre sau orice altceva — 
trebuie să le arătăm că am remarcat-o şi o apreciem. Comentariile 
noastre contribuie la conturarea imaginii de sine pe care copiii noştri 
o vor purta cu ei la şcoală, în societate şi, până la urmă, în carieră. 
Dacă le asigurăm un mediu sigur şi cald în care să poată învăţa, le 

dam sansa de a-si atinge potentialul maxim. 

Ne incurajäm copiii atunci cand fi sustinem in ceea ce doresc ei 
înşişi să realizeze in viata. Le putem face sugestii sau îi putem 
călăuzi pe parcurs, dar trebuie să le respectăm întotdeauna 
autonomia, să le onorăm dreptul de-a face propriile alegeri. Rolul 
nostru este să fim alături de ei şi când eşuează, şi când au succes, 
având încredere că vor câştiga de pe urma propriilor experienţe şi îşi 
vor spori încrederea de sine în ambele cazuri. 

Trebuie să credem în visurile copiilor noştri chiar şi atunci când 
nu le înţelegem în totalitate. Şi trebuie să credem în copiii noştri mai 
ales când şi-au pierdut încrederea în ei înşişi. în- curajându-i din tot 
sufletul — încurajându-le visurile, talentele şi calităţile — îi ajutăm să 
devină adulţi capabili să înfrunte viata cu siguranţă de sine. 


Daca trăiesc în toleranţă, copiii învaţă 
răbdarea 


Răbdarea presupune toleranţă. Prin toleranță înţelegem 
acceptarea activă a ceea ce se întâmplă, nu doar o resemnare 
îmbufnată în faţa situaţiei. Dacă acceptăm lucrurile pe care nu le 
putem schimba si ne hotărâm să luăm partea bună a unei situații 
proaste în loc să scrâşnim din dinţi şi să ne plângem, vom fi 
surprinşi de rezultate. O atitudine pozitivă nu numai că înlesneşte 
confruntarea cu situaţiile dificile, dar poate şi schimba rezultatul 
final. 

Keisha şi-a rupt piciorul cu doar câteva zile înainte de începerea 
şcolii. în timp ce toţi colegii ei erau încântați sá se reîntâlnească 
după vacanţa de vară, eâ zăcea acasă, pe canapea, cu piciorul în 
ghips. 

Keisha putea alege ce atitudine să adopte. Avea tot dreptul să se 
simtă nefericită, singură şi nerăbdătoare. Dar mai putea alege să 
accepte cele întâmplate şi să răspundă în mod creativ situaţiei. Cu 
ajutorul mamei, fata a hotărât să organizeze o petrecere de 
«autografe pe ghips». După şcoală, câteva dintre cele mai bune 
prietene ale ei au venit să-i decoreze ghipsul, să mănânce prăjituri, 
să bea limonadă şi să stea la taclale. Preluând controlul asupra unei 
situaţii deloc plăcute şi nevrând să se lase copleşită, Keisha a reuşit 
s-o transforme în clipe de neuitat pentru ea şi prietenele ei. 


Aşteptarea şi stările ei sufleteşti. Şi adulţilor le vine greu să fie 
răbdători când trebuie să aştepte. Ne educăm răb 

darea, sau mäcar invätäm sä ne ascundem neräbdarea, doar pentru 
ca stim ca e inacceptabil social sä nu procedäm aga. Pentru copiii 
mici însă, aşteptarea este in mod special dificilă. Lor încă nu le pasa 
ce gândesc ceilalţi, aşa că îşi exprimă fätis neräbdarea. lar cum 
percepţia lor despre timp este limitată, le e greu să aprecieze cät 
trebuie să aştepte producerea unui anumit eveniment. «Cât mai e?» 
«Acum putem pleca?» «Am ajuns deja?» «Când vine ora aia?» Sunt 
întrebări care ilustrează cât de greu le este copiilor mici nu numai să 
aştepte, ci şi să înţeleagă noţiunea generală de curgere a timpului. 

Existenţa cotidiană ne oferă nenumărate ocazii de a ne educa 
răbdarea şi a învăţa să aşteptăm. «Mi-e foame!» strigă copilul 
nerăbdător. In timp ce pregătim mâncarea, putem să-i explicăm că 
pastele făinoase trebuie mai întâi fierte, legumele tăiate, portocalele 
curățate. «Vreau un cub de gheaţă!» cere alt copil. Arä- tändu-i 
tavita pentru cuburi şi explicändu-i că este nevoie de timp ca apa sá 
îngheţe, ajutăm copilul să înţeleagă de ce trebuie să aştepte şi 
totodată îi dăm o lecţie de fizică. îi putem asculta pe copii 
exprimându-şi nerăbdarea şi le putem arăta că înţelegem cât de greu 
poate fi uneori să aştepţi, dar nu fără a-i învăţa că unele lucruri 
durează şi că trebuie să avem răbdare în timp ce se fac paşii necesari 
în vederea realizării acelor lucruri. 

Statul la rând într-un magazin sau călătoriile lungi cu maşina 
sunt situaţii extrem de solicitante pentru copii, dar până şi ele se pot 
transforma în preţioase lecţii de răbdare. îi putem ajuta pe copii 
sugerându-le cum să-şi petreacă timpul în mod agreabil. Statul la 
coadă poate oferi prilejul de-a discuta despre şcoală sau despre o 
activitate recentă de care n-aţi apucat încă sá vorbiti. Călătoriile cu 
maşina pot deveni mult mai plăcute când luăm cu noi jocuri sau 
inventăm unele pe care să le putem juca pe drum. Chiar şi pentru 
copiii foarte mici timpul trece mai uşor dacă au ceva interesant de 
făcut. îi puteţi pune, de exemplu, să numere toate camioanele, toate 
maşinile roşii sau toate casele zugrăvite în alb pe care le văd. 

Dar nu numai «aşteptarea neplăcută» le creează probleme 
copiilor. Lor le e greu să aştepte chiar şi lucrurile bune. Vacantele 
sunt pentru ei evenimente extraordinare, aşteptate cu nerăbdare, dar 

până vin pare să treacă o veşnicie! Cu toate astea, anticiparea febrilă 
a evenimentului poate fi folosită pentru a-i ajuta să înveţe despre 
trecerea timpului şi despre ceea ce înseamnă o zi, o săptămână, o 
lună. îi putem ajuta să se bucure de perioada de aşteptare şi chiar să 
înveţe din ea. Dacă studiem împreună cu ei calendarul vor înţelege 
cum se reprezintă grafic timpul şi vor căpăta o primă idee despre 
lungimea relativă a unităţilor de timp. Preşcolarii se vor bucura să 
aibă propriile calendare şi, cu ajutorul autocolantelor, să marcheze 
zilele speciale pe care le aşteaptă. Pe măsură ce se apropie 
momentul, ei pot fi antrenați în diverse activităţi — să facă singuri 
ornamente de Crăciun sau de Hanuka, să pregătească dulciuri 
speciale pentru sărbători, să confectioneze cadouri pentru ani- 


versarea cuiva drag. 


A aştepta cu eleganţă. Va fi greu să-i învăţăm pe copii cum să 
fie răbdători dacă noi înşine suntem deranjati de intreruperile 
minore şi de inconvenientele inerente vieţii de zi cu zi. Cei mai 
multi dintre noi am învăţat, ca adulţi, să tolerăm situaţiile neplăcute 
cu un anume grad de detaşare. Chiar dacă nu ne este întotdeauna 
uşor, e important să înfruntăm cu graţie aceste provocări zilnice, 
dându-le copiilor noştri un bun exemplu. 

în drum spre casa, tatăl şi fiul său Eric, în vârstă de 10 ani, se 
trezesc blocaţi în trafic. Maşinile abia mai înaintează, iar unii şoferi 
forţează schimbarea benzii de circulaţie ca să ajungă mai în faţă. 

«De ce nu te bagi şi tu, tată? Cei de pe banda aia se mişcă mai 
repede», îl îndeamnă Eric. 

Tatăl încearcă să-i explice: 

«Nu merită să schimbi banda, spune el. Mai întâi, pot avea loc 
accidente, pe urmă nimeni nu ajunge de fapt nicăieri, aşa că mai 
bine stăm linistiti.» 

Tatăl îşi învaţă fiul să accepte cu calm o situaţie supărătoare. 
Face însă mai mult decât să-şi păstreze cumpătul: îi explică 
raţionamentul care-l determină să aştepte cu răbdare atunci când n- 
are cum să schimbe situaţia. Nu mai e nevoie să adăugăm că este 


DACA TRAIESC IN TOLERANTA... / 85 
mult mai bine asa decät sä ne väicärim, s4 ne enerväm ori sa tipam 
la alti soferi. 

Există momente în viaţă în care ne este şi mai greu să avem 
răbdare — de pildă, când aşteptăm naşterea unui copil, când un 
membru al familiei suferă o intervenţie chirurgicală, când aşteptăm 
cu sufletul la gură să aflăm dacă am primit slujba cea nouă. Sunt 
evenimente capabile să ne schimbe viaţa, care îi pot tulbura atât pe 
părinţi, cât şi pe copii. Momentele acestea fac însă parte integrantă 
din viaţă, iar copiii vor învăţa din reacţiile noastre cum să se 
comporte în situaţii stresante. 

Cum să te calmezi şi să-ţi păstrezi liniştea interioară atunci când 
eşti înconjurat de haos este un dar pe care-l putem transmite copiilor 
noştri. Chiar şi în momentele de criză, putem folosi perioadele de 
aşteptare ca să ne concentrăm şi să ne adunăm puterile pentru ceea 
ce va urma. Un asemenea «moment de respiro» poate fi pus în 
practică oriunde. inchideti ochii, dacă se poate, şi respirati adânc de 
câteva ori — o dată pentru vitalitate, o dată pentru energie, o dată 
pentru bunăstare şi o dată pentru calm. Acest exerciţiu simplu poate 
face minuni, redându-vă forţa interioară atunci când vă este cu 
adevărat necesară şi transformându-va aşteptarea pasivă într-una 
activă. 

Un alt truc care ajută la detensionarea unei situaţii critice este să 
ne întrebăm: «De ce e nevoie în această situație? Care ar putea fi 
aportul meu? Ce pot face ca aşteptarea să fie mai uşoară?» în felul 
acesta reuşim uneori să ne abatem atenţia de la frământările noastre 
către o acţiune concretă care ne va tine ocupați si care le-ar putea fi 
de ajutor şi celor din jur. O cunoştinţă de-a mea, aşteptând ca 
medicul să-i dea rezultatul unei biopsii, s-a decis să spele toate 
geamurile din casă: «Fiind atât de ocupată, n-am mai fost atentă la 
temerile mele. în plus, am reuşit să am nişte geamuri strălucitoare de 
curăţenie, care lăsau să pătrundă mai multă lumină în casă, 
înveselind-o.» 

Dacă îi lăsăm, copiii pot uneori să ne ajute, arătându-ne calea. O 
tânără mamă şi-a amintit perioada în care fetiţa ei de cinci ani i-a 
oferit exact genul de sprijin de care avea nevoie. «Eram nebună de 

îngrijorare din cauza bebeluşului care avea febră mare, a spus ea. 
Molly m-a înconjurat cu braţele şi mi-a spus: „Nu-ţi fie frică, mami, 
Johnny o să se facă bine.” M-a ajutat să mă adun şi m-a împiedicat 
să mă las cuprinsă de panică. Ştiam că trebuie să fiu tare pentru 
binele ambilor mei copii.» 


Mama Natură ne învaţă ce înseamnă răbdarea. Una dintre 
cele mai bune metode de a-i învăța pe copiii mici ce înseamnă 
trecerea timpului este cultivarea plantelor. îngrijind o plantuta, 
aşteptând apariţia fiecărui lăstar nou, copiii încep să perceapă şi să 
înţeleagă sensul trecerii timpului. Apariţia vieţii în natură devine un 
eveniment incitant şi îi învaţă pe copiii noştri că evoluţia are nevoie 
de timp şi că natura nu poate fi grăbită. 

Elevii clasei întâi în care învaţă Tommy cultivă roşii la şcoală. în 
fiecare săptămână, Tommy îi spune mamei cât de înalte sunt 
plantele şi cine le udă. într-o zi o informează entuziasmat: «Azi a 
trebuit să le punem araci ca să nu se frängä.» 

Mama îl ascultă politicoasă, dar oarecum absorbită de treburile 
din ziua respectivă. «Cam când crezi că veţi avea şi roşii?» întreabă 
ea. 

întrebarea îl ia pe Tommy pe nepregătite — el fusese preocupat 
să urmărească dezvoltarea plantelor. «Păi când sunt gata, aşa cred», 
răspunde copilul. 

Dintr-odată, mama îşi dă seama că, prinsă cu ale ei, a omis cea 
mai importantă parte a lectiei. Tommy este interesat de maturizarea 
treptată a plantelor, aşa că observă micile schimbări ce se produc pe 
parcurs. El ştie că roşiile vor apărea la momentul potrivit, dar nu 
acesta e scopul lui. Copilul se bucură de întregul ciclu de viaţă al 
plantei. 

«E minunat că înveţi totul despre creşterea plantelor, spune 
mama. Nu este extraordinar să le observi cum se schimbă de la o zi 
la alta?» Tommy o priveşte şi îi surâde, liniştit şi fericit să vadă că 
mama a înţeles totuşi despre ce este vorba. 


A pretui diferenţele dintre oameni. Când discutăm despre 

diferentele rasiale, religioase sau culturale, folosim adesea cuvantul 
toleranţă. Fie că este vorba de familie sau de cartier, toleranța sau 
intoleranta noasträ in privinta diversitatii umane transpare in felul in 
care fi tratäm pe cei diferiti de noi atat in cursul interactiei directe cu 
ei, cât şi în ceea ce spunem despre ei atunci când nu sunt de fata. 
Copiii remarcă până şi cele mai subtile aluzii şi, deşi e posibil să nu 
înţeleagă toate implicaţiile vorbelor noastre, ne împrumută 
atitudinile şi ne imită comportamentul. 

Michael este în clasa a cincea şi are un profesor nou. Acesta e de 
altă rasă, iar mama lui Michael pare să aibă de pus mai multe 
întrebări ca de obicei. «Ce părere ai despre noul tău profesor? îl 
întreabă ea. Ce cărți vă recomandă? Nu cumva preferă anumiţi 
copii?» 

Michael nu înţelege de ce întrebările mamei lui sunt atât de 
insistente, dar încearcă să-l descrie cât poate de bine pe profesor. 
«Ne lasă să decorăm cum vrem noi gazeta de perete, spune băiatul, 
iar în pauze vine cu noi pe terenul dejoaca.» 

Răspunsul nu pare s-o satisfacă pe mama lui Michael. Ea insistă: 
«Crezi că e un profesor bun? Să încercăm să te mutăm la cealaltă 
clasă?» 

Acum Michael este de-a dreptul derutat. La început îi plăcuse 
noul profesor, dar acum nu mai este atât de sigur. Aşa se face că a 
doua zi băiatul trece pragul clasei cu o atitudine uşor schimbată. 
Poate că profesorul ăsta îi favorizează totuşi pe unii copii din clasă. 
în orice caz, nu pe el! Va trebui să se mai gândească la asta. 

Dacă am întreba-o pe mama lui Michael dacă o caracterizează 
toleranța rasială, probabil că răspunsul ar fi «Da, bineînţeles». Si 
totuşi ea îi transmite în mod evident fiului ei un cu totul alt mesaj. 

Copiii noştri cresc într-o lume în care buna înţelegere cu vecini 
din lumea întreagă, participarea la un destin planetar vor face parte 
integrantă din viaţa de zi cu zi. Copiii noştri vor trebui să se simtă în 
largul lor alături de oameni de rase, culturi, niveluri de pregătire şi 
credinţe diferite. Oferindu-le copiilor un model de acceptare şi 
toleranţă îi putem învăţa nu numai să respecte, ci şi să pretuiasca şi 
să se bucure de diferenţele dintre oameni în loc să fie circumspecti 

în privinţa lor. 


Armonia din familie. Familia oferă copiilor primele experienţe 
de viaţă şi muncă într-o comunitate. Până şi în cadrul familiei există 
o mulțime de diferenţe. Ce îi place unuia îl poate deranja pe altul. 
Este nevoie de mult timp şi răbdare până ajungem să ne respectăm 
unul pe celălalt şi învăţăm să acceptăm, ba chiar să apreciem, 
diferenţele dintre noi. Dar numai acceptând aceste diferenţe şi 
învățând să lucrăm împreună, în echipă, vom descoperi ceea ce face 
cu adevărat farmecul vieţii de familie. 

Este nevoie de infinită răbdare ca să fim părinţi buni. A fi 
provocati continuu de copiii noştri e absolut firesc. Aflaţi sub «tirul» 
copiilor, coplesiti de celelalte responsabilităţi şi deseori franti de 
oboseală, părinţii trebuie să lupte ca să-şi păstreze răbdarea. Nu 
degeaba se spune că a fi părinte e cea mai grea meserie din lume! 

Este însă şi una dintre meseriile cele mai pline de satisfacţii. 
Când reuşim să nu uităm recompensa finală — când realizăm că 
nimic nu e mai important în viaţa noastră decât să ne iubim copiii şi 
să-i ajutăm să devină nişte adulţi fericiţi, echilibrati, buni la suflet si 
responsabili — lucrurile devin mai uşor de suportat. Vor continua să 
existe situaţii în care ne vom pierde răbdarea. Dar o putem recăpăta. 
Uneori ne vom pomeni scu- zându-ne în fata copiilor de mai multe 
ori în aceeaşi zi pentru că nu avem răbdare cu ei. Din fericire, copiii 
noştri au o foarte mare capacitate de a ierta. Nu au ei prea multă 
răbdare când este vorba să-şi lege şireturile la pantofi ori să-şi 
aştepte rândul, dar este impresionantă toleranța de care dau dovadă 
faţă de un părinte cu inima deschisă, care face tot posibilul să fie 
bine. 

Le dorim copiilor noştri să dobândească darul de-a accepta cu 
calm şi de-a înfrunta cu succes orice încercare la care i-ar putea 
supune viaţa. Descoperind şi păstrând acea seninătate interioară ce 
ne ajută să fim răbdători cu copiii, putem crea un cămin în care lupta 
cu viaţa de zi cu zi, chiar dacă va fi dificilă, nu ne va copleşi. Un 
astfel de cămin, în care toleranța faţă de ceilalţi ne permite sá ne 
bucurăm unii de alţii până şi în vâltoarea cotidiană, le va da copiilor 

tot restul vieţii. 


Dacă trăiesc in laudă, copiii învaţă 
prețuirea 


Priviţi laudele ca pe o cale de-a vă manifesta dragostea. 
Cuvintele dumneavoastră de laudă îi încurajează pe copii şi îi fac să 
se simtă apreciaţi cu adevărat. Lauda le stimulează percepţia 
incipientă a sinelui şi îi învaţă cum să evalueze cine sunt şi totodată 
cine devin. 

Una dintre cele mai importante îndatoriri ale noastre ca părinți 
este să ne lăudăm copiii atât pentru tentativele, cât şi pentru 
realizările lor. Ar trebui să nu avem reticente când pretuim cu 
generozitate. Laudele nu sunt niciodată prea multe dacă e vorba de 
stimularea eului emergent al copilului. Recunos- cându-le valoarea 
intrinsecă şi atrăgând atenţia asupra ei, îi ajutăm pe copii să-şi 
formeze o rezervă de încredere la care să poată apela mai târziu, 
când nu le vom mai fi în preajmă sau când vor trece prin momente 
dificile. Nu exagerez deloc spunând că laudele şi aprecierea cu care 
ne rasfatam acum copiii le vor fi de ajuns pentru toată viata. 

Când ne lăudăm copiii îi învăţăm totodată să remarce şi să-şi 
exprime aprecierea pentru oamenii şi lumea care-i înconjoară. Le 
oferim un model ce îi va ajuta să stabilească relaţii sănătoase şi să 
devină genul de persoane capabile să se bucure de viaţă, cu o 
atitudine pozitivă fata de situaţii şi oameni. Lauda îi pregăteşte, prin 
urmare, să devină persoane mai agreabile pentru ceilalți. 


Laude meritate. Când sunt läudati, copiii învaţă ce înseamnă 
cu adevărat prețuirea. Lauda le atinge simţul valorii 

inerente si al demnitatii. Orice copil meritä sä simta acest lucru si 
este de datoria noastră, ca părinţi, să încurajăm înflorirea acestui 
sentiment. 

Laudele nu trebuie să fie întotdeauna câştigate, iar copiii nu 
trebuie să demonstreze ceva pentru a fi apreciaţi. Una dintre 
provocările cu care ne confruntăm ca părinţi este aceea de-a percepe 
nuanțele subtile ale personalităţii unice a copiilor nostri si de a-i 
lăuda pentru calităţile pe care vrem să le încurajăm pe măsură ce ei 
se maturizează. 

La un picnic în familie, câţiva copii aflaţi în pragul adolescenţei 
joacă împreună badminton, trimițând fulgul de la unul la altul, 
plonjând plini de avânt, răsucindu-se în aer, ratând şi distrându-se 
cum nu se poate mai bine. Ryan, unul dintre băieţi, de vreo 12 ani, 
trece racheta în mâna surorii lui în vârstă de cinci ani, după care o 
ridică pe umeri ca să poată juca si ea. Fetiţa este fericită că a fost 
acceptată în jocul copiilor mai mari şi reuşeşte să lovească din când 
în când fulgul. 

Când copiii fac o pauză să bea nişte suc, mama lui Ryan îi spune 
încet băiatului: «Să ştii că eşti un frate extraordinar pentru surioara 
ta.» Ryan ridică din umeri şi fuge la ceilalţi copii, dar pe chipul lui 
se citeşte un zâmbet timid pe care nu-l poate ascunde. Ştie că mama 
apreciază bunătatea cu care îşi tratează sora. Asta îl face să se 
pretuiascä pe sine şi-l lasă cu sentimentul că bunătatea îi este 
recunoscută şi pretuita. 

Chiar şi în zilele lor cele mai proaste, va exista în copiii noştri 
ceva pozitiv de remarcat şi de lăudat, mai ales dacă ne reamintim să 
le acordăm întotdeauna prezumția de nevinovăție. 

Frederick are patru ani si se joacă în dormitor cu frätiorul lui, 
Joseph, care n-a împlinit încă doi ani. Brusc, zumzetul paşnic al 
jocului este sfâşiat de o avalanşă de plânsete şi urlete. Mama apare 
în pragul uşii dormitorului şi întreabă: «Ce s-a întâmplat?» 

«Joey mi-a luat camionul!» spune Freddy printre lacrimi, 
ridicând cât mai sus deasupra capului un camion metalic, cu 
remorcă, în vreme ce micul Joey sare la el, căutând să ajungă la 

maşină. 

De data asta mama decide să renunţe la întrebările tipice de 
genul cine l-a luat primul şi cine l-a luat de la cine. în schimb, face 
remarca: «Nu vrei ca Joey să se joace cu camionul tău, asa-1?» 

«Nu, e prea mic, spune Freddy plin de importanţă. S-ar putea 
lovi», adaugă el, ceva mai blând. 

Mama apreciază argumentul lui Freddy. Camionul cu remorcă e 
făcut din metal şi este într-adevăr pentru copii mai mari. «Cred că e 
frumos din partea ta să ai grijă de frätiorul tău, spune ea. Nu ai altă 
jucărie cu care crezi că i-ar plăcea să se joace, una mai potrivită 
pentru el?» 

Freddy priveşte în jur şi vede un camion mare din lemn, întinde 
camionul metalic mamei, care îl pune discret deoparte. «Cred că 
ăsta o să-i placă», spune el, întinzându-i frätiorului său camionul din 
lemn. Joey zâmbeşte şi începe să se joace cu camionul, în timp ce 
Freddy se întoarce la ale lui, liniştit la gândul că maşina lui cu 
remorcă a fost scoasă din circulaţie şi mândru — deşi puţin derutat — 
de rolul lui de frate mai mare protector, pe care tocmai şi l-a asumat. 

Se prea poate ca argumentul lui Freddy — cum că era îngrijorat 
de siguranţa frätiorului său — să nu fi fost adevăratul motiv pentru 
care nu-l lăsase să se joace cu camionul. Dar nu asta e important. 
Important este că a trăit experienţa pozitivă de a fi fost perceput ca 
un frate mai mare bun şi capabil să rezolve o problemă, şi important 
este că a contribuit la soluţionarea unei situaţii critice. Mama a fost 
dispusă să creadă că el şi-a dat toată silinta, şi acesta e de asemenea 
un lucru important pentru Freddy. Arătându-le copiilor că avem 
încredere în ei şi că ne aşteptăm de la ei la ce este mai bun, le creăm 
un mediu în care se pot ridica la înălţimea propriilor aşteptări, ba 
chiar le pot depăşi. 

A insufla valori prin intermediul laudelor. Atunci când ne 
lăudăm copiii mai mult pentru unele lucruri decât pentru altele, le 
arătăm ce anume este mai important pentru noi. Din nefericire, în 
societatea noastră consumistă, copiilor li se transmite mesajul că 

valoarea si meritele personale sunt determinate de cantitatea si tipul 
de posesiuni materiale de care dispunem. Este foarte important sa 
descoperim cai de-a contracara valorile orientate spre consum, care 
îi asalteazä în permanenţă pe copii, cu propriile noastre valori mai 
putin materialiste. Putem începe facându-i pe copii să înțeleagă că îi 
iubim în primul rând şi mai presus de orice pentru că sunt cine sunt. 

Putem încerca să contracarăm în mod activ mesajele — uneori 
subtile, alteori mai mult decât evidente — cu care se confruntă zilnic 
copiii. De la o vârstă fragedă îi putem ajuta să remarce că sunt 
înconjurați de reclame si de alte mesaje mediatice al căror scop este 
să-i facă să creadă că au nevoie de diverse lucruri de care, de fapt, 
n-au nevoie deloc. Putem sublinia că, deşi aceste mesaje sugerează 
că posesiunile pot aduce fericirea, prietenia şi dragostea, ele sunt în 
realitate neadevärate. Insuflan- du-le un scepticism sănătos fata de 
reclame şi invätändu-i să facă deosebirea dintre a dori ceva şi a 
avea nevoie de acel ceva, îi ajutăm să devină nişte consumatori mai 
înţelepţi şi, în acelaşi timp, nişte fiinţe umane mai fericite şi mai 
echilibrate. 

Când le arătăm copiilor că îi apreciem pentru ceea ce sunt îi 
învăţăm în acelaşi timp cum să-i cântărească pe oamenii care le ies 
în cale. Jake este în clasa a cincea. într-o zi, în clasa lui a apărut un 
elev nou, Timothy, care le-a făcut tuturor copiilor o impresie 
grozavă. Trăise împreună cu familia în străinătate, vorbea câteva 
limbi străine şi era foarte bun la sport. S-a răspândit rapid zvonul că 
avea o casă mare, cu cele mai noi jocuri video, un televizor cu ecran 
gigantic şi o masă de biliard. Toţi băieţii îşi doreau să se joace cu 
Timothy acasă la el. 

Totuşi, când Timothy l-a invitat la el, Jake a descoperit că 
băiatul era dominator, dificil, ba uneori de-a dreptul rău. Seara, tatăl 
a venit să-l ia acasă. Pe drum Jake a rămas tăcut. 

«Ce-ati făcut toată după-amiaza? V-aţi distrat?» 

Jake a început să-i povestească ce făcuseră, după care s-a plâns 


94 / COPIII ÎNVAŢĂ CEEA CE TRĂIESC 


că Timothy trebuia să-şi impună întotdeauna punctul de vedere, 
trebuia să câştige orice joc şi nici măcar nu juca cinstit. 

Tatăl lui Jake a ascultat o vreme cu atenţie. Când băiatul a făcut 
o pauză, a întrebat: «Deci ce părere ai despre felul în care s-a purtat 
Tim?» 

«Nu mi-a placut», a spus Jake categoric. 

«Hmm. Ce anume nu ţi-a plăcut?» l-a întrebat tatăl. 

«Poate să aibă o casă plină cu lucruri nemaipomenite, tot nu 
vreau să mă mai joc cu el!» a izbucnit Jake. 

Tatăl a lăsat cuvintele fiului său să se aşeze, după care a adăugat: 
«Sunt mândru de tine, Jake, pentru că ştii că important este omul, nu 
câte lucruri frumoase are.» 

Tatăl a susţinut astfel decizia lui Jake de-a evalua persoana, şi nu 
bunurile ei. Asemenea conversații simple, strecurate în cele mai 
neaşteptate momente ale vieţii noastre agitate, ne dau ocazia să 
confirmăm valorile pozitive pe care şi le însuşesc treptat copiii şi să 
le insuflăm propriile noastre valori, ară- tându-le cum pot fi ele 
transpuse în situaţiile cu care ne confruntăm în viaţa de zi cu zi. 


Importanţa sinceritätii. Este important să ne lăudăm copiii, dar 
este şi mai important sa fim sinceri în laudele noastre. Adesea, 
comportamentul părinţilor aflaţi pe tuşa terenului de sport spune 
foarte mult despre calităţile pe care le preţuiesc, în cazul unora 
dintre ei este evident, din felul în care se poartă, că totul e să câştigi. 

Robby, în vârstă de nouă ani, a intrat în echipa de juniori. Nu e 
un mare sportiv, dar îi place să joace şi, practicând spoitul, capătă 
deprinderi fizice şi sociale importante. în cea mai mare parte a 
timpului munceşte mult şi se descurcă destul de bine. Cu toate astea, 
într-o zi, în timpul unei partide contra unei alte echipe, Robby nu 
prea pare să pună suflet la joc. Mama lui stă în tribună, încurajând 
frenetic echipa fiului ei. Uralele ei se intetesc când vine rândul lui 
Robby să lovească sau când Robby primeşte mingea. Cu cât mama 
strigă mai tare, cu atât băiatul pare mai stângaci şi mai ezitant. 

în final, echipa lui Robby pierde partida. După joc, mama îi 

spune: «Nu-i nimic, să ştii. Important e că ai incercat», dar din 
cauza purtării ei din timpul jocului şi a intonatiei din glas, băiatul 
ştie că nu vorbeşte sincer. 

Vor exista întotdeauna momente în care copiii ne vor dezamăgi 
şi n-are sens să încercăm să ne ascundem sentimentele. Indiferent de 
rezultat, contează în primul rând ce simt copiii despre propriile lor 
eforturi. Când lucrurile nu merg cum trebuie şi ei îşi dau seama de 
asta, trebuie să ne temperăm dezamăgirea. Robby simte nevoia ca 
mama lui să-l imbrátiseze şi să-l asigure că este alături de el 
indiferent cine ar câştiga partida. Nu trebuie să uităm că important 
pentru copiii noştri este ca ei să deprindä regulile sportivitätii, lucrul 
în echipă, să dea ce au mai bun în ei şi să se simtă bine. La urma 
urmei, nu aspiraţiile noastre le vor determina viaţa, ci propriile lor 
scopuri şi visuri privitoare la ei înşişi. 

Exemplul pe care-l dăm copiilor e cu atât mai bun cu cât există o 
concordanță mai strânsă între sentimentele şi acţiunile noastre. 
Chestiunea nu e chiar atât de simplă pe cât pare. Pe de-o parte vrem 
ca, în cea mai mare parte a timpului măcar, copiii noştri să spună ce 
gândesc şi să gândească ce spun. Pe de altă parte, vrem ca ei să 
ajungă să disceamă când e nevoie de sinceritate totală şi când e mai 
bine ca anumite lucruri să rămână nespuse. Nu vrem să fie ipocriti, 
însă vrem să fie poli- ticoşi şi să respecte sentimentele celorlalți. Şi, 
deşi este important să-i învăţăm bunele maniere şi ritualul lui «te 
rog» şi «mulţumesc», am vrea să facem mai mult decât să-i învăţăm 
să spună cuvintele potrivite. Vrem să aprecieze sincer generozitatea 
şi buna-credintá a celorlalţi. Sarcina nu este uşoară, dar una dintre 
cele mai bune căi de-a o aborda e să le oferim copiilor un model de 
comportament care menține echilibrul între amabilitate si 
sinceritate, între onestitate şi diplomaţie, arătându-le prin acţiunile 
noastre cum să negocieze acele interacțiuni sociale pe cât de 
delicate, pe atât de importante. 


Cum îi învăţăm pe copii să se aprecieze singuri. Există o 
diferenţă între a fi apreciat de alţii şi a te aprecia singur, deşi ambele 

sunt importante. Dorim maturizarea emoţională a copiilor noştri. 
Dorim ca ei să înveţe cum să se ajute şi să se încurajeze singuri la 
nevoie, pe măsură ce devin tot mai independenţi. Dacă se pot 
aprecia singuri, vor avea o sursă de hrană sufletească întotdeauna la 
îndemână. Acest proces de învăţare începe de la cea mai fragedă 
vârstă. 

Venită să-şi ia fetiţa de patru ani de la grădiniţă, mama 
zăboveşte ca să schimbe câteva cuvinte cu educatoarea. Fetiţa le 
întrerupe pentru a-i arăta mamei un puzzle pe care l-a făcut singură. 

Admirându-i munca, mama spune: «Sunt mândră de tine. Ai 
făcut o treabă foarte bună.» 

Educatoarea adaugă cu bländete: «Tu nu eşti mândră de tine 
pentru ce ai făcut?» 

Fetiţa radiază de fericire. A primit laudele celorlalţi şi în acelaşi 
timp a fost încurajată să se aprecieze singură. 


Limitele laudei. Lauda nu trebuie folosită ca un substitut de 
dragoste şi de atenţie. Trebuie să fim conştienţi că atunci când copiii 
noştri caută întruna şi cer, de-a dreptul, laude — «Ui- tă-te la mine, 
vezi ce bine pot să fac asta?» — ei spun, de fapt: «Te rog bagä-mä in 
seamă şi spune-mi că totul e bine cu mine.» Când copiii cerşesc 
mereu acest gen de atenţie, este posibil ca ei să caute de fapt 
asigurarea că sunt iubiţi şi susținuți — o nevoie mult mai adâncă 
decât aceea de-a fi apreciaţi pentru realizările lor. Dacă aşa stau 
lucrurile, a-i copleşi pur şi simplu cu laude nu va rezolva problema. 

Joshua are patru ani. Stă pe jos şi desenează de zor intr-un caiet, 
în timp ce mama lui bea o cafea la masa din bucătărie. 

«Vezi ce fac?» o întreabă Joshua, ridicând un desen abia 
început. 

Mama priveşte coala de hârtie şi spune: «Ai început bine. Ce 
urmează acum?» 

Joshua îi ignoră întrebarea, îşi adună hârtiile şi creioanele şi vine 
lângă ea: «Pot să stau la tine în braţe?» o întreabă. 

Mama pune ceaşca de cafea la o parte şi îi face loc în poală. Ştie 

ca bäietelul are nevoie mai curänd sa fie tinut in brate decat sa 
primeasca incurajari artistice. Mai mult, el stie ce-i lipseste si nu-i 
este frică să ceară. 

Unii copii au nevoie de mai multă atenţie decât alţii. în această 
privinţă există o sumedenie de diferenţe: unii copii vor să fie ţinuţi 
de mână şi strânşi în braţe tot timpul, în vreme ce alţii se mulțumesc 
să le facă zâmbitori cu mâna părinţilor de la distanţă. Copiilor cu o 
mai mare nevoie de afecţiune nu le ajung niciodată aprecierile şi 
laudele obişnuite. Pentru a se simţi iubiţi ei au nevoie de toată 
atenţia şi de afecțiunea demonstrativă a părinţilor lor. 

Când se petrec schimbări în familie — divorţ, boala sau moartea 
unui părinte, mutarea într-o nouă locuinţă, concedierea unuia dintre 
părinți majoritatea copiilor vor avea nevoie, o vreme, de mai multă 
atenţie şi grijă. în asemenea momente este vital să fim aproape de 
copii şi să discutăm cu ei despre ce s-a întâmplat. Ajutându-i să-şi 
împărtăşească sentimentele şi neliniştile, le dăm prilejul să obţină un 
plus de atenţie într-un mod ce poate fi mángáietor, linistitor şi 
tămăduitor. 


Arta aprecierii. Vrem să ne învăţăm copiii să primească laude, 
dar şi să laude la rândul lor. Când cresc înconjurați de laudă, copiii 
învaţă s-o accepte cu naturalete şi recunoştinţă, nu stánjeniti, 
negând-o sau dându-şi importanţă. 

Când ne apreciem şi ne lăudăm copiii, îi învăţăm să aprecieze si 
să celebreze lumea care-i înconjoară. Găsindu-ne timp si 
străduindu-ne să descoperim partea bună a fiecărei zile, vom face ca 
viaţa şi amintirile din copilărie ale fiilor şi fiicelor noastre să devină 
mai fericite. 


Daca trăiesc in acceptare, copiii învaţă 
sa iubeasca 


Când folosim cuvântul «dragoste» descriem cea mai dinamică si 
mai vitală experienţă umană din câte există. Ceea ce numim 
dragoste este, de fapt, dincolo de orice putem spune în cuvinte. 
Majoritatea oamenilor vor fi de acord că nimic nu e mai important 
în viaţă decât să iubeşti şi să fii iubit. 

Atunci când ne iubim din tot sufletul copiii şi îi acceptăm 
necondiţionat, ei înfloresc. Dragostea este solul în care cresc copiii, 
soarele care le determină direcţia, apa care le hrăneşte dezvoltarea. 

Copiii au nevoie de dragoste din clipa în care se nasc — ba chiar 
dinainte. Nou-näscutii sunt total dependenţi de căldura, afecțiunea şi 
atenţia noastră plină de tandrete. Grija noastră activă îi face să se 
simtă doriţi, le hrăneşte sentimentul de apartenenţă. Pe măsură ce se 
maturizează, copiii continuă să se bazeze pe noi pentru a le arăta că 
îi iubim. Ei ne percep cel mai bine iubirea prin intermediul actelor 
noastre de bunătate şi grijă. Dragostea noastră izvorăşte din 
acceptarea lor necondiționată. 

Deşi pentru copii este vital să se simtă iubiţi, dragostea e o 
nevoie profund umană pe care o resimtim toată viaţa, indiferent de 
vârstă. Ca adulţi, simţim în continuare nevoia de-a fi doriți. Tânjim 
încă după contacte umane, după apropiere, afecţiune sau o atingere 
tandră. Toţi vrem să fim acceptaţi pentru că suntem cine suntem şi 
să avem prieteni cu care să fim în comunicare. 

Copiii ştiu că sunt doriţi şi iubiţi atunci când îi tratăm cu 
bunătate şi când actele noastre iubitoare sunt însoţite de cuvinte 
afectuoase şi de mângâieri. Nu este suficient să spui «te iubesc». 
Când lucrez cu părinţii discut adesea despre cei trei de «A» ai 
dragostei: acceptare, afecţiune şi apreciere. Copiii trebuie să 
trăiască într-un mediu care să le dea certitudinea că vor fi mereu 
acceptaţi şi iubiţi în ciuda defectelor lor. Iubiti astfel, ei vor putea să 
se maturizeze afectiv, devenind capabili să iubească la rândul lor. 


Acceptarea necondiționată te învaţă dragostea. Rădăcina 
cuvântului «acceptare» înseamnă «a aduce la sine» — a primi. Când 
acceptăm, «aducem la sine» în mod repetat. Exact în felul acesta ne 
învăţăm copiii că sunt doriţi şi iubiţi. Le transmitem dragostea 
noastră prin zâmbete, îmbrăţişări, sărutări şi mângâieri, prin căldura 
afecțiunii noastre, şi asta zi de zi, în anii copilăriei şi chiar mult mai 
târziu, la maturitate. 

Când ne acceptăm necondiţionat copiii renunfäm la orice 
tendinţă de a le schimba firea, de a schimba ceea ce sunt. Pentru 
asta trebuie, poate, să renuntäm la unele dintre cele mai vechi şi mai 
dragi visuri ale noastre. Mama a cărei fiică preferă lectura baletului 
şi tatăl al câini fiu hotărăşte că-i place mai mult chimia decât 
baschetul trebuie să aleagă ce este mai important: să-şi împlinească 
visul prin intermediul copiilor ori să le ofere sprijinul afectiv şi 
acceptarea de care au nevoie pentru a-şi defini şi urma propriile 
vise. Privită din această perspectivă, alegerea ar trebui să fie clară. 
în plus, când ne dăm la o parte, lăsând speranţele copiilor noştri să 
înflorească, ne imbogatim şi ne lărgim propriul univers. 

în acelaşi timp, trebuie să ne lăsăm copiii să simtă că dragostea 
pe care le-o purtăm nu depinde de realizările sau de conformarea lor 
la cerințele noastre. Dragostea trebuie să fie întotdeauna 
necondiționată, nu oferită drept recompensă pentru buna purtare. 
Nu trebuie să amenintám niciodată cu suspendarea sau retragerea 
dragostei noastre sau să punem condiţii de genul «n-am să te iubesc 
dacă...» sau «am să te iubesc atunci cänd...». Unii părinţi se tem că 

daca isi acceptä neconditionat copiii acestia nu vor mai avea «nimic 
care să le motiveze eforturile». Dar copiii trebuie să lupte pentru 
telurile şi realizările lor, nu pentru dreptul fundamental de-a fi 
acceptaţi şi iubiţi de părinţi! 

Cu toate astea, acceptarea necondiționată a copilului nu în- 
seamnă şi tolerarea unui comportament inadecvat sau iresponsabil. 
Ne putem accepta copiii respingând în acelaşi timp orice 
comportament inadmisibil şi menţinând în continuare regulile şi 
limitele. 

Jason are şase ani şi îşi lasă mereu bicicleta pe aleea din faţa 
garajului. Tatăl lui i-a cerut în repetate rânduri s-o pună pe verandă, 
explicându-i că se teme că într-o bună zi va da din greşeală cu 
maşina peste ea. Dar Jason uită mereu. într-o seară inevitabilul se 
produce. Tatăl simte sub roti scrâşnetul metalului strivit. Este 
furios, dar caută să-şi recapete calmul. Nestiind ce s-a întâmplat, 
Jason îi iese în cale, dornic să-l imbratiseze. 

Tatăl se apleacă şi îşi ia fiul în braţe. «Vreau să-ţi arăt ceva», 
spune el pe un ton serios. îl duce pe Jason la fereastră, de unde 
copilul poate vedea bicicleta distrusă. 

«Nu, nu!» strigă Jason când îşi dă seama ce s-a întâmplat, îşi 
încleştează şi mai tare braţele în jurul gâtului tatei şi îşi îngroapă 
faţa în umărul lui. 

«Ţi-ai lăsat bicicleta pe alee», spune simplu tatăl. Băiatul 
incuviinteazá din cap. Continuând să-l ţină în braţe, tatăl adäugä: 
«De asta îmi era frică», după care îl pune pe Jason jos. îşi priveşte 
fiul drept în ochi şi spune: «iti dai seama că s-ar putea să fie făcută 
praf?» Băiatul dă din cap cu ochii plini de lacrimi. «Hai să ne uităm 
mai bine la ea», mai spune tatăl, după care adaugă: «Poate reuşim 
totuşi s-o reparäm.» Mesajul pe care i-l transmite lui Jason este: 
«Chiar dacă nu-mi place întotdeauna ceea ce faci, eu tot te iubesc şi 
te voi ajuta şi susţine mereu.» 

Cum le arătăm că ne pasă. Copiii au nevoie să li se spună că 
sunt iubiţi, dar, mai mult încă, au nevoie să fie asiguraţi de 
sinceritatea vorbelor noastre prin imbratisari, särutäri, mängäieri 

tandre şi alintări. Nevoia de atingere corporală este probabil una 
dintre cele mai elementare, mai universale şi mai puternice nevoi 
din viaţa noastră, la fel de importantă pentru copilul nou-născut ca 
şi pentru bunicii săi. De fapt, cercetările recente au confirmat ceea 
ce oamenii au ştiut intuitiv de mult: atingerea plină de dragoste are 
puteri tămăduitoare. După ce s-a dat primul ajutor, căldura unei 
atingeri pline de iubire transmite un mesaj ce potenteaza răspunsul 
de vindecare al trupului nostru. 

Copiii au tot dreptul la senzaţia plăcută dată de atingerile 
noastre. Cercul format de braţele mamei sau ale tatălui poate calma 
copilul având nevoie de alinare, fie că este vorba de un genunchi 
julit sau de sentimente rănite. O imbrätisare tandrä sau chiar o 
bătaie blândă pe umăr pot contribui la alinarea suferințelor şi la 
refacere. 

Nu exagerám niciodată manifestându-ne afecțiunea pentru copiii 
noştri. într-unul dintre grupurile de părinţi cu care lucrez, o mamă 
mi-a destăinuit: «M-am simţit vinovată pentru că nu credeam că-mi 
iubesc destul băieţelul. Mai bine zis, pentru că nu-mi exprim destul 
dragostea.» 

Există părinţi care trebuie să înveţe cum să-şi dăruiască 
afecțiunea copiilor. O mamă şi-a descris copilăria petrecută în- tr-o 
familie cât se poate de rezervată şi de distantă. Părinţii o iubeau, dar 
nu-şi arătau dragostea. Când a devenit la rândul ei mamă, a 
continuat acest model familial. Isi iubea foarte mult fetiţa, acum în 
vârstă de doi ani, dar nu-i stătea în fire să se manifeste. 

Pentru că această mamă era sensibilă la nevoile fiicei ei, s-a 
hotărât să rupă ciclul familial şi să înveţe cum să-şi exprime 
dragostea. A făcut un efort conştient de a-şi lua fetiţa mai des in 
braţe, de a se cuibări lângă ea atunci când îi citea poveşti şi de-a o 
imbrätisa când o urca sau o dădea jos din leagăn. Descoperea zilnic 
zeci de ocazii de a-i oferi fiicei sale afecțiunea pe care ea n-o 
primise niciodată de la părinţi. După câteva săptămâni, când a 
revenit la cursurile noastre pentru părinţi, ne-a spus: «Ştiţi, am 
început să fac asta pentru fetiță, dar acum imi dau seama că e 

important si pentru mine.» 

Afectiunea manifestată este vitală pentru orice copil. Copiii au 
nevoie de o asigurare de natură fizică alături de vorbe ca «te 
iubesc.» Alintările repetate şi constanta afecțiunii noastre le permit 
să simtă plenar dragostea pe care le-o purtăm. Nu trebuie niciodată 
să ne abtinem de la aşa ceva. 


O lecţie de iubire. Felul în care se poartă unul cu altul Mami şi 
Tati, felul în care fiecare îşi arată dragostea pentru celălalt, poate 
oferi un model solid de acceptare şi dragoste în viaţa de familie. 
Copiii sunt observatori atenţi: urmărindu-şi părinţii, ei învaţă ce 
înseamnă căsnicia. Exemplul oferit de noi copiilor prin interactia 
noastră zilnică devine adesea şablonul relaţiilor pe care le vor stabili 
la rândul lor când se vor căsători. De fapt, modul în care ne tratăm 
partenerul de viaţă impune un adevărat tipar în viaţa copiilor noştri, 
iar acest tipar poate fi unul dintre factorii cu cea mai mare influenţă 
asupra succesului viitor, împlinirii personale si fericirii lor. El îşi 
pune amprenta asupra genului de oameni de care vor fi atraşi şi 
stabileşte modelul, fericit sau nefericit, al relaţiilor pe care le vor 
crea în propriile familii. 

Deşi nu există o reţetă magică a căsniciei fericite, trebuie să 
facem tot posibilul pentru a le da copiilor un exemplu de iubire. O 
relaţie matură şi sănătoasă implică un echilibru între a dărui şi a 
primi. Implicä acceptarea reciprocă a calităţilor şi slăbiciunilor, ca 
şi capacitatea de-a da dovadă de tandrete, em- patie şi compasiune. 
Copiii observă felul în care avem grijă şi ne ocupăm unul de 
celălalt, ca şi momentele în care nu procedăm aşa. Când ne 
respectăm şi ne sprijinim reciproc, când ne tratăm cu afecţiune şi 
căldură — împărtăşind interese şi valori comune, dar acceptând şi 
diferenţele individuale le oferim modelul după care să-şi 
construiască şi să-şi menţină o căsnicie fericită. 


O bază pentru mai târziu. Copiii care au certitudinea că sunt 
acceptaţi şi iubiţi posedă forţa interioară necesară pentru a-şi urmări 

scopurile şi a intra în contact cu cei din jur. Dacă sunt protejaţi şi 
înconjurați de căldură, de dragostea şi acceptarea de care au nevoie, 
copiii învaţă să se iubească pe ei înşişi. Când cresc conştienţi că 
merită dragoste şi se aşteaptă să fie iubiţi, vor fi capabili deopotrivă 
să dăruiască şi să primească dragoste, deci să întreţină relaţii pline 
de iubire. Indiferent ce vor face în viaţă, nimic nu e mai important 
decât acest lucru. 


Daca traiesc in aprobare, copiii invata 
sa se placa pe sine 


Atitudinea pärinteascä este ceea ce li formeazä pe copii. Prin 
felul in care ne exprimäm aprobarea sau dezaprobarea fatä de ei si 
prin lucrurile pe care alegem să le încurajăm, îi învăţăm pe copii 
multe despre valorile noastre. în acelaşi timp, le putem face 
cunoscut ceea ce ne place şi am dori să găsim în mai mare măsură 
în personalitatea şi în caracterul lor în formare, ca şi în 
comportamentul lor. 

Dacă suntem prea ocupați pentru a le acorda atenţie sau dacă îi 
lăsăm pe copii în voia lor, pierdem ocazia de-a stimula acele calități 
şi comportamente pe care ne-ar plăcea să le vedem la ei. Lucrurile 
mărunte sunt cele ce creează felul de om în care se vor transforma 
copiii — şi pe acestea trebuie să le aplaudăm. 

într-o după-amiază, tatăl tocmai îşi terminase munca în garaj. 
Steven, fiul său în vârstă de şapte ani, îl întâmpină în prag. Duse 
degetul la buze şi şopti solemn: «Ssst, mama doarme.» 

«iti mulțumesc că eşti atât de grijuliu», sopti la rândul lui tatăl si 
îşi strânse băiatul în braţe. 

Nu ne ia prea mult timp pentru a valorifica la maximum aceste 
momente. într-adevăr, câteva cuvinte sau un gest de apreciere sunt 
de obicei suficiente. Mama lucrează de ceva vreme la biroul ei când 
îşi dă seama că în casă este suspect de multă linişte. Aruncă o 
privire în camera Rebeccăi şi îşi descoperă fiica în vârstă de cinci 
ani legănându-şi în tăcere păpuşa. 

Rebecca priveşte în sus şi zâmbeşte. Mama o sărută şi îi face un 
semn de aprobare. Revenind la masa de lucru, se 

gândeşte cât este de mulţumită că Rebecca se dovedeşte o «mă- 
mică» aşa de tandră pentru păpuşa ei. îi place şi că fetița învaţă să se 
joace în mod independent şi se simte bine de una singură. 

Nu vrem să pierdem aceste momente, dar în vârtejul vieţii de zi 
cu zi nu este întotdeauna uşor să fim conştienţi de ele. Trebuie să ne 
reamintim permanent cât este de important să valorificăm asemenea 
clipe. 


A transmite valori, a construi respectul de sine. Putem 
considera aprobarea noastră o modalitate de-a confirma per- 
sonalitatea emergentă a copilului, de a-l ajuta să-şi construiască o 
imagine de sine pozitivă şi un respect sănătos fata de propria 
persoană. Cu cât remarcăm mai des părțile bune ale copiilor noştri şi 
atragem mai mult atenţia asupra lor, cu atât consolidăm calităţile pe 
care am vrea să le dezvolte. 

Tatăl spuse: «Ai fost de mare ajutor azi după-amiază, când a fost 
bunica aici. Mi-a plăcut cum ai ajutat-o să se ridice de pe canapea.» 

«Da?» întrebă surprins fiul lui, Brad, care a împlinit opt ani. Nici 
prin gând nu-i trecuse că Tati remarcase ajutorul dat bunicii. De 
fapt, nici nu se gândise c-o ajută. Atrăgând atenţia asupra gestului 
amabil al fiului său, tatăl îi arată cât de importante sunt pentru el 
amabilitatea şi consideratia faţă de ceilalţi. în felul acesta, valorile 
de familie sunt trecute de la o generaţie la alta. 

Uneori, prin lucrurile pe care alegem să le remarcăm, îi învăţăm 
pe copii să aprecieze în ei înşişi calităţi de care altminteri n-ar fi 
conştienţi. La cei şapte ani ai ei, Amanda a învăţat o nouă metodă 
de-a face brățări din fir de brodat. Bratara cea nouă a fetei place 
tuturor prietenelor ei, aşa că Amanda se apucă să le facă şi lor 
brățări, alegând culoarea potrivită fiecăreia. 

Mama Amandei şi-ar putea exprima aprobarea pentru o serie de 
aspecte ale acestei inițiative. S-ar putea concentra asupra 
înclinațiilor artistice ale Amandei, spunând: «Bratarile tale sunt 
superbe. Ai un simţ al culorilor extraordinar.» Sau s-ar putea opri 
asupra potenţialului comercial: «Brätärile astea sunt grozave! Pun 
pariu că le-ai putea vinde la expoziţia de lucru manual.» Mama 

opteazä insä pentru a aprecia generozitatea Amandei. «Ce dragut 
din partea ta să faci câte o brățară specială pentru fiecare din 
prietenele tale!» spune ea. Prin această alegere, mama face mai mult 
decât să aprecieze pur şi simplu hobbyul Amandei. îi arată că este 
mândră în primul rând de generozitatea şi consideratia ei fata de alţii 
şi o pregăteşte să identifice şi să prefuiascá în ea însăşi aceste 
calităţi. 

Desigur, fiecare familie are propriile sale valori şi îşi exprimă 
asentimentul în conformitate cu acestea. Capacitatea noastră de-a 
influenţa ce anume vor pretui şi vor iubi copiii în propria lor 
persoană îşi va pune amprenta în mod fundamental atât asupra 
dezvoltării identităţii lor, cât şi asupra simțului lor moral în curs de 
afirmare. 


Respectarea convențiilor. în fiecare casă funcţionează o serie 
de convenții, specifice sau generale, care simplifică viaţa de zi cu zi 
în sânul familiei. De la protocolul din timpul cinei la gradul de 
ordine şi curăţenie impus în zonele de locuit.sau la ritualurile de 
culcare, părinţii şi copiii acceptă nenumărate principii care le fac 
mai uşoară coexistenta ca familie. Aceste convenţii sunt liantul 
vieţii de familie, ajutându-i pe copii şi pe părinţi să se ridice la 
înălţimea aşteptărilor reciproce. 

Unele dintre regulile familiei sunt nenegociabile, cum ar fi cele 
referitoare la securitate — centura de siguranţă în timpul călătoriei cu 
maşina, protectiile pentru coate şi genunchi în cazul mersului cu 
rolele, o căciulă sau o pălărie când este frig afară. Altele pot fi 
concepute pentru a promova eficienţa sau ordinea în general şi sunt 
în principiu mai flexibile — vasele se spală imediat după ce s-a 
sfârşit masa, jucăriile se strâng înainte de a ieşi afară, nimeni nu se 
uită la televizor dacă nu şi-a terminat temele. Cu cât copiii sunt mai 
implicaţi în stabilirea şi negocierea acestor convenţii, cu atât este 
mai probabil ca ei să coopereze şi să accepte mai uşor dezaprobarea 
părinţilor atunci când le încalcă. 

Existenţa unor reguli ale casei le dă copiilor sentimentul 
liniştitor că universul e previzibil şi îi ajută să înţeleagă mai uşor ce 
se aşteaptă de la ei. Ştiu că atunci când respectă regulile casei au 

parte de încuviințarea noastră, fie ea şi tacită. Chiar dacă părinţii 
sunt divortati, iar copiii trebuie să se supună la două seturi diferite 
de reguli casnice, existenţa acestor cadre generale le face viaţa mai 
uşoară. Este uluitor cât de bine înţeleg copiii complicata dinamică a 
negocierii regulilor şi cât de uşor învaţă s-o traducă în propriii lor 
termeni. Când Billy îi spune unui prieten: «O s-o întreb pe mama. 
Dacă o să spună „mai vedem”, e bine, dar dacă spune „Hai să-l 
întrebăm pe tata”, trebuie s-o lăsăm baltă», el demonstrează cât de 
bine înţelege dinamica implicită din casa lor. Copiii ne cer zilnic 
acordul pentru zeci de activităţi. Unele nu sunt decât cereri formale, 
pentru care există presupunerea de la sine înţeleasă că noi le vom 
accepta fără obiecţii. Când Artie strigă din pragul uşii «Mamă! Mă 
duc până alături să văd cățelul cel nou, bine?» şi mama aude uşa 
trântindu-se înainte să poată răspunde, ea ştie că băiatul respectă 
regula care spune că părinţii trebuie să ştie unde se află el chiar şi 
atunci când se duce numai până în vecini. 

Alte cerinţe sunt mult mai complicate şi fac apel la abilitatea 
copilului şi părintelui de-a negocia o tranzacţie. într-o sâmbătă 
după-amiază, Marianna, o fetiţă de 11 ani, este invitată la cinema de 
o prietenă. Ea însă nu şi-a făcut toată săptămâna ordine în cameră, 
iar în casă există o regulă conform căreia copiii nu merg nicăieri la 
sfârşit de săptămână dacă în camera lor nu este ordine. Marianna nu 
mai are acum timp să facă ordine, dar vrea din tot sufletul să accepte 
invitaţia. 

Mama şi fiica încearcă să găsească o soluţie de compromis. Ele 
cad de acord ca de această dată Marianna să aibă totuşi voie să 
meargă la cinema. Trebuie să petreacă însă următorul sfert de oră 
începând să-şi facă ordine în cameră şi mai trebuie să promită că va 
termina treaba imediat ce se va întoarce acasă. Ele discută şi despre 
motivul pentru care e bine să ţii pasul cu corvezile zilnice şi să nu le 
laşi mereu pe ultimul moment. Mariannei i s-a dat voie să meargă la 
cinema cu prietena ei, dar întâmplarea a ajutat-o să înțeleagă că 
obiceiul ei de-a amâna lucrurile nu este bun. 

Când copiii învaţă de mici să negocieze şi să respecte anumite 
convenţii, situaţiile mai complexe ale adolescenţei vor fi mai uşor 

de rezolvat. Când copilul dumneavoastră adolescent vă spune: «les 
cu băieţii după ore, aşa că vin târziu», trebuie să aflaţi, fără să-l 
supuneti unui interogatoriu polițienesc, despre ce băieţi e vorba, 
unde se duc, cum ajung acolo şi ce înseamnă «târziu». 

Este mai bine sa incepeti, dacă puteţi, prin a aproba modul în 
care copilul abordează situaţia. «Mă bucur că te-ai gândit să-mi 
spui», de exemplu, instituie un ton pozitiv, îl ajută să privească 
cererea permisiunii drept o dovadă de respect faţă de dumneavoastră 
şi sugerează ideea că relația párinte-copil este una de cooperare, în 
care e loc atât pentru nevoia crescândă de independenţă a copilului, 
cât şi pentru nevoia continuă a părintelui de a-l proteja de rele. în 
felul acesta copilul se vede într-o nouă lumină în timp ce îşi expune 
planurile. El ştie că părinţii se vor aştepta ca el să respecte planul 
asupra căruia cad cu toţii de acord şi, cu excepţia cazului în care 
relaţia a devenit una de ostilitate fätisä, majoritatea copiilor vor 
încerca, în general, să-şi mulțumească părinţii chiar şi în dificilii ani 
ai adolescenţei. 

învățând să respecte înțelegerile şi să trăiască în cadrul structurii 
familiale, copiii se pregătesc să se încadreze în comunitățile mai 
largi de la şcoală sau de la serviciu şi, în ultimă instanță, să-şi ocupe 
locul în structura societăţii. Prin experienţa dobândită acasă, copiii 
ajung să înţeleagă că legile sunt, în esenţa lor, convenţii încheiate de 
oameni pentru a-i ajuta să facă ceva ori a oferi protecţie şi siguranță 
tuturor. Ei înţeleg că lumea poate să meargă mai departe datorită 
convențiilor — fie ele stabilite între indivizi sau între naţiuni. 


Valori pe care să se poată bizui. Când vorbim despre aprobare 
sau dezaprobare, vorbim de fapt despre a face judecăţi de valoare: 
corect/greşit, bun /räu, mai bine/mai rău. Chiar şi atunci când nu ne 
declarăm în mod explicit sentimentele, copiii noştri ştiu perfect ce 
aprobăm şi ce nu. Asta nu înseamnă că atitudinea lor va reflecta 
întotdeauna acest lucru. Odată cu înaintarea în vârstă, copiii îşi 
elaborează, în mod inevitabil, propriile standarde şi valori, nu 
neapărat aceleaşi cu ale noastre. Lucrul acesta ne poate dezamăgi 

uneori, dar, dacă ei devin indivizi responsabili care iau decizii în 
mod conştient şi de bunä-credintä, vom fi mulţumiţi, indiferent dacă 
suntem sau nu de acord cu fiecare decizie în parte. 

în special în adolescenţă, presiunea exercitată de anturaj poate 
influenţa serios viaţa copiilor noştri. Nu putem fi mereu lângă ei şi 
nu-i putem sili să facă ce trebuie. De aceea este atât de important ca 
în perioada de formare să le transmitem mesaje clare şi puternice în 
privinţa deciziilor etice, dar nu într-atât de rigide încât să-i instige în 
mod inevitabil la revoltă. Când va veni vremea să aleagă, copiii 
noştri vor avea astfel o temelie solidă pe care să se bizuie şi vor face 
de bunăvoie ceea ce e corect. 

în această privinţă, comportamentul nostru e un exemplu extrem 
de important. Le putem spune copiilor că nu e frumos să minţi si îi 
putem pedepsi dacă o fac, dar ce vor crede dacă ne aud telefonând la 
serviciu că suntem bolnavi ca apoi să mergem la meci? Dacă vrem 
să ne ajutăm copiii să-şi menţină un standard înalt de conduită etică, 
trebuie să le arătăm cum s-o facă prin puterea propriului exemplu, 
oricât ar fi de incomod sau neavantajos. 

Copiii trebuie să se placă pe sine şi să-şi formeze despre 
persoana lor o imagine pozitivă independentă de aprobarea sau 
dezaprobarea celorlalţi. îi vrem capabili să-şi evalueze faptele şi să 
aibă forţa interioară de-a acţiona în consecinţă. 

Bruce are 12 ani şi se duce adesea la băcănia din cartier, uneori 
trimis la cumpărături de maică-sa, alteori ca să-şi ia un suc sau ceva 
de rontäit. El ştie prea bine că unii copii fură din magazin, mai ales 
când e de serviciu un anumit angajat mai neglijent. 

într-o zi, intrând în bäcänie, lui Bruce i se făcu poftă de ceva 
bun, dar n-avea bani decât pentru laptele şi ouăle pe care le ceruse 
mama lui. Ştia că i-ar fi fost uşor să şterpelească ceva: de serviciu 
era angajatul cel «fără probleme», care era cufundat în lectura unei 
reviste. 

Bruce a hotărât însă să nu profite de situaţie. Ştia că părinţii lui 
ar fi dezaprobat profund o asemenea faptă, după cum ştia şi că avea 
toate şansele să nu fie prins. Se prea poate ca gândul la 

dezaprobarea pärintilor sä-l fi facut sä ezite, dar nu acesta a fost 
principalul motiv care l-a oprit. La cei 12 ani ai lui, Bruce îşi 
însuşise regula că este rău să furi şi avea o părere suficient de bună 
despre sine pentru a dori să procedeze corect, deşi existau toate 
condiţiile de-a proceda greşit. Ca să poată fi cu conştiinţa împăcată, 
Bruce a rezistat tentatiei de a fura. 

Stimularea unor comportamente specifice nu poate merge mai 
departe de atât. Trebuie să sprijinim formarea respectului de sine al 
copiilor noştri astfel ca ei să capete o bună părere despre persoana 
proprie şi să nu abdice de la ceea ce ştiu că este bine în faţa 
inevitabilelor presiuni venite din exterior. 


Cum să-i învăţăm pe copii să aibă o bună părere despre sine. 
Când sunt întrebaţi ce îşi doresc pentru copiii lor, cei mai mulţi 
părinţi răspund: «Nu vreau decât să fie fericiţi.» Deşi o părere bună 
despre sine nu-ţi aduce în mod automat fericirea, ea pare un 
ingredient esenţial. Copiii care se plac pe ei înşişi tind să aibă mai 
multă încredere de sine, fără a fi totuşi îngâmfaţi. Stabilesc relaţii 
mai calde si mai stabile si, ca adulți, au mai multe şanse de-a avea la 
rândul lor copii care se plac pe sine. 

Laurel are cinci ani şi îi place la nebunie să se deghizeze. De 
fiecare dată când iese din budoarul ei imaginar — în realitate dulapul 
cu jucării bunica aplaudă şi îi pune tot felul de întrebări despre noua 
ţinută. 

«Şi unde ai să te duci îmbrăcată aşa?» se interesează ea. 

Cu toată demnitatea de care este în stare, împleticindu-se în 
pantofii cu toc ai mamei ei, Laurel răspunde: «La bal.» 

«Şi prinţul o să se îndrăgostească de tine?» o întreabă bunica. 

Laurel o priveşte lung şi cade pe gânduri, incretindu-si fruntea. 
«Poate», răspunde ea, de parcă ar fi fost ultimul lucru la care s-ar fi 
gândit. Apoi îşi cuprinde drăgăstos trupul cu braţele şi fuge către 
bunica pentru a i se prăvăli în braţe, chicotind cu foc. Se pare că 
aprobarea venită din partea prinţului nu e o chestiune nevralgică. 
Este clar că Laurel se simte mulțumită de propria-i persoană. Räsul 
ei e molipsitor, aşa că bunica începe şi ea să râdă, fericită să ştie că 

fetiţa asta va răzbi în viaţă. 

Conventiile pe care le impunem, în calitate de părinţi, copiilor 
noştri reflectă ceea ce este important pentru noi. Ele dau contur 
aşteptărilor noastre în ceea ce-i priveşte pe copii şi îi ajută să 
distingă binele de rău. Copiilor le va fi mai uşor să obţină aprobarea 
noastră dacă avem aşteptări realiste în privinţa lor, dacă suntem 
fermi, dar flexibili şi creăm împreună cu ei un cadru familial în care 
aportul lor este respectat şi integrat în viaţa de familie. într-un 
asemenea mediu prielnic, copiii pot să-şi atingă şinele cel mai bun şi 
primesc un dar foarte important: conştiinţa faptului că sunt iubiţi şi 
pretuiti pentru calităţile lor personale unice. Ştiind acest lucru, ei 
capătă cea mai solidă bază posibilă pentru a deveni adulţi înzestrați 
cu un respect sănătos fata de propria valoare. 


Dacä traiesc inconjurati de 
recunoaştere, copiii învaţă că este bine 
sá ai un tel 


Vă puneţi vreodată biletele pe ceasul deşteptător, pe oglinda din 
baie sau pe uşa de la intrare? Ati descoperit, ca noi toți, că v-aţi 
obişnuit într-atât ca biletelul să fie acolo încât nici nu-l mai vedeţi? 
Pur şi simplu nu îi mai daţi atenţie: s-a integrat în decor, face parte 
din el. 

Tot aşa, uneori ajungem să nu ne mai vedem copiii. Suntem atât 
de prinşi în vâltoarea nenumăratelor solicitări din viaţa noastră, 
încât uităm să ne mai concentrăm asupra lor. îi ducem la şcoală, le 
pregătim masa, le supraveghem activităţile, dar nu ne oferim răgazul 
de a purta o conversaţie adevărată cu el. 

«A recunoaşte» înseamnă «a cunoaşte din nou» — a vedea DU alti 
ochi. Copiii cresc şi se schimbă atât de repede... Ei evoluează chiar 
sub nasul nostru şi uneori suntem atât de ocupați încât pierdem 
etapele acestei transformări. Trebuie să facem sistematic efortul de 
a-i cunoaşte din nou, de a-i vedea de parcă ir fi prima dată, de a-i 
recunoaşte. 

Nu este greu să ne recunoaştem copiii. Trebuie doar să ne *ăsim 
timp ca să le dăm atenţie. Simpla noastră atenţie le face )ine şi fi 
linişteşte, le comunică energie şi îi încurajează. 

într-o zi de toamnă, Elyssa — o puştoaică de patru ani — se ilimba 
cu mama ei prin parc. La un moment dat, fetiţa îşi trase nama de 
mânecă şi spuse: «Putem merge până acolo? Vreau iä iau câteva 
frunze din alea mari.» 

«Păi, draga mea, iarba e udă, iar tu ai adunat deja o multi- ne de 
frunze», răspunse mama. 

«Dar n-am frunze din alea mari şi-mi trebuie la colecţie», insistă 
Elyssa. 

Surprinsä, mama isi priveste fetita. Remarcase ca Elyssa culegea 
frunze, dar nu dăduse nici o importanţă acestui lucru. Habar n-avea 
că Elyssa îşi făcea o colecţie, nici măcar nu-şi imaginase că ştie ce 
înseamnă asta. Mama îşi dă dintr-odată seama că faptul de a crea şi 
a urmări din proprie inițiativă un proiect este un semn al 
independenţei abia înmugurite a fiicei ei. Se opreşte, admiră 
mănunchiul de frunze din mâna Elyssei şi o priveşte traversând în 
fugă pajiştea şi îndreptându-se către un stejar bătrân. în drum spre 
casă, mama şi fiica discută despre numele diverselor specii de 
copaci şi despre forma şi culoarea proprie a fiecărei frunze. 

Dacă ne facem timp să ne vedem cu adevărat copiii — să 
ascultăm ce spun, să privim ce fac, să aflăm ce simt — ne va fi mult 
mai uşor să le apreciem eforturile şi succesele atunci când învaţă să- 
şi croiască drum către un scop. în acelaşi timp, ne va fi mai uşor să 
decidem când să-i lăsăm să se străduiască singuri şi când să le dăm 
o mână de ajutor. 


Pas cu pas. Din momentul în care ne hotărâm să nu-i mai dăm 
bebeluşului o jucărie, lăsându-l să caute singur o cale de-a ajunge la 
ea — să se târască, să se năpustească ori să se rostogolească —, îl 
facem să descopere că este bine să ai un tel. îi recunoaştem efortul 
când îi aplaudăm tentativele de-a ajunge la jucărie şi îi împărtăşim 
încântarea când o ţine, în sfârşit, în mână. 

Când mai cresc puţin, stabilirea şi atingerea telurilor îi vor ajuta 
pe copii să-şi dezvolte încrederea de sine şi să adopte o atitudine de 
tipul «pot să fac». Ca părinţi, putem să ne ajutăm copiii să-şi 
lămurească telurile şi să fie siguri că sunt realiste. Putem să-i 
readucem pe pământ cu sfaturile noastre când imaginaţia lor a luat-o 
razna. Şi în timp ce ei se străduiesc să-şi atingă țelul, le putem fi 
alături cu încurajările şi sprijinul nostru. 


Tânăr sau bătrân, primul pas către a-ţi atinge scopul este să ţi-l 
defineşti cât mai exact. Pasul următor este să descoperi ce trebuie 

fäcut, descompunänd procesul in etape mici. Le oferim un dar 
nepretuit copiilor nostri dacă îi ajutăm să facă acest lucru. Pe 
măsură ce parcurg etapele, ei învaţă că făcând întâi «A» permifi 
apariţia lui «B» care îl face posibil pe «C»; şi observă că, în final, 
dacă toţi paşii au fost facuti, țelul a fost atins. 

Sună poate cam simplist, dar este uluitor cât de puţini dintre noi 
ne organizám dcfmindu-ne întâi etapele pe care trebuie sá le 
parcurgem pentru a ne atinge telurile. Adesea ne aruncăm cu capul 
înainte într-un proiect, fără să ne planificăm în prealabil eforturile. 
Procedând astfel este uşor să devii împrăştiat, copleşit şi nesigur în 
privinţa direcţiei de urmat, pentru ca apoi să-ţi pierzi concentrarea şi 
clanul. Nu este un bun model pentru copiii noştri. Le oferim un 
exemplu mai bun dacă începem prin a schiţa o strategie şi urmărim 
planul, sărbătorindu-ne succesul abia când treaba a fost dusă la bun 
sfârşit. Fie că zugrăvim o casă, plantăm în grădină sau coasem o 
cuvertură, copiii învaţă observând atât modul în care ne planificăm 
şi ne îndeplinim proiectele, cât şi genul de proiecte pentru care 
optăm. 

Vechiul proverb despre călătoria care e la fel de importantă ca 
destinaţia ne poate ajuta nu numai să ne organizăm mai bine pentru 
a ne atinge telurile, ci şi să recunoaştem şi să pretuim primii paşi, 
ezitanti, ai copiilor noştri care se chinuie să-l atingă pe al lor. 

Jacqueline are cinci ani şi vrea să le facă o surpriză părinţilor ei 
aranjându-le patul. Cu ceva alergătură prin dormitor, reuşeşte să 
tragă pe trei sferturi cuvertura peste aşternut. 

Mama şi tata îi mulţumesc: «Ce fetiţă harnică! Ne eşti de mare 
ajutor.» După ce Jacqueline, radiind de fericire, fuge afară să se 
joace, tatăl se apropie de pat şi întinde mâna ca să îndrepte un colţ al 
cuverturii. 

«Să nu te atingi de patul ăla! îl avertizează mama râzând. Munca 
Jacquelinei trebuie recunoscută şi acceptată aşa cum este. Să nu 
cumva s-o stricäm.» 

«Ai dreptate», incuviinteazä tatăl. Isi dă seama că aprecierea 

efortului fiicei sale este mai importantă decât un pat făcut impecabil. 


Exercitiu, exerciţiu şi iar exerciţiu. Unii copii fac imediat 
legătura dintre eforturile pe care le-au depus şi rezultat, încă de la o 
vârstă fragedă, ei înţeleg că vor fi cu atât mai buni la un lucru cu cât 
vor exersa mai mult acel lucru — cântatul la pian, gimnastica, 
fotbalul sau orice îi interesează. Pentru alţi copii însă, această 
legătură nu este atât de evidentă. Ei îi vor întreba cu sinceră uimire 
pe cei ale căror realizări le admiră: «Cum de eşti aşa bun?» Nu 
înţeleg că acţiunile lor pot avea un efect cumulativ. Pentru ei 
rezultatele încununate de succes par aproape magice. 

Arătându-le copiilor cum se acumulează în timp acţiunile lor, îi 
ajutăm să înţeleagă că n-au nevoie de magie ca să-şi atingă țelul sau 
ca să se realizeze. Elizabeth şi Clare, două fetiţe de 12 ani, 
hotărâseră să meargă la vară într-un cantonament de hochei de 
câmp. Amândouă ştiau că vreme de două săptămâni, cât era ziua de 
lungă, aveau să fie afară, pe teren. Clare a început să se antreneze cu 
o lună înainte de începerea cantonamentului. Rezistenţa ei creştea în 
fiecare zi, aşa că a ajuns să alerge în fiecare dimineaţă câte trei mile. 
Elizabeth îşi imagina că avea să se adapteze la rigoarea programului 
acolo, în tabără. 

Mama lui Elizabeth se temea ca fiica ei să n-aibă parte de o 
trezire prea brutală la realitate. Ştia că n-ar accepta să i se spună ce 
să facă şi atunci s-a hotărât s-o ajute să anticipeze situaţia. Pentru 
asta i-a pus o serie de întrebări de genul: «Câte ore pe zi veţi juca?» 
sau «Vi s-a indicat cum să vă antrenati?». N-a spus însă niciodată 
«Trebuie să începi să te antrenezi» şi nici nu s-a comportat de parcă 
ar fi ştiut mai bine decât fiica 

ce trebuie fäcut. A ajutat-o in schimb pe Elizabeth sä gändeascä 
singurä. Mama si fiica au discutat despre ce o astepta acolo pe fatä 
si ce putea face pentru a fi cät mai bine pregätitä. Interventia 
oportunä, dar subtilä a mamei a determinat-o pe Elizabeth sä 


inceapä sa se antreneze pentru a-si imbunatati conditia fizica. 


A face economii intr-un anumit scop. Banii de buzunar primiti 
de la parinti reprezintä de cele mai multe ori prima ocazie pe care o 
are copilul de-a invata cate ceva despre «valoarea banului» — pretul 
diverselor lucruri şi cum să capete bunul obicei de-a economisi 
pentru un anumit scop. Când ajung să răspundă de banutii lor, copiii 
învaţă repede că, dacă săptămâna asta se abtin să şi-i cheltuiască pe 
bomboane, ar putea să-şi cumpere ceva mai târziu un obiect pe care 
şi-l doresc în mod special — role, un joc pe calculator, o păpuşă, o 
bicicletă. Este pentru copii şi o modalitate de a-şi afirma 
independenţa şi de a exercita o mai mare putere de decizie. Când îşi 
doresc cu ardoare o anumită jucărie, iar părinţii nu vor să le-o 
cumpere, va mai exista o alternativă — să şi-o cumpere singuri, din 
economiile lor. Banii de buzunar le dau copiilor şansa de-a avea şi 
ei un cuvânt de spus şi pot ajuta la atenuarea disputelor pentru 
putere din familie. 

In privinţa banilor de buzunar există diverse păreri. în unele 
familii, copiii îşi câştigă banii de buzunar îndeplinind o serie de 
munci casnice asupra cărora s-a căzut de acord. în altele, banii de 
buzunar n-au nici o legătură cu îndatoririle, dar, prin asumarea unor 
sarcini suplimentare, copiii pot câştiga bani în plus. în ceea ce mă 
priveşte consider că banii de buzunar nu trebuie priviţi ca o plată 
primită de copil pentru ajutorul dat la treburile zilnice din 
gospodărie, necesare bunului mers al lucrurilor, cum ar fi pusul ori 
strânsul mesei, aruncatul gunoiului sau hrănitul câinelui. Doar vrem 
să înțeleagă că, în calitatea sa de membru al familiei, trebuie să dea 
o mână de ajutor la 

treburile casei! Banii de buzunar ar trebui priviţi mai curând ca o 
modalitate de a împărţi venitul familiei, o cale de-a recunoaşte că şi 
copilul este un membru important, activ al familiei. 

Sam are 12 ani şi îşi pune deoparte banii de buzunar ca să-şi 
cumpere până la primăvară un skateboard. Părinţii lui nu sunt de 
părere că skateboardul reprezintă o necesitate; i-au spus lui Sam că 
dacă-l vrea neapărat şi-l poate cumpăra singur, din banii lui de 
buzunar. Băiatul a acceptat fără tragere de inimă că era vorba de o 
«dorinţă», şi nu de o «nevoie». Dar când a venit sfârşitul lui martie 
şi a văzut că îi lipseau 20 de dolari, Sam a început să se simtă 
frustrat. 

«Ai făcut o treabă grozavă economisind bani toată iama. Ce-ai 
putea să faci acum ca să câştigi banii care-ţi lipsesc?» l-a întrebat 
tatăl. 

«Păi... e cam devreme pentru munca în grădină», a răspuns Sam 
descurajat. 

«Da, dar e momentul ideal de spălat maşini. Să dai jos tot 
noroiul şi unsoarea de peste iarnă», a observat tatăl. 

Sam s-a luminat la fata. «Sigur că da! Pregătirea de primăvară!» 
Asa se face că Sam a pus tot felul de biletele prin cartier şi a ajuns 
să aibă de spălat vreo şase maşini. Ba l-a angajat şi pe fratele lui 
mai mic să-l ajute. 

Tatăl l-a susţinut pe Sam în realizarea telului său — să-şi 
cumpere un skateboard. A recunoscut cât de mult realizase deja şi l- 
a ajutat să identifice următorul pas în drumul spre ţintă. în urma 
acestei experienţe Sam a învăţat ce înseamnă să economisesti şi să 
câştigi bani. Şi, poate chiar mai important decât asta, a învăţat să nu 
renunţe la țelul lui, ci sá persevereze până când găseşte o modalitate 
de a-l atinge. 


Să-i ajutăm să-şi atingă telurile. Dorim sá ne vedem copiii 
raportându-se cu optimism şi încredere la propriile visuri şi țeluri. 
Ştim bine că vor exista şi momente de descurajare, dar, 
recunoscându-le fiecare pas în drumul spre ţintă şi încu- 

rajändu-i să persevereze in fata frustrării, îi ajutăm să-şi menţină 
atitudinea pozitivă şi să realizeze scopurile pe care singuri şi le-au 
propus. 

Există oriunde şi oricând ocazii pentru a recunoaşte meritele 
copiilor şi a le încuraja optimismul. într-o după-amiază, cineva a 
sunat la uşa mea. Am deschis. Din prag mă priveau patru chipuri 
radioase. Era fetița în vârstă de opt ani a unui vecin, împreună cu 
trei prietene. Fiecare ţinea în mână un lanţ din fire colorate cu o 
minge de lut la un capăt şi mărgele strălucitoare la celălalt. «Noi le- 
am făcut! Orice om trebuie să aibă una şi nu costă decât 50 de 
cenți», au spus ele. Entuziasmul lor era irezistibil. Am cumpărat 
două. 

«Ele» atârnă acum la fereastra din colţul unde ne luăm micul 
dejun. Soarele de dimineaţă se reflectă în mărgelele de sticlă, 
facându-le culorile şi mai vii. Ce sunt? La ce servesc? Habar n-am. 
Le-am cumpărat pentru că doream să incurajez spiritul 
întreprinzător al fetitelor, să le fac să simtă cât este de bine să ai un 
tel. Şi le tin la fereastră pentru că vederea lor mă face să zâmbesc, 
ba chiar mă încurajează. 


Dacă trăiesc impartind cu ceilalţi, copiii 
învaţă să fie generoşi 


Viaţa în sânul unei familii înseamnă să împărţi cu ceilalți: să 
împărţi timpul, spaţiul, energia. Copiii noştri învaţă să împartă cu 
ceilalți când au trăit experienţa cooperării şi a compromisului în 
cadrul familiei, fie că este vorba despre folosirea sălii de baie, a 
jucăriilor, a maşinii sau a resurselor financiare limitate. Când 
impartim cu eleganță atât cu ceilalţi, cât şi cu copiii nostri, le arătăm 
acestora cum să fie generoşi. Adevărata generozitate nu poate fi 
învățată, dar le putem oferi copiilor un model de dăruire neegoistă şi 
nu ne rămâne decât să sperăm că-l vor urma. 

Aud adesea părinți spunându-le copiilor mai mici că «trebuie» 
să împartă cu alţii. în felul acesta nu-i învăţăm decât să facă ce le 
spunem noi. Ei nu învaţă nimic despre spiritul generozitatii, cel care 
ne împinge să impartim cu ceilalţi. 


Când începem să impärtim cu alţii? Să privim adevărul în 
faţă. Unul dintre motivele pentru care dorim să ne vedem copiii 
împărțind cu alţii este că nu vrem cätusi de putin să fie consideraţi 
egoişti. Cu toate acestea, e foarte important să avem în vedere 
limitele impuse de vârsta lor fragedă. Pierderea egoismului depinde 
în mare măsură de dezvoltarea lentă şi treptată a capacităților 
cognitive care-i permit copilului să ia în considerare sentimentele şi 
nevoile altora. Copiii foarte mici nu sunt pregătiți să împartă cu alţii 
pentru că pur şi simplu nu se pot pune în locul altcuiva. Capacitatea 
de-a vedea lumea cu 

ochii altuia este un proces indelungat care nu inceteazä nici dupä ce 
copiii nostri păşesc pragul vârstei adulte. 


La început, în leagăn, bebeluşul «posedă» tot ceea ce există în 
univers, inclusiv pe mama şi pe tata. De fapt, nou-născutul nici 
măcar nu se poate diferenţia pe sine de părinţi. Momentul în care 
devine capabil să-şi recunoască mama ca pe o fiinţă separată este un 
prag crucial în dezvoltarea sa. 

Nefiind capabili să înţeleagă cu adevărat punctul de vedere al 
altei persoane, ci numai pe al lor, copiii mici sunt în mod firesc 
egoisti. Vor totul. Acum! Şi atunci, de ce vă deranjează ca băieţelul 
sau fetița dumneavoastră o arată? La fel fac milioane de copii mici 
de pe Terra. Tine de misiunea noastră de părinţi să-i învăţăm treptat, 
în paşi mici, ce înseamnă lipsa de egoism. 

Cel mai bine este sá incepeti prin a împărţi ceva care nu implica 
un sacrificiu personal. Puteţi demara acest proces foarte devreme, 
chiar cu bebeluşul instalat în scaunul lui înalt, accentuând anumite 
cuvinte-cheie şi introducând noţiunea de a împărți ca pe o divizare a 
întregului în parti componente, «impártim morcovii: tu primeşti 
câţiva, eu câţiva.» Sau: «Mama primeşte un biscuit, tata primeşte un 
biscuit şi primeşti şi tu unul.» Pe măsură ce cresc, copiii deprind 
modalităţi mai subtile de a împărţi: servindu-şi musafirii înainte de- 
a se servi pe ei înşişi sau aşteptând să le vină rândul. 

Copiii mici îşi încep viaţa socială jucându-se laolaltă, an- 
gajându-se în ceea ce psihologii numesc «joc paralel». Altfel spus, 
se bucură de prezenţa celuilalt şi se observă unul pe altul fără a 
interactiona însă prea mult. Cam pe la doi ani şi jumătate pot începe 
să se joace efectiv împreună. Este un pas înainte important în 
dezvoltarea socială a copilului. în acest moment el este pregătit să 
înceapă experimentarea elementelor ideii de a împărți. 

Thomas, care are doi ani şi jumătate, se joacă liniştit cu nişte 
camioane de lemn. David, de aceeaşi vârstă cu el, se apropie 

si îi ia unul. Thomas i-l smulge imediat. De obicei, în acest moment 
adulții intervin, insistând ca micuţii să împartă jucăriile, dar in 
general este de preferat să-i lăsăm pe copii să-şi rezolve singuri 
conflictul. 

Dacă Thomas refuză să împartă jucăriile cu David, el va rămâne 
fără tovarăşi de joacă. lar dacă rămâne destul de des singur, sunt 
toate şansele ca Thomas să descopere că a împărţi are şi avantaje, 
de pildă acela de-a avea cu cine să se joace, în situaţia de fata, i-am 
putea sugera lui Thomas că lui David i-ar plăcea să se joace cu el. 
Dacă băiatul respinge sugestia, nu trebuie să-l fortäm. I-am putea 
spune atunci lui David că Thomas doreşte să se joace cu el, dar ceva 
mai târziu, şi să-l ajutăm să găsească deocamdată altceva cu care să 
se joace. Vrem să ne vedem copiii împărțind cu alţii, dar vrem in 
acelaşi timp să le respectăm şi dreptul de a descoperi şi de a 
continua activităţi care răspund preferințelor lor. Dorim ca decizia 
de-a împărţi cu altcineva, atunci când apare, să le aparţină. 

Curiozitatea naturală a copiilor joacă adesea un rol în acest 
proces. După ce a fost respins de Thomas, David începe să se joace 
cu o arcă a lui Noe, o barcă din lemn cu animale frumos pictate. 
Thomas aruncă o privire către David. Animalele sunt atractive şi 
David pare să se distreze de minune cu ele. Thomas continuă să-l 
privească din ce în ce mai interesat. în cele din urmă se apropie de 
el ţinând în mâini câteva camioane. îi oferă unul să-l pună în arcă. 
David răspunde dându-i lui Thomas o pereche de zebre pe care să le 
pună în camion. Copiii învaţă că poate fi mult mai plăcut să se joace 
împreună decât singuri. 

Speranţa noastră este ca, pe măsură ce cresc, copiii să do- 
bândească plăcerea spontană de-a împărţi cu alţii. Totuşi nu putem 
conta întotdeauna numai pe bunăvoința lor. A împărți cu altul 
trebuie să aibă sens pentru copil, nu să fie resimţit ca o pierdere. De 
multe ori putem interveni pentru a aranja situaţia în aşa fel încât 
împărţirea să fie o opţiune câştigătoare. 

Andy, în vârstă de patru ani, merge într-o după-amiază la 

prietenul lui cel mai bun, Jeff, ca să se joace împreună. în camera 
plină cu jucării, Jeff tocmai fixează pe un şevalet o coală albă de 
hârtie. Andy se apropie de el, spunând: «Vreau şi eu să pictez.» Jeff 
ripostează, luând el primul pensula. Simtind conflictul pe cale să 
izbucnească, mama lui Jeff aduce repede alte câteva pensule şi o 
coală mare de hârtie. «la ascultați, băieţi, spune ea, ce-ati zice sá 
pictaţi amândoi deodată?» Acum băieţii sunt încântați, căci a 
împărţi înseamnă că amândoi primesc mai mult — mai multă hârtie, 
mai multe culori. Mama lui Jeff a transformat actul de a împărți în 
ceva plăcut. 

înainte de-a intra la grădiniță, majoritatea copiilor stăpânesc deja 
noţiunile elementare de «a împărţi» şi «a poseda». La a- ceastă 
vârstă copiii pot înţelege diferența dintre a poseda, a folosi şi a 
împrumuta un bun posedat. Ştiu ce le aparţine şi ce aparţine altora şi 
înţeleg că există anumite lucruri pentru uzul tuturor. Dacă atunci 
când copiii foarte mici se joacă väzduhul răsună de «al meu!», «ba 
nu, al meu!», «ba nu, al meu!», unul dintre principalele lucruri pe 
care le învaţă copiii de vârstă preşcolară este cum şi când să împartă 
cu alţii. 

Trebuie să înţelegem însă că unele obiecte personale — un 
ursulet, o anumită păturică — capătă câteodată o semnificaţie 
deosebită pentru copil: reprezintă căldura, alinarea, dragostea şi 
siguranţa. în preajma obiectului lor special, copiii au un puternic 
sentiment de apartenenţă — genul de sentiment care-i încearcă atunci 
când stau în braţele mamei. Membrii familiei trebuie să respecte 
aceste obiecte. Copiilor nu trebuie să li se ceară să-şi împartă cu 
alţii comorile. Acestea nu trebuie nici luate copilului, ca măsură 
disciplinară, nici folosite pentru a-l tachina. lar dacă există riscul ca 
pe obiectul acela atât de preţios să pună mâna un frate sau un 
musafir, copilul nu trebuie niciodată forțat să-l abandoneze. îi 
putem explica celui care l-a luat că unele lucruri nu se împart cu 
nimeni si că trebuie să găsească altceva cu care să se joace. 

Şi, ţineţi minte, «păturicile vechi» nu-şi pierd doar treptat 
importanţa, ele pot fi şi uitate brusc. (Cu toate astea, unii ursuleti 

merg la liceu — şi chiar mai departe!) 


«Duceti bebeluşul înapoi!» Unul dintre lucrurile cel mai greu 
de împărţit de către un copil mic este atenţia părinţilor atunci când 
în familie se naşte al doilea copil. Este perfect normal ca primul 
născut să aibă sentimentul că a fost privat de ceva. Părinţii trebuie 
acum să satisfacă nevoile a doi omuleti, un salt imens ce necesită 
incomparabil mai mult timp şi energie. Naşterea celui de-al treilea 
copil sau a următorilor nu mai pune aceleaşi probleme pentru că 
până atunci copiii s-au mai obişnuit cu ideea de-a împărţi cu 
altcineva. 

Daryl, un puşti de patru ani, a fost la început încântat să afle că 
va avea un frätior. Abia aştepta să fie «cel mare» din casă. Şi totuşi, 
când nou-născutul a venit de la maternitate, lucrurile nu s-au 
dovedit atât de amuzante pe cât se aşteptase. 

«Nu te mai joci deloc cu mine», i s-a plâns el mamei. 

«Ai dreptate, Daryl», a suspinat mama. Era epuizată. «Totul e 
altfel cu bebeluşul. Poate reuşim să jucăm jocul nostru preferat în 
după-amiaza asta, cât timp doarme ăsta mic», a mai adăugat, dar 
singura ei speranţă era să tragă şi ea un pui de somn. 

Părinţii il pregătiseră pe Daryl pentru naşterea fratiorului şi 
aveau mare grijă să-şi exprime aprecierea pentru ca era un frate mai 
mare atât de bun. Fiecare dintre ei căuta să petreacă zilnic momente 
de intimitate cu băiatul. Membrii familiei şi prietenii care veneau în 
vizită erau conştienţi de situaţia lui Daryl şi-i dădeau mai multă 
atenţie ca înainte — mulţi îi aduceau şi cadouri. Toate acestea au mai 
atenuat intensitatea sentimentelor bäietelului, dar n-au schimbat 
faptul că-şi pierduse poziţia privilegiată de copil unic şi că acum 
trebuia să-şi împartă părinţii cu un sugar care consuma enorm de 
mult timp. Adulții ştiu că asta face parte din viata, dar pentru Daryl 
era o nedreptate flagrantă. Nu putem duce înapoi nou-născutul, aşa 
cum sugerează 

uneori fratii mai mari, dar putem adopta o atitudine deschisä si 
binevoitoare față de primul născut, dând importanţă sentimentelor 
sale şi făcând tot posibilul pentru a-i acorda momentele de 


exclusivitate de care are atâta nevoie. 


Cum ne impárfim pe noi înşine cu copiii. Adevărata 
generozitate implică dorinţa sinceră de a dărui de bunăvoie, fără 
gândul la vreun câştig personal sau vreo recompensă. Dăm pentru 
că există cineva care are nevoie, iar nouă ne pasă de acel cineva. 
Actul poate presupune un anumit sacrificiu sau un inconvenient 
oarecare, dar nu-l percepem ca pe o pierdere deoarece felul acesta 
de a împărți cu altcineva e prin natura sa răsplătitor. 

în mare asta facem noi ca părinţi: dăruim copiilor noştri pentru 
că au nevoie de noi şi le dăruim încă mai mult atunci când 
traversează etape dificile, lăsându-ne propriile nevoi la o parte 
pentru a le satisface pe ale lor. Dacă sperăm să ne răsplătească 
imediat sau într-un anumit fel, există toate şansele să fim 
dezamägiti. Coca ce ne susţine cand ne sacrificăm pentru copiii 
noştri nu este gândul la vreo recompensă, ci copleşitor de 
puternicele sentimente de dragoste şi grijă pe care le nutrim fata de 
ei încă din clipa în care s-au născut. 

Cel mai important lucru pe care-l putem dărui copiilor noştri 
rămâne însă prezenţa şi atenţia noastră. Nu trebuie să uităm 
niciodată că simplul fapt de-a fi cu ei le este necesar, indiferent de 
vârstă. Din nefericire, a ne împărți timpul cu ei este uneori lucrul cel 
mai greu de făcut. Prinşi între serviciu, casă, căsnicie şi copii, multi 
părinţi ajung să se plângă că «nu se pot împărţi ca să fie peste tot». 
Solicitările sunt şi mai intense când este vorba de părinţi singuri. 

Un tată divorţat a hotărât să petreacă mai mult timp cu fiul său 
în vârstă de 11 ani. «Hai să ne facem un program special ca să fim 
împreună, numai tu şi cu mine, bine?» Reacţia băiatului a fost 
prudentă. Bănuitor, el şi-a privit tatăl în ochi şi l-a întrebat cât se 
poate de serios: «Ce înseamnă asta?» 

Nu putem recupera timpul pierdut. Este mult mai important să 
folosim în mod inteligent timpul pe care-l putem petrece împreună 
cu copiii. Trebuie să fim cât se poate de cinstiţi cu noi înşine în 
privinţa opţiunilor pe care le facem în viata. S-ar putea să reuşim să 
ne păcălim singuri, spunându-ne: «Am să muncesc pe rupte, din 
zori $i până-n noapte, şi după ce încep să mă realizez am să petrec 
mai mult timp cu familia.» Nu ne vom păcăli însă şi copiii. Vor 
creşte, cu sau fără noi, iar când ne vom întoarce spre ei, dornici sa 
petrecem mai mult timp împreună, s-ar putea să nu mai fie la fel de 
receptivi sau de disponibili. Ar fi mai înțelept să ne facem o 
prioritate din a ne găsi, în orice situaţie, timp pentru copii. Din 
păcate, este mai uşor de zis decât de făcut. Din cauza presiunilor 
financiare şi profesionale ne poate fi extrem de greu să ştim când şi 
unde să tragem linia. Oricum, important este să avem permanent în 
vedere cât de repede cresc copiii şi să încercăm să le fim alături pe 
cât ne stă în putinţă. 

Uneori putem considera că ne petrecem timpul cu copiii, dar 
realitatea este că pierdem contactul cu ei. Mama lui Frank era 
voluntar activ şi se ocupa de grupul de tineret al bisericii. Câtă 
vreme a făcut şi el parte din grup, Frank era mândru că mama lui îi 
însoțea în excursii şi plimbări. Dar, când a mai crescut şi a intrat în 
echipa sportivă de amatori, a apărut un conflict de interese. Acum, 
mama lui Frank era de obicei la întrunirile de tineret în timp ce el se 
afla pe terenul de fotbal, fără să aibă pe cineva apropiat în tribună, 
care să-i fie alături. Ca orice persoană căreia îi place să vadă un 
proiect dus până la capăt, mamei lui Frank îi venea greu să renunţe 
la îndatoririle fata de grupul de tineret chiar dacă acum devenise 
mai important ca ea să-şi petreacă timpul şi să-şi consume energia 
în altă parte. 

«Până şi mama lui Billy e acolo, se plângea Frank, cu toate că el 
stă mai tot timpul pe banca rezervelor.» 

Frank are nevoie de timpul şi de atenţia mamei, dar altfel ca 
înainte. Vrea ca ea să se implice în ceea ce face el acum. 

Timpul şi energia noastră sunt limitate. Trebuie să ne reevaluăm 
în permanenţă priorităţile, activităţile şi angajamentele prin prisma 
dezvoltării copiilor noştri. A ne împărţi timpul cu copiii înseamnă să 
fim mai flexibili şi să ne adaptăm pe măsură ce nevoile lor 
evoluează. Trebuie să ţinem pasul cu schimbările din viata lor şi sá 
le fim alături nu numai când sunt mici, ci şi când au crescut. 


Să profităm Ia maximum de timpul petrecut împreună. 
Modul în care ne petrecem timpul cu copiii noştri este la fel de 
important ca durata lui. Dacă regretăm timpul şi energia pe care le 
investim, riscăm să le transmitem copiilor un mesaj de nerăbdare şi 
de indignare, nu unul de generozitate. 

Julia, în vârstă de nouă ani, îşi roagă mama s-o ajute să se 
pregătească pentru o seară de poezie organizată la şcoală. «Bine, 
acceptă mama grăbită, dar să nu dureze mult. Am nişte telefoane de 
dat.» Deşi Julia se bucură că mama o ajută, ea se simte în acelaşi 
timp zorită. Ba mai rău, are sentimentul demoralizant că proiectul ei 
este nesemnificativ, un fleac ce trebuie expediat cât mai repede 
posibil, în timp ce telefoanele mamei sunt mult mai importante. 

Când suntem generoşi cu timpul dăruit lor, copiii ştiu că 
momentele pe care hotărâm să le petrecem cu ei sunt cel puţin la fel 
de importante ca orice altceva din viaţa noastră. Deşi, indiferent de 
vârstă, copiii trebuie să înveţe că nu ne putem petrece tot timpul 
răspunzând nevoilor lor, ar trebui ca măcar câteva minute pe zi să 
aibă parte de întreaga noastră atenţie. Se poate ca în unele zile să ne 
fie greu să găsim acele câteva minute, dar ei sunt indreptätiti să ni le 
ceară. 


A împărţi cu cei care au mai puţin. Un salt calitativ se 
produce atunci când copilul se autodepăşeşte, ajutându-i pe cei 


aflaţi la nevoie. Copiii sunt invitați adesea să participe la acţiunile 
umanitare din cadrul şcolii sau al organizaţiilor religioase — o 
colectă de alimente de Thanksgiving Day sau una de jucării cu 

ocazia Crăciunului. Ei sunt în general încântați sá participe la forma 
aceasta de a împărţi căci recunosc că au acasă mai multă hrană şi 
mai multe jucării decât le trebuie şi nu le e greu să înţeleagă cât este 
de trist să nu ai destul. Nu sacrifică nimic şi le place sentimentul de 
simpatie ce se degajă atunci când se reunesc cu alţii în acţiunea de a 
dărui. Ar trebui să profităm de asemenea ocazii pentru a-i face pe 
copii să simtă bucuria de a împărţi cu cei aflaţi la nevoie. 

Din clipa în care devin conştienţi de nevoile altora, unii copii au 
tendinţa să răspundă acestor nevoi într-un mod foarte direct. Trebuie 
să-i încurajăm să-şi urmeze instinctul şi să încerce să-i ajute pe alţii 
chiar dacă asta presupune eforturi sau sacrificii din partea noastră. 
S-ar putea să fie nevoie să le sugerăm ce să facă. Un copil ar putea 
hotărî să renunţe la ceva din timpul său liber pentru a face muncă 
voluntară; sau să contribuie cu o parte din banii de buzunar pentru o 
cauză nobilă. Copiii pot face din proprie iniţiativă lucruri uimitoare. 
Un băiat de 11 ani a iniţiat o colectă de pături care s-a transformat 
cu timpul într-un program mai amplu, având ca scop să le ofere 
celor lipsiţi de adăpost haine, cafea fierbinte şi sandvişuri. Deşi 
adulţii l-au ajutat când proiectul a câştigat în amploare, băiatul a 
rămas mai departe în centrul organizaţiei. A continuat să lucreze în 
linia întâi, împărțind pături şi haine, şi a activat ca purtător de 
cuvânt cerând donaţii. 


Roadele împărţirii. Când copiii cresc într-o familie în care a 
împărți cu ceilalţi este un mod de viata, ei simt atât importanţa, cât 
şi bucuria actului de a dărui. Când intră în adolescenţă încep să 
înţeleagă genul de dăruire pe care-l presupune «meseria» de părinte 
şi din acel moment devin capabili să dăruiască puţin câte puţin şi ei. 

Mama lui Sadie, o fată de 15 ani, a stat într-o noapte până târziu, 
ajutându-şi fiica să înveţe cuvintele noi din vocabular. Dimineaţa a 
găsit un bilet de la Sadie, în care scria: «Mulţumesc că ai stat cu 
mine atât de târziu. îţi sunt foarte recunoscätoare pentru ajutor.» 

lată momente care ne redau încrederea în noi înşine ca părinţi. 
Când copiii încep să ne facă complimente pentru ceea ce le-am 

dăruit, putem fi linistiti: sunt pe calea cea bună, au început să ştie ce 
înseamnă generozitatea. Este un subiect vast şi ai nevoie de o viaţă 
întreagă ca să-l aprofimdezi. 

Sperăm ca, pe măsura ce cresc, copiii noştri să devină capabili 
să se dăruiască fără gândul la un câştig personal, ci doar ca expresie 
a sentimentelor de grijă şi apartenenţă pe care le nutresc. Vrem să se 
împartă pe ei înşişi cu ceilalți şi să contribuie la bunăstarea 
comunităţii lor, punându-și la bátaie-timpul, energia, atenţia, 
bunurile pe care le posedă. Nu toţi ajung la un asemenea grad de 
generozitate, însă cei care reuşesc au o viaţă împlinită şi fac ca 
lumea în care trăim să devină un loc mai bun. 


Daca träiesc in onestitate, copiii invata 
respectul pentru adevar 


Respectul pentru adevar este, poate, lucrul cel mai greu de 
insuflat cuiva. Desi majoritatea pärintilor vor fi de acord ca 
onestitatea şi respectul pentru adevăr sunt calităţi importante, care 
trebuie cultivate la copii, realitatea este că nici unul dintre noi nu e 
întru totul onest în viaţa de zi cu zi. A decide cum, când şi în ce 
măsură e importantă onestitatea este o chestiune extrem de 
complexă şi de personală. Cei mai multi dintre noi le spunem 
copiilor poveşti pe care le considerăm inofensive, cum ar fi cele 
despre Moş Crăciun sau despre Baba Cloanta, dar unii părinţi 
consideră că până şi aceste poveşti sunt o formă de neonestitate. 
Anumiți părinţi socotesc că e acceptabil să mintá cu privire la vârsta 
copiilor pentru a obţine gratuitate la călătoria cu avionul sau bilete 
de film cu preţ redus; alţii socotesc inacceptabile asemenea lucruri. 
Indiferent de standardul nostru personal, aproape toţi spunem, măcar 
din când în când, «mici minciuni nevinovate» menite să ne 
simplifice viaţa, să ne economisească timpul ori să menajeze 
sentimentele celorlalţi. Puşi însă în fata unor dileme similare, nu 
vom mai lua aceleaşi decizii. Nu există nici o îndoială, a spune 
adevărul poate fi o chestiune teribil de complicată. 

Dacă adulţii au uneori dificultăţi in a discerne când este bine să 
spună tot adevărul şi când este mai bine să-l atenueze sau chiar să 
mintă, imaginati-va ce confuzie trebuie să existe în această privinţă 
în mintea copiilor. Ei ştiu că noi punem preţ pe onestitate şi că 
aşteptăm de la ei să ne spună adevărul. Totuşi 

sunt martorii propriilor noastre inconsecvente si descopera ca in 
anumite situaţii sinceritatea lor pare să ne provoace suferinţă. Cum îi 
putem învăţa cât de important este să fii onest, recunoscând totodată 
cât e de complicat uneori să fii aşa? 


Adevărul. Putem începe prin a ne ajuta copiii să înțeleagă că a fi 
onest şi a spune adevărul sunt două aspecte diferite ale aceluiaşi 
lucru. Onestitatea acoperă o gamă largă de comportamente, inclusiv 
capacitatea noastră de-a vedea şi de-a experimenta lucrurile aşa cum 
sunt — fără distorsiuni, patimă, evitare sau negare. A spune adevărul 
se referă la capacitatea noastră de a comunica ceea ce vedem şi 
simţim cu acuratețe şi claritate. Vrem sá ne ajutăm copiii să capete, 
pe măsură ce cresc, un anumit discernământ — aptitudinea de-a 
identifica situaţiile în care este mai bine să lase adevărul sau măcar o 
parte din el nespusă. Şi mai trebuie să înţeleagă diferenţa dintre o 
minciună şi o greşeală involuntară. Minciuna presupune o în- 
şelăciune intenţionată. Or, rău este să înşeli, nu să faci o afirmaţie 
greşită. 

Primul pas este să ne învăţăm copiii să recunoască adevărul şi 
să-l privească drept in fata, chiar şi atunci când este incomod sau 
indezirabil pentru ei. Vrem să fie capabili să ne relateze :u acuratețe 
şi în totalitate ce s-a petrecut într-o situaţie dată sau ce anume au 
făcut ei. Pentru asta trebuie să înveţe să facă distincţia dintre un fapt 
şi diferitele tipuri de ficţiune — subiectivitatea, relatarea a ceea ce 
presupun ei că vor alţii să audă şi nu a realităţii sau, pur şi simplu, 
zborul imaginaţiei. 

Copiii care au dificultăţi în a descrie cinstit cum s-au pe- recut 
lucrurile sunt în general spcriati de posibilele consecinţe ile 
sinceritatii lor. Ei caută să se protejeze ori să-i protejeze )e alţii de 
reproşuri sau de pedeapsă. îi putem ajuta creând un nediu în care să 
fie pretuiti pentru că spun adevărul chiar şi itunci când au făcut ceva 
rău. Este vorba aici de un subtil echi- ibru. Pe de-o parte, trebuie să 
ne ajutăm copiii să-şi asume responsabilitatea conduitei lor greşite si 
să accepte consecinţele. Nu vrem sa capete convingerea că, 
indiferent ce fac, atâta vreme cât spun adevărul totul este în ordine. 

Pe de altă parte, nu vrem să se teamă în asemenea grad de reacţia 
noastră în faţa adevărului încât să fie tentaţi să mintă. 

O cale de a-i ajuta este să ne concentrăm asupra celor întâmplate 
în loc să încercăm să găsim vinovatul. 

«Cum de-a rămas racheta de tenis toată noaptea afară, pe 
verandă?» le întreabă mama pe fiicele ei de nouă şi respectiv 11 ani. 
Fetele se uită speriate una la alta, simțind că ar putea da de necaz. 

«Păi... începe cea mică, eu am luat-o din maşină împreună cu 
alte lucruri, şi... cred că i-am dat drumul pe verandă ca să pot 
deschide uşa.» 

Fata cea mare intervine: «Am spus că o s-o aduc eu în casă, dar 
pe urmă am uitat.» 

Mama pricepe ce s-a întâmplat şi le avertizează serios pe 
amândouă: «Vă rog mult, data viitoare asigurati-va că aduceţi 
absolut totul în casă. Racheta de tenis se poate strica dacă rămâne 
toată noaptea afară.» 

întrebând cum a ajuns racheta pe verandă, mama a obţinut 
informaţii mult mai exacte decât dacă şi-ar fi întrebat fiicele care 
dintre ele a lăsat-o acolo. Dacă accentul ar fi fost pus pe găsirea 
vinovatului, fetele ar fi fost tentate să dea vina una pe alta. Aşa, ele 
i-au spus mamei adevărul, fiecare relatându-şi propria experiență, iar 
mama le-a considerat pe amândouă responsabile de o greşeală 
nedorită. 


Nimic altceva decât adevărul. înainte de-a învăţa că nu trebuie 
să mintă, toţi copiii experimentează minciuna. în consecinţă, una 
dintre cele mai importante deprinderi pe care trebuie să le căpătăm 
în calitate de părinţi este aceea de a reacţiona cum trebuie în 
asemenea situaţii. Chestiunea este delicată. Trebuie să-i zguduim 
puţin fără să-i speriem şi astfel hcât să înţeleagă că suntem de partea 
lor. într-o situaţie în care >unt tentaţi să mintă nu trebuie niciodată 
să le întindem în mod ieliberat o cursă ori să-i incoltim. lar când ii 
prindem cu minciuna trebuie să fim gata să luăm atitudine şi să ne 
asigurăm că înţeleg cât e de important să respecte adevărul. 

Erin, în vârstă de patru ani, a făcut împreună cu mama ei prăjituri 

pentru serbarea de la grădiniţă. Mai târziu, pe cand nama lucra la 
biroul ei, Erin veni in fugă să-i spună ceva. Pe a colţurile gurii îi 
rămăseseră firimituri şi urme de ciocolată. 

«Erin, văd nişte färämite de ciocolată pe boticul tău, spu- ;e 
mama. Ai luat cumva vreo prăjitură din tavă?» 

Fetiţa clătină din cap. «Nu, mami», răspunse ea cu ochii nariti. 

Mama îşi dădu imediat seama că discuţia lor este pe cale le-a 
deveni extrem de delicată. «la hai s-o luăm de la capăt, Iraga mea, 
zise ea blând, şi te rog să-mi spui adevărul. Ai luat ina dintre 
prăjiturelcle pe care le-am făcut? Nu e nimic dacă ii luat, dar trebuie 
să ştiu.» 

«Păi... poate doar una micá-micá», recunoscu Erin, lin- “andu-si 
degetele. 

«Doar una?» întrebă mama. Buclele aurii ale lui Erin săl- ară 
când ea dădu din cap cu mândrie. «Mă bucur că ai fost cinstită, Erin, 
spuse mama. E mare lucru să fii demnă de încredere.» 

«Bine, zise Erin. Dar pot să mai iau o prăjitură?» 

«Nu acum, răspunse mama. Unu la mână — aproape că e )ra mesei 
şi doi la mână — trebuie să păstrăm cât mai multe irăjituri pentru 
serbarea de la grădiniţă. De aceea m-ar bucura ca altă dată să-mi ceri 
voie înainte să iei prăjituri: ca să putem liscuta despre asta. Bine?» 

«Bine, mami, spuse Erin. Pot să mă duc acum la joacă în curte?» 

Fetiţa a primit o lecţie importantă şi a fost ajutată să înţeleagă că 
este esenţial să-i spună mamei adevărul chiar şi atunci când simte că 
s-ar putea să nu-i placă ce a făcut. Mama i-a arătat clar că aflarea 
adevărului e suficient de importantă pentru ea ca să-şi lase treburile 
şi să stea de vorbă cu fiica ei îndeajuns ca să descopere adevărul. A 
explicat şi motivul pentru care nu dorea ca Erin să mănânce 
prăjiturile şi a spus de ce este bine să ceară voie pe viitor. 

Cum infracţiunea nu era prea gravă şi ea era ocupată, mama lui 
Erin putea fi tentată să treacă peste incident. Ar fi ratat însă o ocazie 
nemaipomenită de a-i arăta fetiţei că pretuieste respectarea 
adevărului. Alţi părinţi ar fi putut fi duri cu copilul lor pentru că a 
minţit sau a luat prăjituri pe furiş, dar procedând astfel nu l-ar fi 
învăţat decât să mintă mai bine ori să fie mai abil când ciuguleşte 

ceva pe ascuns. Principiul respectării adevărului şi al încrederii între 
părinte şi copil este de o importanţă capitală şi trebuie tratat ca atare. 
Problema este să procedăm în aşa fel încât copiii noştri să respecte 
adevărul pentru că ne respectă valorile şi vor să ne facă pe plac, nu 
pentru că se tem de noi. 


Poveşti şi minciuni. Când îi învăţăm pe copii cât de important 
este adevărul, ne lovim de o altă problemă delicată — diferenţa dintre 
a spune o poveste şi a spune o minciună. Copiii au o imaginaţie 
minunat de fecundă şi este limpede că nu vrem să-i lipsim de 
bucuria ei. Vrem să fim siguri că, explicându-le ce înseamnă 
respectarea adevărului, lăsăm loc pentru plăcerea de a crea şi a 
istorisi poveşti şi îi încurajăm să ne împărtăşească, nouă şi altora, 
roadele imaginaţiei lor. Dacă suntem atenţi, putem folosi discuţiile 
despre natura povestirii pentru a-i ajuta pe copii să facă distincţia 
între fapte şi ficţiune. 

Mama lui Anthony, un băieţel de doi ani, simte că o ia razna. 
Este deja în întârziere şi nu-şi găseşte nicăieri cheile. «Nu înţeleg! 
spune ea. Le tineam în mână. Unde au dispărut?» 

«Cred că le-a luat monstrul», spune grav Anthony. 


«Mmm, monstrul, repetă mama. Si nu cumva ştii unde-o fi pus 
monstrul ăla cheile?» 

«in cutia cu jucării!» ciripeşte vesel Anthony. 

Mama bagă mâna în cutia cu jucării şi scoate de-acolo cheile. 
«Mi-ai spus o poveste? îl întreabă ea pe Anthony. Cred că da! Şi 
cred că monstrul eşti de fapt tu\» începe să-l gâdile şi Anthony 
chicoteşte. 

«Monstrule, adaugă ea, spunändu-si în sinea ei că pe viitor va 
trebui să nu mai lase cheile la îndemâna bäietelului, cheile de la 
maşină nu sunt o jucărie. Dacă se pierd, nu mai putem merge cu 
maşina. Te rog să nu le mai iei altă dată.» 

Pentru un copil atât de mic şi într-o asemenea situaţie, mama a 
făcut tot ce trebuia pentru a clarifica diferenţa între adevăr şi 
ficţiune, şi a facut-o în aşa fel încât Anthony să înţeleagă că poate fi 

distractiv să spui poveşti, mai ales atunci când toată lumea ştie că 
este vorba «de o simplă poveste». 

Putem crea în familie un mediu în care se face diferenţa între 
adevăr şi ficţiune continuând totuşi să apreciem poveştile şi să ne 
bucurăm de ele. Şi îi putem ajuta pe copii să înţeleagă încetul cu 
încetul natura Adevărului în raport cu Fictiunea. Le va fi de mare 
ajutor atunci când vor descoperi realitatea din spatele unor mituri 
îndrăgite, precum cel cu Moş Crăciun sau cu iepuraşul de Paşti. 
Poate că unii părinţi nu vor trebui niciodată să spună «Nu există 
Moş Crăciun». în schimb, pe măsură ce copiii cresc şi ajung să pună 
întrebări despre adevărul povestii, ei îi vor ghida către 
conştientizarea treptată a faptului că Moşul este un simplu mit, 
continuând să pretuiascä misterul credinţei pe care el o reprezintă. 

Mama, tatăl şi fiul lor de şapte ani, Kevin, merg cu maşina la 
cumpărături de Crăciun. Deodată, de pe bancheta din spate răzbate 
întrebarea de care se temeau de mult părinţii lui Kevin: «Există Moş 
Crăciun?» «Mama lui Paul spune că Moşul trăieşte la Polul Nord. 
Tatăl lui Jenie spune că Moş Crăciun e spiritul dărniciei. Sora mai 
mare a lui Mary spune că e un personaj inventat de noi. Deci există 
sau nu Moş Crăciun?» 

Mama respiră adânc şi răspunde precaută: «Ştii, Kevin, există 
multe, multe lucruri în lumea asta pe care nu le înţelegem complet. 
Hai să spunem că povestea lui Moş Crăciun este un mister 
minunat.» 

Kevin îşi lasă capul pe spătar şi zâmbeşte. Pentru moment, 
răspunsul acesta îl satisface. Vrea sa creadă în Moş Crăciun şi i se 
dă voie s-o facă. Răspunsul mamei respectă maturitatea crescândă 
care l-a făcut să pună întrebarea şi totodată lasă loc unei înţelegeri 
diferite a identităţii lui Moş Crăciun. Când va mai creşte, Kevin va fi 
capabil să-şi dea seama că mama i-a dat un răspuns adevărat, deşi 
oarecum evaziv, la întrebare, în- drumându-l discret în acelaşi timp 
să-şi dezvolte o perspectivă mai matură asupra naturii lui Moş 
Crăciun. 


Micile minciuni nevinovate. Unele lucruri sunt uşor de 

catalogat drept adevărate sau false, altele nu. Pe măsură ce pătrund 
în lumea din afara casei părinteşti, copiii descoperă repede că există 
mai multe puncte de vedere şi că, indiferent de situaţie, fiecare punct 
de vedere este important pentru a înţelege pe de-a-ntregul ce s-a 
întâmplat. 

Fran are şapte ani şi este supărată pe mama ei. «Ai minţit, spune 
fetiţa. Duminică ai zis că ţi-a plăcut masa de la mătuşa Karen, şi 
adineaori i-ai zis lui tati că mătuşa găteşte groaznic.» 

«Ai dreptate, incuviinfeazä mama. Nu i-am spus mătuşii părerea 
mea sinceră despre mâncarea pregătită de ea pentru că n-am vrut s-o 
jignesc. M-am gândit că e mult mai important să fii drăguţ decât să 
fii sincer.» 

«Oo, spune Fran şi, după câteva clipe de gândire, întreabă: deci 
asta înseamnă că eu nu trebuie să fiu cinstită tot timpul?» Fetiţa se 
străduieşte să înţeleagă care sunt regulile corecte. 

Mama îi acordă fiicei ei întreaga atenţie. «Ba vreau să fii 
cinstită, spune ea cu grijă. Există însă unele situaţii în care este mai 
important să fii drăguţ. Când spunem o mică minciună ca să nu 
jignim pe cineva, se cheamă că am spus o minciună nevinovatä. Tot 
minciună este, dar uneori e mai bine să procedezi aşa.» 

Fran ascultă cu foarte mare atenţie, dar este evident derutată. 

«Uite, continuă mama, să zicem că prietena ta Andrea ar veni să- 
ti arate rochia ei cea noua, iar tie nu ti-ar plăcea, culoarea ti s-ar 
părea tipätoare. I-ai zice lucrul ăsta?» 

Fran se gândeşte o clipă şi spune: «Nu i-ar plăcea să audă una ca 
asta.» 

«Ei, ce i-ai putea spune ca să-i faci plăcere?» 

«Oooo... E bine?» Fran nu pare tocmai mulţumită de răspunsul 
ei. 

«Poate», zice mama. 

«A, ştiu! Aş putea spune ce altceva îmi place totuşi la rochia ei!» 
exclamă fetiţa încântată. 

«Da, asta e ideea, zice mama. Găseşti ceva drăguţ să-i spui 
despre ea sau o întrebi de unde o are sau ceva de genul ăsta. Secretul 
este s-o faci pe prietena ta să se simtă fericită pentru ceva care e 

important pentru ea. Şi să ştii, mai adaugă mama, e bine să ţii minte 
că nu tuturor ne plac aceleaşi lucruri. O culoare care pe tine nu te 
încântă poate fi culoarea preferată a prietenei tale.» Acum Fran 
învaţă nu numai despre importanţa amabilitätii, ci şi despre faptul că 
există mai multe feluri de- a privi lumea şi toate sunt valabile. 

Sigur că discuţia nici n-ar mai fi avut loc dacă mama s-ar fi 
abținut să comenteze talentele culinare ale surorii ei de faţă cu Fran. 
Vechea zicală: «Dacă nu poţi să spui ceva drăguţ, mai bine taci» i-ar 
fi făcut poate pe unii să nu-şi mai exprime defel adevăratele 
sentimente, deşi îndemnul nu e lipsit de înţelepciune. Fireşte că, 
dacă ne permitem să ne exprimăm deschis toate sentimentele, chiar 
şi pe cele care i-ar putea tulbura pe copii, trebuie să fim pregătiți să 
discutăm foarte serios cu ei lucrurile care-i contrariază, aşa cum a 
făcut mama lui Fran. 

Să-i învăţăm pe copii ce înseamnă integritatea. Copiii învaţă 
ce este onestitatea de la părinţi. Tot ce facem şi spunem reprezintă 
pentru ei un exemplu viu a ceea ce înseamnă să fii cinstit. Copiii 
observă cum facem faţă miilor de situaţii din viata de zi cu zi şi, cel 
puţin cât sunt mici, presupun că modul nostru de-a proceda este cel 
corect. 

Alicia, în vârstă de nouă ani, şi tatăl ei ies din restaurantul în care 
luaseră prânzul. Fetiţa observă că tatăl priveşte absent restul pe care 
i-l dăduse casierita. Abia în parcare realizează că femeia greşise în 
favoarea lui. 

«O clipă, Alicia, aici ceva nu e în regulă, spuse tatăl, ară- tându-i 
fetiţei restul. Mi-a dat prea mult înapoi.» 

Tatăl şi fiica refacură calculul şi ajunseră la concluzia că 
primiseră aproape cinci dolari în plus. «Hai să ne întoarcem şi să 
punem lucrurile în ordine», zise tatăl. 

Alicia nu e tocmai încântată căci îşi şi imaginase cum ar putea ei 
cheltui cei cinci dolari picati din cer. Ştie însă că tatăl ei are 
dreptate. Casieriţa le-a fost extrem de recunoscătoare şi le-a explicat 
că la sfârşitul zilei ar fi trebuit să completeze din banii ei suma lipsă. 
Patronul, care auzise conversaţia, i-a dat tatălui un cupon cu o 
reducere substanţială pentru următoarea consumatie. Când tatăl şi 

fiica au părăsit pentru a doua oară localul, amândoi se simțeau 
minunat. 

«Ce zici de asta, Alicia? zise tatăl. Te bucuri că am înapoiat 
banii?» 

«Aş spune că cinstea e răsplătită», observă Alicia. 

«Când faci ce trebuie ai un sentiment tare plăcut, chiar dacă nu 
primeşti nici o recompensă, mai zise tatăl. Şi să ştii că e de-ajuns să 
spunem adevărul ca să se întâmple lucruri plăcute, la care nici nu ne 
aşteptam.» 


De la suflet la suflet. Există situaţii în care onestitatea absolută 
nu-şi are locul. în anumite chestiuni este mai important ca 
răspunsurile noastre să ţină cont de vârsta şi de nivelul de dezvoltare 
al copilului. Cei mai mulţi dintre noi au tendinţa de-a subestima 
puterea de înţelegere a copiilor, deşi în grupurile cu care lucrez 
există întotdeauna câte un părinte care se angajează în explicaţii 
ştiinţifice detaliate, care-l derutează şi-l copleşesc pe copil, de îndată 
ce acesta îi pune prima întrebare despre venirea pe lume a 
bebelusilor. 

Subiectele cele mai greu de discutat cu copiii nostri sunt sexul si 
moartea. Multi suntem stänjeniti si cänd vorbim despre asta cu alti 
adulţi. A le explica copiilor aceste lucruri este o adevărată 
provocare. Trebuie să cântărim capacitatea lor de-a înțelege diverse 
noţiuni şi să ne gândim cum i-ar putea afecta ceea ce vrem să le 
transmitem. Spunându-le prea multe despre sex la o vârstă prea 
fragedă i-am putea împovăra cu detalii ce riscă să-i tulbure sau să-i 
lase perplecşi, în vreme ce ideea de moarte i-ar putea înspăimânta, 
interferând cu sentimentul lor general de securitate. 

Să nu uităm că, în general, copiii noştri ştiu, văd şi aud mult mai 
multe despre aceste subiecte decât ne imaginăm noi, chiar dacă 
informaţiile pe care le spicuiesc şi presupunerile pe care le fac pot fi 
cât se poate de greşite. Când vine vorba de asemenea subiecte, o 
bună cale de a demara discuţia este să vă întrebaţi copiii ce anume 
ştiu până în acel moment. Putem începe de unde se află ei, lămurind 
principalele confuzii. Apoi le putem oferi explicaţiile noastre cele 

mai candide şi mai adecvate vârstei. Uneori este de preferat să 
apelăm la surse ajutătoare. Există o mulţime de cărţi ilustrate pe 
teme legate de sex, moarte şi alte chestiuni delicate, menite să-i 
ajute pe părinţi să discute cu copiii. 

Când le subestimăm puterea de înțelegere şi încercăm să 
disimulăm adevărul, copiii remarcă discrepanta dintre ceea ce 
înţeleg deja şi explicaţiile noastre. Pe unii lucrul acesta îi derutează, 
facându-i să se simtă vinovaţi sau să se îndoiască de ei înşişi. Copiii 
sunt înclinați să ne creadă, aşa că atunci când apare o discrepantä 
pot presupune că au greşit şi că gândurile lor nu sunt tocmai 
cuviincioase. «Cum de mi-am putut imagina treaba asta? Ce urât din 
partea mea!» Nu vrem, desigur, să ne punem copiii în situaţia de-a 
căuta adevărul şi de-a afla, în cele din urmă, că noi le-am dat 
informaţii greşite sau i-am pus pe o pistă falsă. 

O preocupare majoră a copiilor ajunşi la adolescenţă este să 
caute adevărul, aşa cum îşi caută o identitate independentă de mama, 
tata şi familie. Procesul de înţelegere a trupurilor lor în curs de 
maturizare şi conştientizarea individualitätii si unicitätii lor sunt 
experienţe la fel de puternice ca şi eforturile pe care le-au făcut, 
bebeluşi fiind, pentru a se întinde din leagănul lor ca să apuce şi să 
tina diverse obiecte. Şi adolescentul «se întinde» dincolo de limitele 
făpturii sale — căutând să surprindă abstractul, să stăpânească sensul 
inefabil al Sinelui şi al Celuilalt, să determine principiile după care 
se va conduce în viata şi să încerce să ancoreze toate acestea în 
lumea reală. 

Trupul lor, care a căpătat deja conturul adultului, le marchează la 
rândul său gândurile şi sentimentele. Din păcate, când se jenează să 
ne pună întrebări, există riscul să-i întrebe pe alti copii, poate mai 
derutati decât ei. lar când accesul la informaţii le este barat, vor 
încerca să lămurească singuri lucrurile. în aceşti ani extrem de 
dificili, copiii renunţă să mai caute alinare în braţele mamei. Nu 
înseamnă însă că nu mai au nevoie de noi. Indiferent cât de distanti 
ar părea sau cât de violent ar respinge încercarea noastră de-a ne 
apropia de ei, fiți siguri că au nevoie de noi mai mult ca oricând. 

Relaţia părinte-copil este pusă serios la încercare în aceşti primi 

ani ai adolescenţei. Trebuie să găsim acum o nouă formă de 
intimitate cu copiii noştri. Adolescentii vor să se simtă a- proape de 
noi şi să ştie că suntem alături de ei. Vor să ştie că pot veni oricând 
la noi să ne spună ce simt şi că noi le vom asculta istorisirile, ne 
vom implica, alături de ei, în căutarea sensurilor şi îi vom ajuta să 
capete o viziune mai largă, o viziune nouă, sau vom explora 
împreună cu ei alternativele. Au nevoie să ştie că vom răspunde cât 
de exact şi de complet putem la întrebările despre sexualitate, despre 
trupurile lor în schimbare, despre sentimentele şi dorinţele lor atât 
de intense. Cum le putem păstra încrederea în acest vârtej de 
probleme? Fiind cinstiţi şi de bunä-credintä cu ei. 

Trebuie să lăsaţi deoparte emoția, stânjeneala sau orice alt tip de 
jenă. Trebuie să le daţi copiilor dumneavoastră informaţiile de care 
au nevoie pentru a trăi şi a răzbate în viaţă. Trebuie să-i pregătiţi să 
facă fata problemelor vieţii de adult la fel cum i-ati pregătit pentru 
prima zi de grădiniţă, de şcoală sau de liceu. Lumea de astăzi este 
plină de pericole. în timpul liceului sau chiar mai devreme, copiii 
sunt expuşi la droguri şi alcool, devin activi sexual mai devreme şi 
riscă să contracteze o boală cu transmitere sexuală, SIDA fiind cea 
mai amenințătoare. 

Părinților cu care lucrez le sugerez să discute între ei, în absenţa 
copiilor, despre propria adolescenţă, să încerce să-şi amintească ce 
le-au spus — sau nu le-au spus — părinţii lor. Cât de sinceri şi de 
deschişi au fost cu ei? De ce anume ar fi avut nevoie de la părinţi şi 
n-au primit? Cum le-ar fi schimbat asta adolescența? Ar fi putut 
părinţii lor să fie mai direcţi cu ei? Câtă informaţie au primit de la 
alţi copii? în ce măsură a fost corectă? Cine i-a informat despre 
chestiunile esenţiale, cum ar fi menstruatia, emisia nocturnă de 
spermă, erectiile, masturbarea, orgasmul, sarcina, contraceptia: 
părinţii sau altcineva? După acest exerciţiu, majoritatea părinţilor 
află unul despre celălalt lucruri noi şi se aleg cu câteva povestiri 
interesante, care merită împărtăşite copiilor lor adolescenți. 

Dacă nu ştiţi răspunsul la o întrebare pusă de copilul dum- 
neavoasträ, recunoasteti asta şi instruiti-va. Desigur, lucrurile cele 
mai importante pe care i le puteţi oferi sunt căldura, înţelegerea şi 

sunteţi întotdeauna alături de el. După care trebuie să încercaţi să vă 
relaxaţi, sperând că va face opţiunile corecte. 


Valoarea respectului pentru adevăr. în viata, copiilor le va fi 
de mare ajutor dacă îi vom educa să fie oneşti şi să respecte 
adevărul. Vor înţelege valoarea integrităţii şi a încrederii în relaţiile 
cu colegii, prietenii şi familia. Vor avea curajul de-a se privi pe ei 
înşişi şi situaţia în care se află cu onestitate şi vor fi convinşi de 
menirea şi responsabilitatea lor în această lume. Şi, poate cel mai 
important lucru, vor avea conştiinţa linistitoare a faptului că sunt 
cinstiţi cu ei înşişi. Pacea interioară care izvorăşte de aici este un dar 
nepretuit. 


Daca traiesc in corectitudine, copiii 
învaţă sa fie drepţi 


Copiii tind sa fie extrem de practici in ceea ce priveste ideea de 
corectitudine. Pentru ei corect înseamnă bine, iar incorect înseamnă 
rău. Sunt obişnuiţi cu jocuri având reguli clare care definesc ce este 
corect şi se aşteaptă ca toată lumea să se conformeze aceloraşi 
reguli. Din păcate, nu aşa stau lucrurile în viaţa reală — deşi cu toţii 
avem momente în care ne dorim să existe un cod al regulilor de 
viață care să ne spună, o dată pentru totdeauna, calea corectă de 
urmat şi pe care toată lumea să-l respecte. 

Ca adulţi, suntem obişnuiţi cu suişurile şi coborâşurile vieţii şi 
cu faptul că lucrurile nu ies întotdeauna aşa cum credem noi că ar 
trebui. Copiii noştri însă încă nu s-au împăcat cu ideea că viaţa nu 
este întotdeauna corectă. Ei continuă să creadă în corectitudine şi se 
simt frustrati dacă realitatea îi contrazice. Cand Sally, la cei şapte 
ani ai ei, i se plânge amarnic mamei că jucând «loveşte conserva» 
cu copiii din cartier aceştia n-au respectat regulile, mama ar putea fi 
tentată să răspundă cu superficialitate: «Viaţa nu e corectă, draga 
mea!» Un asemenea răspuns nu vine însă în întâmpinarea 
frământărilor legitime ale lui Sally. Fetiţa are nevoie să discute 
despre sentimentul ei că jocul n-a fost corect, despre cum sperase să 
fi decurs lucrurile şi despre aşteptările ei. Dacă mama ar analiza 
toate astea împreună cu Sally şi i-ar asculta cu răbdare ofurile, ea ar 
putea orienta încet-încet conversaţia spre un făgaş pozitiv, între- 
bând-o: «Cum crezi tu că trebuia să fie?» şi «Ce-ar fi de făcut 

pentru ca data viitoare sa fie mai bine?» Accentul pus pe ce anume 
ar trebui schimbat poate compensa dezamăgirea lui Sally, dându-i 
speranţa că data viitoare jocul va decurge mai bine. 

Asemenea discuţii pot elimina şi tensiunile din familie când apar 
neînţelegeri cu privire la ce este corect şi ce nu. Un dialog deschis le 
permite membrilor familiei să-şi împărtăşească punctele de vedere şi 
să explice cum ar putea face sau vedea altfel lucrurile cu următoarea 
ocazie. Din păcate, oricât ne-am strădui să fim corecti, nu îi putem 
mulţumi întotdeauna pe toți. 

Ca părinţi, ne place poate să credem că ideea noastră de 
corectitudine este justă, dar trebuie să ţinem minte că fiecare 
membru al familiei vede lucrurile altfel şi că dreptatea este adesea 
definită de persoana care judecă situaţia. Important pentru copii este 
ca ei să înţeleagă că intenția noastră este să fim corecti şi să ştie că 
suntem dispuşi să discutăm despre ideile şi frământările lor. 
Găsindu-ne timp să ne ascultăm copiii, ajutându-i să-şi clarifice 
sentimentele şi încurajându-i să-şi pună cele mai bune idei în 
practică, le arătăm că ne interesează cu adevărat corectitudinea din 
viaţa de zi cu zi. 


Corectitudinea în familie. Ori de câte ori aud un părinte 
declarând «imi tratez toţi copiii la fel», ştiu că nu poate fi adevărat. 
Nu este omeneste posibil. Şi chiar dacă ar fi, nu înseamnă că este de 
dorit. Copiii au nevoie ca atenţia noastră să fie di- rectionatä tocmai 
spre calităţile şi defectele lor specifice. Ce este corect fata de un 
copil poate fi incorect fata de un altul. Vârste diferite, nevoi diferite, 
situaţii diferite şi personalităţi diferite — toate impun abordări 
diferite. 

în ciuda eforturilor noastre de a-i trata corect pe copii, în 
majoritatea familiilor există o rivalitate între fraţi. Disputele se pot 
învârti aparent în jurul jucăriilor, privilegiilor speciale, hranei sau 
banilor, dar cel mai adesea problema reală este favoritismul pe care- 
l percep copiii. Ei pot fi extrem de sensibili la modul în care părinții 
îşi exprimă şi îşi distribuie energia, timpul, interesul şi atenţia. în 

ultimă instanţă, fiecare copil doreşte să se simtă la fel de important 
şi de dorit ca şi ceilalți. 

Când copiii se plâng că există favoritisme, ar trebui să ne facem 
timp şi să ne analizăm adevăratele sentimente şi atitudini pe care 
eventual le transmitem. O anumită competiţie este inevitabilă, iar 
între fraţi se vor face întotdeauna comparații. Trebuie sá ne 
asigurăm însă că nu alimentăm în mod inconştient o atmosferă de 
rivalitate în casă. Se poate întâmpla ca strategii aparent inofensive, 
menite să-i facă pe copii să ducă anumite lucruri la bun sfârşit, să 
aibă efecte secundare la care nici măcar nu ne-am gândit. De 
exemplu, încurajându-i pe copii să se întreacă între ei la treburile 
casnice sau la lecţii, putem stârni o adevărată competiţie. Cine 
câştigă, cine pierde, cine e primul, cine e ultimul — aceste noţiuni îşi 
au locul pe terenul de sport, nu într-un cămin. Vrem ca fraţii şi 
surorile să-şi evalueze propriul comportament şi propriile talente, să 
se compare cu ei înşişi, nu unul cu celălalt. 

Putem contracara sentimentul de favoritism petrecând un anumit 
timp cu fiecare copil în parte. Un cuplu pe care-l cunosc are trei 
băieţi, în vârstă de patru, şase si opt ani. Pe rând, fiecare părinte îl 
invită pe câte unul dintre băieţi undeva, de exemplu la o cofetărie să 
mănânce o prăjitură. Cei doi au astfel ocazia de-a fi împreună şi de- 
a vorbi fără întreruperile şi tensiunile inerente cadrului familial. 
Părintele află ce este în mintea copilului — ce se întâmplă la şcoală, 
în cartier, acasă, cu fraţii —, iar copilul reuşeşte, pentru o vreme, să-l 
aibă pe părinte numai pentru el. Asemenea conversații, departe de 
forfota şi confuzia care domnesc în casă, sunt extrem de importante 
căci pregătesc terenul pentru o comunicare deschisă în dificilii ani ai 
adolescenţei. în plus, transmit foarte clar fiecărui copil un mesaj 
esenţial: «Eşti important pentru noi şi ne interesează ce simţi.» Nu 
trebuie ca aceste discuţii să aibă loc neapărat într-o cofetărie, dar 
este indicat să nu aibă loc acasă. De fapt, nici nu trebuie să fie vorba 
de vreo «tratatie». O ieşire din obişnuit care să creeze posibilitatea 
înfiripării unei conversații este la fel de potrivită: o excursie, o vizită 
la un muzeu, o plimbare cu barca. Esenţial este sentimentul 

copilului că are parte de atenţia dumneavoastră exclusivă — un timp 
special dedicat numai lui. 


A spune ceea ce gândeşti. Pentru a ajunge să spună cu glas tare 
ceea ce socotesc că e nedrept — la şcoală, în cartier sau, mai târziu, 
la locul de muncă — copiii trebuie să înveţe mai întâi să-şi exprime 
acest sentiment în faţa noastră. Dacă le respectăm protestele 
privitoare la ceea ce e incorect, după părerea lor, în familie, ei vor 
învăţa că pot contribui la schimbarea în bine a lucrurilor. 

«Mă trataţi ca pe un copil mic, li se plânge părinţilor Andy, un 
băiat de nouă ani, într-o seară, după cină. Prietenii mei pot să stea 
seara oricât de târziu vor.» 

«Oricât de târziu vor?» îl întreabă tatăl lui, privindu-l pe 
deasupra ochelarilor. 

«in orice caz, mai târziu decât stau eu», spune Andy. 

«Dar spune-mi, te rog, pe cine mă chinui eu să trezesc în fiecare 
dimineaţă ca să meargă la şcoală?» întreabă mama. 

«Pe mine», recunoaşte Andy. 

«Se pare că ai nevoie de orele astea de somn», spune tata. 

«Dar în weekend?» întreabă Andy. 

«Ei bine, în weekend e altă poveste. Dacă vrei, putem discuta 
despre altă oră de culcare în weekend, spune mama. Până la ce oră 
crezi că ar trebui să-ţi dăm voie să stai seara vinerea şi sâmbăta?» 
Folosind cuvântul «ar trebui», ea îl încurajează pe Andy să facă uz 
de rațiune, nu să-i spună pur şi simplu ce vrea. în felul acesta se 
ridică nivelul negocierii, iar băiatul e ajutat să-şi asume răspunderea 
deciziei privind schimbările pe care şi le-ar dori. 

«Cred că mai am încă nevoie de cel puţin opt ore de somn, asta 
înseamnă...» spune Andy, încercând să calculeze noua oră de 
culcare. 

«Bine, intervine tatăl. Hai să încercăm.» 

«Grozav!» exclamă Andy. 

E mulţumit de el însuşi pentru că a schimbat o situaţie pe care o 
considera nedreaptă. 

Cand copiii considera cä o anumitä regula a familiei nu e 
corectă, este extrem de important să le permitem, ba chiar sa-i 
încurajăm, s-o pună în discuţie. Dacă nu le luăm sentimentele în 
serios şi nu le respectăm dreptul de-a se exprima deschis, ei pot 
căpăta atitudinea aceea tipică de resemnare plină de resentimente. 
Relaţia părinte-eopil suferă şi între cei doi se ridică un zid. Este mai 
bine să fim oarecum flexibili în privinţa regulilor casei şi să ne 
încurajăm copiii să se manifeste când socotesc că se confruntă cu o 
nedreptate. li ajutăm astfel să-şi menţină o atitudine pozitivă fata de 
rezolvarea problemelor din familie şi îi pregătim mental să pledeze 
pentru dreptate în diversele împrejurări ale vieţii lor. 

Betsy e în clasa a treia şi într-o zi se întoarce acasă cu ochii în 
lacrimi. «Profesoara nu mă pune niciodată să răspund, se plânge ea. 
Ştiu răspunsul şi ridic mâna, dar ea nici nu se uită la mine.» 

Mama lui Betsy ascultă îngrijorată. «Şi pe cine pune profesoara 
să răspundă?» întreabă ea. 

«ii pune pe băieţi, cu toate că ei nu ştiu niciodată răspunsul 
corect», spune Betsy îmbufnată. 

«Le pune şi pe celelalte fete?» întreabă mama. 

«Nu prea...» Betsy tace preţ de câteva clipe, după care se 
luminează: «Nu e vorba numai de mine. Nu dă atenţie la nici o 
fată!» 

«Asta nu pare corect, răspunde mama. Ce crezi că am putea 
face?» 

«I-ai putea scrie o scrisoare», sugerează Betsy. 

«Aş putea, spune mama, adăugând: ai şi altă idee?» «Ai putea să 

vii să vorbeşti cu ea», mai spune Betsy. 

«imi place ideea ta, zice mama. As veni şi am sta de vorbă toate 
trei. Ce zici?» 

Mama nu joacă doar rolul de avocat al fiicei sale, ci îi arată că şi 
ea, Betsy, poate acţiona pentru a schimba o situaţie incorectă sau 
nedreaptă. Cu sprijinul mamei, fetiţa învaţă cum să-şi afirme 
punctul de vedere astfel încât să fie ascultată. 

A trece la fapte. Fără îndoială că de-a lungul vieţii copiii noştri 
vor trăi sau vor fi martorii unor nedreptäti. în unele cazuri ei vor fi 
victime — victimele unui antrenor sau profesor având preferatii săi 
ori victimele altor copii care se comportă cu cruzime. în alte cazuri 
se vor simţi provocati să apere drepturile cuiva care nu e tratat cum 
se cuvine. Dacă au o anume experiență şi oarecare succes in 
combaterea nedreptätii în propriul cămin, sunt mult mai multe şanse 
ca ei să riposteze, în numele lor sau al altora, când vor întâmpina 
probleme în afara casei. 

Michael are 10 ani. Mergând spre şcoală, observă că nişte băieţi 
din clasa lui inconjuraserä un alt puşti în parcarea şcolii. 
Apropiindu-se, îşi dă seama că băieţii din grup caută harta, probabil 
pentru că puştiul provenea dintr-un mediu diferit de al lor. 

Michael e agitat şi nu ştie ce să facă. Fără să se gândească prea 
bine, se îndreaptă spre grupul acela şi îi strigă băiatului prins la 
mijloc: «Hei, Tom, vino-ncoa’ c-o să înceapă orele!» Toţi copiii se 
întorc şi-l privesc surprinşi, iar Tom, intuind portita de scăpare, il 
urmează pe Michael spre şcoală. 

Lui Michael i-a trebuit curaj pentru ceea ce a făcut. întotdeauna 
cel care luptă cu un grup, chiar şi la modul discret pentru care a 
optat Michael, are nevoie de curaj. I-ar fi fost mult mai uşor să 
treacă mai departe prefacându-se că n-a văzut nimic ori să spere că 
va interveni un profesor. S-ar putea ca părinţii lui să nu afle 
niciodată despre incident şi despre intervenţia fiului lor. Mulţi copiii 
nu le spun părinţilor tot ce li se întâmplă în afara casei. Dacă ar afla, 
părinţii lui Michael ar fi mândri că au crescut un copil cu un 
pronunţat simţ al dreptăţii, care crede că oricine are dreptul să fie 
tratat corect şi este gata să-şi rişte liniştea ca să ajute pe cineva aflat 
la ananghie. 

Uneori copiii se confruntă cu nedreptati la o scară mult prea 
mare pentru a le putea aborda pe cont propriu. Stella are 13 ani. într- 
o seară urmărea la televizor împreună cu părinţii o emisiune de ştiri. 
Unul dintre reportaje era despre condiţiile de viaţă ale culegătorilor 
de fructe imigranţi şi despre cât le era de greu acestor oameni să 
câştige suficient pentru a reuşi să înceapă o viaţă nouă. Profund 

afectată de ce aflase, Stella se întoarse spre părinţii ei şi le spuse: 
«Nu e drept. Cum pot trăi aşa nişte oameni? Fermierii ar trebui să le 
construiască locuri de cazare mai civilizate şi să-i plătească mai 
bine. Până şi eu câştig pe oră mai mult când îi supraveghez pe copiii 
doamnei Simmons!» 

Părinţii fetei nu prea ştiau ce să răspundă. După câteva clipe de 
tăcere, mama Stellei zise: «Este o situaţie îngrozitoare, draga mea, şi 
iti face cinste că te preocupă. Unul din lucrurile triste de care te 
loveşti în viaţă este nedreptatea uriaşă care există pe lume.» 

«Dar nu poate nimeni să facă ceva pentru ei? insistă Stella. Nu le 
poate spune guvernul fermierilor ălora să-şi trateze muncitorii mai 
corect — sau ceva de genul ăsta?» 

«Poate că există o organizaţie care-i ajută, interveni tatăl. Putem 
verifica pe Internet situl emisiunii ca să vedem dacă nu dau şi alte 
informaţii.» 

«Sigur că da, spuse şi mama. Dacă există o asemenea or- 
ganizatie, te-ar tenta să le trimiti nişte bani, Stella?» 

«Vrei să spui din banii meii» întrebă Stella. 

«Păi da, răspunse mama. Şi dacă dai tu, am să dau şi eu aceeaşi 
sumă. Ba nu, am să dau dublu.» Stella o privi gânditoare. 

«Draga mea, interveni tatăl cu glas blând, în general e nevoie de 
unele sacrificii atunci când încerci să indrepti răul din lumea asta.» 

Cu glas nesigur, Stella zise: «Cred că aş putea trimite banii mei 
de buzunar pe o săptămână.» 

«Bine, să mergem pe Internet şi să vedem ce aflăm», zise tatăl 
ridicându-se. 

«Stella, sunt mândră de tine că vrei să ajuţi», adăugă mama, 
luând-o de după umeri. 

Cu ajutorul părinţilor, Stella capătă forţa de-a face ceva concret 
pentru remedierea unei situaţii nedrepte, fie şi la scară mică, de 
copil. în loc să se simtă neajutorată în fata unei probleme sociale 
insurmontabile, ea încearcă să schimbe ceva. 


Dreptatea ca ideal. Dreptatea este o temă vastă, una dintre cele 
mai vaste din câte există. La copiii noştri însă, simţul dreptăţii se 

manifestă mai întâi în chestiuni minore. Dacă le respectăm 
preocuparea de a fi tratați corect, vor avea baza necesară pentru a 
transfera şi asupra altora acelaşi gen de respect. De la drepturile lor 
de acasă la drepturile omului în general este un salt enorm, dar, cu 
ajutorul nostru, ei vor vedea că a construi o lume în care să existe 
«dreptate pentru toţi» ne stă în puteri dacă ne străduim împreună şi 
că a face asta reprezintă una dintre cele mai mari provocări cu care 
se confruntă oamenii. 


Dacă trăiesc in bunăvoință si 
consideraţie, copiii învaţă respectul 


Copiii nu pot fi învăţaţi să fie respectuoşi. Pot fi învăţaţi să fie 
politicoşi şi să pară respectuoşi, dar asta nu e totuna cu a simţi 
adevăratul respect — politetea şi respectul nu trebuie confundate. 
Copiii învaţă respectul când îşi observă părinţii tra- tându-se între ei 
şi tratändu-i pe ceilalți membri ai familiei într-un mod plin de 
bunăvoință, de consideraţie şi de atenţie, şi cresc cu convingerea că 
modul în care au fost trataţi este cel în care trebuie să-i trateze şi ei 
pe alţii. 

Bunävointa si consideratia sunt marca distinctivă a respectului: 
ele pot fi exprimate în mii de feluri mărunte zi de zi, săptămână de 
săptămână, an de an. Dispozitia noastră de-a ne manifesta astfel 
unul fata de celălalt, ca si fata de copiii noştri, îi învaţă pe aceştia 
cum să respecte o altă persoană. Prin exemplul propriu le putem 
arăta copiilor că respectul înseamnă acceptarea celorlalţi aşa cum 
sunt ei de fapt, recunoscând că nevoile lor sunt la fel de importante 
ca ale noastre, ba uneori trebuie să vină chiar înaintea nevoilor 
noastre. Pe măsură ce copiii încep să facă, timid, dovada respectului 
pentru alţii — când sunt dräguti cu animalele sau räbdätori cu fraţii 
mai mici —, trebuie să avem grijă să-i lăudăm pentru consideratia 
lor, con- solidându-le comportamentul si încurajându-i să se 
dezvolte în această direcţie. 

Bunávointa şi consideratia sunt două calităţi care se maturizeazá 
încetul cu încetul la orice om. Ca părinţi, trebuie să recunoaştem că 
există momente când nu reuşim să ne purtăm 

respectuos unul fata de celălalt sau fata de copiii nostri. Dacă ne 
recunoaştem greşelile, ne cerem scuze pentru sentimentele rănite şi 
încercăm să fim pe viitor mai atenţi, le vom arăta copiilor că a 
învăța cum să-i respecţi pe ceilalți este un proces continuu, carc-i 
priveşte pe adulţi în aceeaşi măsură ca pe copii. 


A te gândi la ceilalți. Pentru copiii foarte mici este firesc să fie 
preocupaţi în primul rând de propria persoană. Sugarii şi copiii sub 
trei ani se cred centrul universului şi consideră că ceilalţi oameni 
există doar pentru a răspunde nevoilor lor. Această orientare 
egocentrică este firească în stadiul lor de dezvoltare. înţelegerea 
faptului că şi ceilalți oameni au nevoi la fel de importante ca ale lor 
se instalează lent şi treptat, pe măsură ce copiii se maturizează. 
Capacitatea de a găsi un echilibru — de a ţine cont de nevoile 
celorlalți urmărindu-le în acelaşi timp pe ale lor — necesită şi mai 
mult timp. 

Cele mai extraordinare momente de îndrumare părintească 
intervin de obicei în acele situaţii mărunte, spontane, care ne dau 
ocazia să ne învăţăm copiii ce înseamnă bunăvoința. Trebuie să 
dăm atenţie acestor momente şi să profităm de ele pentru a-i învăţa 
pe copii cum să aibă consideraţie fata de ceilalţi. 

Recent, pe când eram la un supermarket, am remarcat o mamă 
însoţită de cei doi fii ai ei în vârstă de vreo patru şi respectiv opt 
ani. Tocmai erau la raionul cu mâncare pentru pisici când o femeie 
mai în vârstă şi-a scăpat din mână geanta şi tot ce avea înăuntru s-a 
împrăştiat pe jos. Fiul cel mare a lăsat totul baltă şi a sărit s-o ajute 
pe femeie să-şi adune lucrurile de pe jos. Cel mic a continuat să 
pună mâncarea pentru pisici în cărucior până când mama l-a oprit 
discret, sugerându-i fără să rostească vreun cuvânt că ar fi bine să-şi 
ajute fratele. întâi a atins uşor braţul copilului pentru a-l face atent 
şi a-l opri din ceea ce făcea. Apoi a înclinat din cap în direcţia 
scenei ce se desfăşura în faţa lor. Când băieţelul a văzut ce făcea 
fratele lui 

mare, i s-a aläturat. Cu bländete, mama i-a dat o lectie importantä 
despre bunăvoința fata de ceilalţi. 


O altă cale de-a ne învăţa copiii să dea dovadă de bunăvoință si 
consideraţie este prin intermediul unor jocuri de imaginaţie. Kenny 
are patru ani şi se pregăteşte de culcare. în timp ce face ordine în 
cameră împreună cu mama lui, aceasta se opreşte o clipă pentru a-i 
băga ursuletul în pat, învelindu-l şi mângâindu-l duios. 

«Aşa. Acum sunt sigură că Martinel va fi la căldurică», spune 
mama satisfăcută. 

Kenny se duce la ursulet şi aranjează la rândul lui păturile, 
spunând: «Să dormi bine.» 

Mama ştie că fiul ei este extrem de ataşat de Martinel şi a luat, 
poate inconştient, hotărârea de-a modela bunăvoința şi atitudinea 
grijulie față de un «altul» folosindu-se de «cineva» fata de care 
copilului îi este uşor să se raporteze. Lui Kenny îi place faptul că 
mama sa intră în lumea jocurilor lui şi este interesată de ceea ce 
iubeşte el. în acelaşi timp, primeşte o lecţie de tandrete şi grijă fata 
de cineva mai slab şi mai vulnerabil. 

îi putem ajuta pe copii să-şi dezvolte simţul empatiei ce- rându- 
le să-şi imagineze cum s-ar simţi un alt copil într-o anumită situaţie. 

între Jenny şi Maria, amândouă în vârstă de şapte ani, iz- 
bucneşte o ceartă cu privire la regulile jocului pe care îl joacă. 
Maria lasă totul baltă şi pleacă acasă. Jenny se duce în bucătărie să 
discute cu mama ei. «Maria n-are pic de spirit sportiv, spune ea. 
Pierdea, aşa că a plecat acasă.» 

«Ce s-a întâmplat? întreabă mama lui Jenny. De obicei Măriei îi 
plac jocurile.» 

Jenny îi explică diferendul, dând vina pe Maria. 

«Păcat că jocul s-a terminat aşa, spune mama gânditoare. Mă 
întreb ce simte Maria.» 

«Ce...? Nu ştiu», răspunde Jenny, surprinsă parcă de idee. Se 
gândeşte câteva minute, apoi spune: «Poate ca am s-o sun.» 

Vorbind la telefon, fetele reuşesc să-şi dea seama că fiecare a 
avut într-o anumită măsură dreptate, dar a şi greşit. Discutia despre 
incident destinde atmosfera, aşa că Jenny şi Maria sunt din nou gata 
să se joace împreună a doua zi. Probabil că vor fi totodată pregătite 
să comunice mai bine data viitoare când vor apărea neînţelegeri. 

întrebările mamei, venite la timp şi pline de delicateţe, au ajutat- 
o pe Jenny să se detaşeze de propria persoană şi să se pună în locul 
Măriei. Grija mamei pentru prietena ei a încura- jat-o pe Jenny să se 
intereseze de modul în care s-ar putea simţi Maria după un conflict, 
element important în stabilirea unei prietenii pe termen lung. 

Aceste lecţii nu sunt nici de la sine înţelese, nici uşor de pus în 
practică, de aceea copiii au nevoie de ajutorul nostru. Dacă pe 
măsură ce cresc nu capătă acele deprinderi esenţiale pentru 
menţinerea unor relaţii, viaţa va fi pentru ei mult mai dificilă decât 
este cazul. 


Comunicarea respectului. O altă cale de-a ne exprima 
respectul fata de alţii este să fim săritori şi plini de consideraţie când 
comunicăm între noi — comunicare însemnând ce spunem, dar şi 
cum o spunem. «Vezi acolo cutia cu acuarele a fratelui tau? Da, aia 
deschisă. închide-o, vrei? Mulţumesc» transmite un cu totul alt 
mesaj decât «Cutia cu acuarele a fratelui tău a rămas deschisă. Hai 
s-o închidem, să nu i se usuce culorile. Ar fi atât de necăjit dacă s-ar 
strica!» în al doilea caz, copilului i se transmite un mesaj mult mai 
bogat şi mai complet, care îi insuflă nu numai importanța 
respectului fata de obiectele cu care lucrăm, dar si pe aceea a grijii 
fata de ceilalţi şi a ajutorării între noi. 

Le putem arăta copiilor noştri ce aşteptăm de la ei rămânând 
respectuoşi faţă de ei şi de sentimentele lor. Dacă, de exemplu, tatăl 
trebuie sa lucreze într-o seară, este bine să-i anunţe din timp pe 
copii că va fi nevoie ca toţi sa aleagă în acea seară activităţi liniştite 
pentru ca tata să se poată concentra. Faptul că sunt anunţaţi din timp 
le dă copiilor ocazia să-şi ajute tatăl având consideraţie fata de 
nevoile lui. Este, în plus, mult mai eficient decât să tipi din senin la 
ei să se liniştească, fără să-i fi prevenit ori fără explicaţii prealabile. 

Mai putem încuraja exprimarea bunavointei si consideratiei la 
copiii noştri remarcând si incuviinténd comportamentul lor 
respectuos. Matthew, un băieţel de cinci ani, sare în ajutorul 
surioarei lui luând de pe jos jucăria pe care fetiţa o scăpase din 
scaunul ei înalt de sugar şi dändu-i-o înapoi. «Mulţumesc, Matthew, 
spune tatăl. Foarte drăguţ din partea ta cá-ti ajuţi surioara.» E 
important ca tatăl să observe şi să aprecieze amabilitatea lui 
Matthew: el îi oferă băiatului un model de urmat şi o răsplată pentru 
că a fost amabil. 


Respectul reciproc. Orice membru al familiei are dreptul să-i 
fie respectate posesiunile şi o anumită intimitate. Felul în care ne 
purtăm cu bunurile noastre le poate insufla copiilor o atitudine 
grijulie sau, dimpotrivă, una neglijentă. Copiii observă ce facem cu 
lucrurile care ne aparţin. Când hainele sunt aruncate pe jos, uneltele 
abandonate în grădină, uşile trântite, ei văd totul şi ne calcă pe 
urme. 

Nu numai obiectele dragi merită respectul nostru. Şi cele de 
folosinţă zilnică din casă trebuie respectate. Indiferent cât de modest 
ne-ar fi căminul sau cât de mare ar fi familia, fiecare copil are 
dreptul să aibă obiectele lui personale, lucruri pe care nimeni să nu 
le folosească fără acordul lui. 

E de asemenea important să le garantăm copiilor noştri in- 
timitatea. Cand sunt foarte mici, au nevoie de ajutor pentru 
îmbrăcat, spălat şi alte îngrijiri. Pe măsură ce cresc, ei preiau încetul 
cu încetul aceste sarcini şi îşi dezvoltă un anumit simţ al decentei în 
privinţa trupului lor şi o nevoie tot mai mare de intimitate. Copiii ar 
trebui învăţaţi nu numai că au dreptul la această intimitate, ci şi cum 
să o ceară atunci când au nevoie de ea. Ar trebui învăţaţi de 
asemenea sá respecte intimitatea altora: să ciocäneascä la uşă dacă e 
închisă şi să aştepte să li se dea voie să intre, de pildă. Doar aşa tata 
şi mama mai pot avea parte de o anumită intimitate. 

Fetelor aflate în pragul adolescenţei le trebuie în mod special 
sprijinul şi înţelegerea noastră. Când corpul lor începe să crească şi 
să se transforme, ele pot avea nevoie de foarte multă intimitate şi 

este important ca toţi membrii familiei să respecte acest lucru. Dacă 
un frate sau o soră, ba chiar un unchi sau o mătuşă chicotesc pe 
seama pudorii abia înmugurite a copilului, va trebui să le reamintim 
că pentru cel aflat în plină perioadă de transformări subiectul nu este 
câtuşi de puţin comic şi că are nevoie de sprijinul şi de înţelegerea 
noastră, nu de ironii. 


Important e ceea ce facem, nu ceea ce le spunem. Probabil că 
relaţia care îi influenţează cel mai mult pe copii este cea dintre 
părinţii lor. Observând-o, ei au ocazia să înveţe cum se exprimă 
respectul în viaţa de zi cu zi. Indiferent ce le-am spune copiilor 
despre cum trebuie să se poarte, adevăratul mesaj transmis de noi 
este felul în care ne comportăm unul fata de celălalt. 

Cele două gemene, Anna şi Emily, în vârstă de opt ani, s-au 
certat toată ziua. în cele din urmă, mama îşi pierde răbdarea şi 
strigă: «Terminafi cu cearta, nu mai suport!» 

Fetele o privesc surprinse, apoi Anna ripostează: «Dar tu şi tata 
vă certati mereu. De ce noi n-avem voie?» 

Mama rămâne mută. Niciodată nu privise lucrurile în felul 
acesta, dar ştie că Anna are, din păcate, dreptate. 

Copiii remarcă felul în care vorbim unul cu celălalt: tonul vocii, 
atitudinea, sentimentele neexprimate. Nu este vorba numai de 
simplul fapt că ne certăm orbeşte sau susţinem puncte de vedere 
opuse, ci de cum ne rezolvăm conflictele, cum comunicăm unul cu 
celălalt pentru a lămuri neînţelegeri minore şi cât de bine răspundem 
la nevoile celuilalt. 

Copiii surprind până şi cel mai mic gest de tandrete si de grijă 
dintre mama şi tata, iar acel gest devine pentru ei modelul mental al 
felului în care-i tratezi pe cei dragi. Când aud în mod curent 
expresiile interacțiunii politicoase — «te rog», «mulțumesc» şi «cu 
plăcere» -, folosite în mod firesc, şi când întrebări pline de 
consideraţie, precum «Ai nevoie de ceva?» şi «Pot să te ajut cu 
asta?», sunt omniprezente în viaţa lor cotidiană, copiii află cum se 
pot ajuta oamenii între ei în marile sau micile momente ale vieţii. 

Respectul reciproc al diferentelor. Copiii nostri vor creste si 
vor ajunge sa träiascä aläturi de oameni avand diferite credinte, rase 
sau obiceiuri. Atmosfera de bunăvoință, consideraţie si toleranţă 
fata de diferenţele dintre indivizi din interiorul familiei îi va pregăti 
sa respecte drepturile şi nevoile altora. Sperăm ca ei să recunoască, 
pe măsură ce se maturizează, umanitatea fiecărei persoane care le 
iese în cale. Oricare ar fi diferenţele dintre noi, în calitatea noastră 
de indivizi umani împărtăşim aceleaşi vise şi dorinţe fundamentale. 
Sperăm ca şi copiii noştri să descopere că suntem mai curând 
asemănători decât diferiţi în ceea ce priveşte nevoile noastre fizice, 
sufleteşti şi spirituale. 

Pe măsură ce li se lărgeşte universul şi ajung să-i respecte pe 
alţii pur şi simplu pentru valoarea şi demnitatea lor individuală, 
copiii se pot aştepta să fie respectaţi la rândul lor. Dacă au crescut 
într-o atmosferă în care gesturile pline de bunăvoință şi grija activă 
fata de ceilalţi fac parte din viata de zi cu zi, ei sunt pregătiţi să 
practice în viaţă toleranța şi respectul. în decursul timpului, toţi 
marii învăţători ai religiilor lumii au fost de acord că tocmai actele 
mărunte, cotidiene de bunătate sunt cele prin care ne căpătăm 
calificativele la şcoala vieţii. 


Dacă trăiesc în siguranţă, copiii învaţă 
să aibă încredere în ei si în ceilalţi 


Suntem primii custozi ai încrederii copiilor noştri. Ei au nevoie 
sa ştie că vom fi lângă ei indiferent ce s-ar întâmpla — asta înseamnă 
să te simţi în siguranță. Când ştiu că pot conta pe noi pentru a 
răspunde nevoilor lor, pentru a le înţelege sentimentele şi pentru a-i 
respecta, copiii învaţă să aibă încredere în noi. Si numai pornind de 
la acest sentiment de securitate şi de la sprijinul nostru ferm pot să- 
şi dezvolte încrederea în sine. 

Am asistat de curând la un recital de pian. Am fost martora 
luptei temerare a unui băiat de 10 ani cu un fragment din 
Spărgătorul de nuci. Copilul nu exersase suficient şi spre finalul 
bucății devenise clar că si el îşi dăduse seama de asta. Publicul l-a 
răsplătit totuşi cu aplauze încurajatoare. După ce a coborât de pe 
scenă, băiatul s-a dus direct la mama lui şi i s-a urcat în poală. Ea l-a 
ţinut strâns în braţe cât timp s-au cântat toate celelalte bucăţi. 

Copilul era cam prea mare ca să mai stea în poala mamei şi, 
întâmplător, ştiu că mama respectivă e foarte strictă în privinţa 
exerciţiilor la pian. In clipa aceea însă toate astea nu mai contau. 
Mesajul ei către băiat era simplu şi clar: sunt aici, alături de tine, 
chiafşi atunci când dai greş şi nu mi-e nici teamă, nici ruşine s-o 
arăt. 

Copiii nostri au nevoie să ştie că suntem mereu alături de ei şi că 
sprijinul nostru nu depinde de cât de bine se achită de sarcini sau de 
cât de stângaci eşuează uneori. 

A trai cu credinţa în suflet. Credinţă este un termen utilizat 
adesea în context religios sau spiritual pentru a descrie credinţa în 
Dumnezeu sau încrederea în universul în care trăim. Există multe 
feluri de abordare a conceptului de credință. Multi oameni care nu 
se consideră religioşi înţeleg sensul credinţei în felul lor şi îşi găsesc 
sprijinul într-o anumită formă de spiritualitate. S-a stabilit cu 
certitudine că oamenii care cred în ceva mai presus decât ei tind să 
înfrunte mai bine decât ceilalți stresul vieţii. Să definim deci 
credinţa într-un sens foarte larg, socotind-o încrederea în propriile 
noastre concepții şi valori şi în lumea privită în ansamblu. Această 
credinţă elementară în bunătatea omenirii este de o importanţă vitală 
dacă vrem să înfruntăm viaţa cu optimism şi încredere în ceilalţi. 


Centura de siguranţă. De-a lungul anilor, copiii îşi dezvoltă 
încetul cu încetul încrederea în ei înşişi. Din momentul în care un 
copil spune: «Eu. Eu o să fac asta!», ştim că el îşi consolidează 
încrederea în sine. Ne revine sarcina de a le da copiilor ocazia să-şi 
pună la încercare însuşirile şi talentul sus- tinändu-i în timp ce 
învaţă, caută noi experienţe şi explorează neobişnuitul. E vorba aici 
de un echilibru extrem de delicat. Pentru ca ei să crească simtindu- 
se în siguranţă trebuie să le lăsăm suficient timp şi spaţiu ca să 
experimenteze, să înveţe singuri şi chiar să dea greş, rămânând în 
acelaşi timp dispuşi să-i încurajăm, călăuzim şi ajutăm pe parcurs. 

într-o seară, după ce s-a cuibărit bine în pat, Nicholas, un puşti 
de cinci ani, îi spune mamei: «Vreau să scoatem rotitele ajutătoare 
de la bicicletă, mami. Bine?» 

«Sigur că da», îi răspunde mama, şi a doua zi aduc amândoi 
surubelnita şi scot rotitele. Mersul pe bicicletă nu e însă atât de uşor 
pe cât crezuse Nicholas. Baietelul merge cam in zigzag, mai ales 
când mama ia mâna de pe şaua bicicletei şi-l lasă să se descurce 
singur. 


în seara aceea Nicholas îi spune mamei: «Ai putea să-mi pui 
rotitele înapoi?» 
«Bineînţeles, spune mama. Facem asta mâine dimineaţă.» 

A doua zi dimineaţă, Nicholas priveşte lung la bicicleta lui de 
«băiat mare». 

«Vrei să mai încerci o dată înainte să pun rotitele la loc?» 
întreabă mama pe un ton destul de neutru, gândindu-se că a doua 
oară ar putea avea loc minunea. 

«Bine», acceptă Nicholas. Este destul de relaxat deoarece 
comportamentul firesc al mamei lui îl face să simtă că n-are nimic 
de pierdut dacă mai încearcă o dată. 

Şi de această dată, gata! Nicholas îşi ia zborul, ţinându-se strâns 
de ghidon, cu un zâmbet larg pe chip, cu o încredere sporită în 
propriile forte. Mama a găsit dozajul potrivit: a acceptat cererea 
băiatului de a pune rotiţele ajutătoare înapoi, provocându-l în acelaşi 
timp să încerce din nou. Nu l-a împins de la spate să fie «băiat 
mare» când nu era încă pregătit şi l-a ajutat să mai încerce «doar o 
dată». 

Va cădea Nicholas? Bineînţeles că va cădea! Toţi cádem uneori, 
mai ales când avem curajul de a ne depăşi limitele. Dar tocmai în 
acele momente avem cea mai mare nevoie de încredere în noi ca să 
urcăm din nou în şa. 


Previzibil, de nădejde, consecvent. Copiii se bazează pe faptul 
că noi facem ceea ce spunem când am promis ceva şi, dacă nu 
putem, le dăm de ştire. Ei cred ce le spunem şi au încredere că ne 
vom ţine de cuvânt. lar dacă facem asta în cea mai mare parte a 
timpului, copiii învaţă să se bazeze pe noi. 

în decursul timpului le facem copiilor nenumărate promisiuni. 
Poate că noi nu le socotim promisiuni, ei însă da. Dacă le spunem că 
îi vom lua acasă la o anumită oră, ei se aşteaptă să o şi facem. Dacă 
obişnuim să întârziem sau să uităm, copiii vor învăţa că nu pot avea 
încredere în noi şi se vor simţi, pe bună dreptate, neglijati. 

Când nu putem fi punctuali din cauza vreunei urgente ivite în 
ultimul moment, trebuie să dăm un telefon şi să-i anuntäm. Trebuie 
să le arătăm copiilor aceeaşi consideraţie ca unui client sau şefilor 
noştri de la locul de muncă. Pe chipul copiilor lăsaţi să aştepte, ai 
căror părinţi vin mereu ultimii să-i ia acasă, se citeşte întotdeauna o 

expresie foarte tristă. îi poţi vedea cum încearcă să-şi ascundă 
dezamăgirea şi grija, fără să reuşească prea bine. 

Ora de înot a luat sfârşit, iar mama lui Mandy, o fetiță de şapte 
ani, întârzie din nou. Când urcă, în sfârşit, în maşină, fetiţa suspină 
uşurată. Mama începe să se scuze, explicând de ce este iarăşi ultima 
sosită dintre părinţi. Mandy nu spune mai nimic şi priveşte în gol. A 
renunțat să-şi mai facă iluzii în privinţa mamei ei. Acum, pentru 
fetiţă este mai important să-şi coboare ştacheta aşteptărilor şi sá se 
protejeze de acel sentiment de dezamăgire şi nesiguranţă care o tot 
încearcă — mai important decât să-i mai dea o şansă mamei ei. 
Mama este pur şi simplu un om pe care nu te poţi baza, iar Mandy 
ştie asta. S-a adaptat situaţiei, dar cu ce preţ! întârzierile sistematice 
i-au afectat atât părerea despre mama ei, cât şi despre ea însăşi. La 
urma urmei, se gândeşte Mandy, dacă ar fi fost cu adevărat 
importantă pentru ea, mama ei şi-ar fi dat seama cât îi era de greu să 
fie întotdeauna ultima lăsată să aştepte şi ar fi făcut ceva pentru a 
remedia lucrurile! 

Am surprins recent o discuţie între nişte eleve de clasa a patra, 
care plănuiau să meargă împreună la un film într-o sâmbătă după- 
amiază. Una dintre ele îi spunea alteia: «Să ne ducă mama ta cu 
maşina, aşa putem fi sigure că ajungem la timp.» Celelalte fete au 
incuviintat din cap. Ştiau exact care mamă este mai de nădejde. 


De nădejde nu înseamnă plictisitor. Este important să le 
oferim copiilor noştri un mediu de viata sigur. Există atâtea 
necunoscute în existenţa lor, atâtea lucruri noi pe care le au de 
învăţat, încât un cămin previzibil, confortabil le asigură o doză 
liniştitoare de control. Asta nu înseamnă că nu mai există loc pentru 
momente amuzante, pline de spontaneitate. 

Matusa lui Elaine vine într-o sâmbătă seara la cină. in jurul orei 
opt, femeia priveşte înjur, la cei aflaţi în odaie, şi întreabă: «Are 
cineva chef de un film?» 

Mama şi tata sunt bine instalaţi pe canapea. Elaine, care are 11 
ani, se inveseleste: «Da, eu!» exclamă ea plină de entuziasm. 

«Nu e prea târziu? întreabă mama. Filmele încep pe la şapte.» 

Elaine o priveşte cu ochi rugători. «Nu tocmai, răspunde mătuşa. 
Elaine şi cu mine putem prinde ultimul spectacol. Dacă plecăm 
acum, putem să ne şi plimbăm înainte de film prin mail, ba chiar să 
mâncăm nişte îngheţată.» 

«Ultimul spectacol?» zice şi tatăl. Este gata să protesteze, dar în 
ultima clipă se răzgândeşte. Elaine va întârzia mult peste ora ei 
obişnuită de culcare, dar a doua zi nu merge la şcoală şi această 
ieşire nepreväzutä este o excelentă ocazie pentru fetiţă de a-şi 
cunoaşte mai bine mătuşa. Se întoarce deci spre soţia lui şi spune: 
«De ce nu? Poate dormi mai mult mâine. în plus, Elaine şi Susan 
vor avea ocazia să stea mai mult împreună.» 

«Mda, ai dreptate, incuviinteazä mama. Dar să veniţi acasă 
imediat după film, mai spune ea. Şi petrecere frumoasă!» 

Rutinele sunt bune şi importante, căci îi ajută pe copii să capete 
sentimentul de securitate pe care ţi-l transmite un program 
prestabilit. Dar la fel de importante sunt şi momentele în care le 
permitem să se abată de la program. De cele mai multe ori pe 
acestea şi le vor aminti copiii toată viaţa. Sunt momente ieşite din 
obişnuit, incitante, noi. 

Elaine ajunge acasă pe la miezul nopţii. I-a plăcut filmul, s-a 
simţit bine cu mătuşa ei, s-a bucurat până şi de aerul nopţii. «Ştiaţi 
că noaptea aerul are alt miros? spune ea. Mai proaspăt!» îşi sărută 
părinţii de noapte bună şi le mulţumeşte. 

Să ai încredere înseamnă să crezi în tine. Pentru a trece la 
acţiune, copiii noştri au nevoie să creadă în ei înşişi şi în viziunea pe 
care o au asupra lucrurilor. Dacă n-au încredere în propriile lor 
decizii sau dacă nu cred în ei înşişi, le va fi foarte dificil să se 
afirme. O modalitate de a-i ajuta să capete această încredere este să 
avem noi încredere în ei. 

Andrew, în vârstă de 10 ani, este plecat în tabără. într-o zi, sună 
acasă şi le povesteşte părinţilor despre unul dintre colegii lui de 
dormitor. «Mi-a cerut să fiu coechipierul lui la canoe, dar când am 
ajuns la lac găsise pe altcineva, se plânge Andrew. Pe urmă mi-a 
cerut împrumut briceagul meu suedez şi nu mi l-a mai dat înapoi. Şi 

Tatăl ascultă atent spusele fiului său, aflat la peste 300 de 
kilometri distanţă. îi vine să sară în maşină, să se ducă acolo şi să 
discute cu directorul taberei. Dar inspiră adânc şi-l întreabă pe băiat: 
«Ce-ai de gând să faci?» 

Andrew răspunde: «Păi am fost cu un alt băiat în canoe. lar dacă 
fug ca o rata, sunt o rata destul de rapidă, pentru că am ieşit al 
treilea la alergare.» 

«Aşa te vreau, băiete!» spune tatăl. 

«Si am să-i spun in faţă că vreau briceagul înapoi, continuă 
Andrew. îmi trebuie pentru expediţia cea mare. Dacă nu merge aşa, 
am să vorbesc cu instructorul.» 

«O să ţi-l dea», îl asigură tatăl. 

Andrew are încredere în propria părere despre atitudinea 
inacceptabilă a colegului său de dormitor şi are încredere în el însuşi 
că va reuşi să rezolve situaţia. Ştiu că pare de la sine înţeles, dar să 
nu uităm că există copii care preferă să ignore asemenea probleme 
deoarece le lipseşte siguranța interioară pentru a le ataca. Tatăl lui 
Andrew şi-a demonstrat încrederea în fiul său crezând în capacitatea 
acestuia de a face fata situaţiei de unul singur. 

Dorim să avem copii cu o încredere fundamentală în ei înşişi şi 
în alții. Sperăm ca aşteptările lor în privinţa celorlalţi să fie pozitive, 
dar totodată să-şi dea seama când comportarea acestora este 
inacceptabilă. Şi mai sperăm ca în relaţiile pe care le vor stabili să 
fie persoane de nădejde şi să nu dezamăgească. 


încrederea în viitor. Nu vom fi toată viata alături de copiii 
noştri. Le putem însă insufla din copilărie un puternic sentiment de 
siguranţă, care îşi va spune cuvântul şi la maturitate. Aju- tându-i să 
creadă în ei îi facem să se simtă în siguranţă alături de alţii şi să 
devină buni părinţi pentru copiii lor, nepoţii noştri. 

Este un dar pentru viitorul lor. încrederea în ei înşişi le va 
călăuzi opţiunile profesionale, le va permite să-şi asume riscuri, să 
facă faţă responsabilitätilor, să creadă în deciziile lor. încrederea în 
ceilalţi îi va face capabili să se îndrăgostească, să se dăruiască unor 

persoane de calitate, să pună bazele unei familii. 

Fără siguranţă de sine şi fără să creadă în ei, copiii noştri nu vor 
şti nici să se bucure de viaţă când lucrurile vor merge bine, nici să 
înfrunte greutăţile. Dacă au însă încredere în ei — în competenţa lor 
fundamentală, în bunăvoința si în calităţile lor de ansamblu — vor 
realiza practic tot ce şi-au pus în gând. 

îi putem ajuta insuflându-le acel simţ al valorii intrinseci sau al 
lipsei de valoare. Este o mare responsabilitate, dar foarte uşor de 
dus la îndeplinire. Nu trebuie decât să credem în ei şi în bunele lor 
intenţii. După care trebuie să-i lăsăm să se convingă, fără nici o 
umbră de îndoială, că aşa simţim noi. Sincer. Iar ei vor face restul. 


Daca traiesc in prietenie, copili invata 
ca e placut sa traiesti pe lume 


La inceput, pentru copiii nostri lumea inseamnä familia. De la 
noi învaţă pe ce să pună pret, cum să se poarte, la ce să se aştepte de 
la viaţă. Şi asta prin intermediul a mii de momente, aparent 
nesemnificative, din viaţa cotidiană de familie. Adesea, copiii noştri 
recepționează cele mai puternice mesaje privind valorile şi 
comportamentul nostru exact în clipele când habar n-avem că ne 
dau atenţie. 

Cât de prietenoasă este această primă lume pe care o oferim 
copiilor noştri? Le vorbim politicos, respectând regulile bunei- 
cuviinte? îi acceptăm asa cum sunt, fără să încercăm să-i 
transformăm în ceea ce am vrea noi să fie? Le acordăm prezumția 
de nevinovăție, având încredere că intenţiile lor sunt de cele mai 
multe ori bune? Vrem să ştim care sunt noile lor pasiuni şi suntem 
dornici să le împărtăşim? 

Un mediu familial prietenos este acela în care eforturile copiilor 
sunt încurajate, recunoscute şi pretuite, în care greşelile, defectele si 
diferenţele individuale sunt tolerate, în care ei sunt trataţi corect şi 
cu răbdare, înţelegere, bunăvoință şi consideraţie. Există, desigur, 
momente când trebuie să ne exercităm autoritatea părintească asupra 
copiilor, dar o putem face prieteneste, cu căldură şi totuşi ferm, nu 
rece şi dominator. Putem crea un mediu familial protector, putem 
nutri aşteptări pozitive în privinţa copiilor noştri fără a renunţa 
totuşi la stabilirea anumitor limite. 

Viaţa de zi cu zi în sânul familiei creează tiparele pe care copiii 
noştri le vor recrea, adulţi fiind, în căminele lor. Vrem să stabilim cu 
copiii noştri o relaţie sănătoasă, suficient de flexibilă pentru a rezista 
inevitabilelor frictiuni dintr-o familie şi destul de viguroasă pentru a fi 
prelungită şi când vor fi devenit adulţi. Vrem să-i bucure reintälnirea 
cu familia de sărbători şi la aniversări, mai ales după ce vor avea, la 
rândul lor, o familie. Vrem să capete o perspectivă pozitivă despre 
viaţă, care să-i ajute să-şi găsească locul în lume şi să se bucure de 
ceea ce le poate lumea oferi. 


Interdependenta. Nenumăratele interacțiuni pe care le avem unii 
cu ceilalți în viaţa de familie ni se par de la sine înţelese. Pe aceste 
interacțiuni se poate întemeia aptitudinea noastră de-a ne înţelege cu 
alti oameni. Asa cum noi suntem modelele copiilor nostri, familia este 
modelul unei unităţi sociale. 

Situatiile cu care se vor confrunta copiii în cartier, la şcoală, la 
locul de muncă şi în comunităţile din care vor face parte se vor 
asemăna în multe privinţe cu cele întâlnite în familie. Când negociem 
folosirea sălii de baie, a calculatorului, a televizorului sau a maşinii 
familiei şi învăţăm sá le impärtim, ajungem să înţelegem sensul 
responsabilităţi şi felul în care depindem unii de ceilalți. 

Să luăm ca exemplu curăţenia de după cina din ziua de 
Thanksgiving. Joey, în vârstă de nouă ani, avea sarcina de-a goli după 
micul dejun maşina de spălat vase. în febra pregătirilor însă, a uitat 
complet de asta şi consecinţele au fost cât se poate de neplăcute. Sora 
lui de 11 ani, Kristin, a strâns masa, dar n-are unde să pună vasele 
murdare, care stau îngrămădite peste tot în bucătărie. Mama încearcă 
să aşeze în frigider friptura de curcan rămasă, dar nu poate din lipsă de 
loc. Mătuşa Lucy e la chiuvetă şi spală cratitele. între timp, resturile de 
mâncare se întăresc în farfurii, iar în bucătărie sunt prea multe 
persoane. 

După desert, tata vrea să le servească invitaţilor cafeaua şi are nevoie 
de douăsprezece cesti, însă majoritatea se află încă în maşina de spălat 
vase. Pe scurt, o scenă reprezentativă pentru haosul ce poate domni 

într-o casă. 

Mama îşi dă rapid seama de unde s-a iscat problema şi strigă înspre 
sufragerie: «Joey, avem nevoie de tine să goleşti maşina de spălat 
vase! Ne-am împotmolit complet!» 

Joey sare de la masă, dându-şi seama că a uitat să-şi facă treaba 
tocmai într-o asemenea zi. Nici că se putea mai rău! Cu puţin ajutor 
din partea surorii lui, goleşte rapid maşina de spălat vase şi balamucul 
din bucătărie e repede uitat. 

Acest incident îl face pe Joey să vadă foarte clar cum poate 
comportamentul lui să-i afecteze pe toţi ceilalți. Deşi exemplul la care 
am recurs pare cam schematic, interdependenta noastră în viaţa de zi 
cu zi din sânul familiei este cât se poate de reală. invätändu-i pe copii 
să coopereze cu ceilalți membri ai familiei într-un mod prietenesc, îi 
învăţăm de fapt să se descurce în viata în relaţiile cu alti oameni. Cu 
cât se vor pricepe mai bine să-şi unească eforturile pentru un tel comun 
şi să lucreze laolaltă în echipă, cu atât prietenii, vecinii sau colegii de 
serviciu îi vor plăcea mai mult şi lumea li se va părea mai bună. lar 
dacă învaţă să-şi aducă contribuţia cu graţie şi generozitate în lumea în 
care vor intra, oricare ar fi aceasta, vor face ca lumea cea mare să 
devină un loc unde va fi mult mai plăcut să trăieşti. 


«Este nevoie de un sat întreg ca să cresti un copil.» Structura 
familiei a început să se schimbe. Tot mai puţini copii cresc avându-i 
alături şi pe mama, şi pe tata. Mulţi sunt crescuţi de un singur părinte, 
de bunici sau de alte rude, în timp ce alţii au două mame sau doi taţi. 
Dar, indiferent care ar fi structura familiei, cel mai important lucru 
pentru copiii noştri este să se ştie doriţi şi iubiţi. 

Cu cât există mai multi adulţi prietenosi şi grijulii în viaţa copiilor, 
cu atât va fi mai bine pentru ei. Copiii profită de pe urma contactelor 
regulate, obişnuite, cu familia extinsă — în care pot intra şi prietenii 
apropiaţi. Cum nu putem fi totul, întotdeauna, pentru copiii noştri, 
există momente in care e benefic pentru toţi să intervină prietenii şi 
familia, aducând o perspectivă nouă, proaspătă, ceva mai mult timp 
liber sau înclinațiile lor specifice. 


168 / COPIII ÎNVAŢĂ CEEA CE TRĂIESC 


Jimmy are nouă ani şi este tare necăjit din cauza machetei de avion 
la care lucrează. Are nevoie de ajutorul şi sprijinul unui adult, dar tata 
e prea ocupat şi, la drept vorbind, nici nu prea are răbdare. Bunicul 
însă e fericit să-şi petreacă timpul cu Jimmy şi savurează fiecare clipă 
în care îşi ajută nepotul să lipească părţile componente ale machetei. 

Genul acesta de momente de calitate dedicate lor le permite 
copiilor să se simtă înconjurați de dragostea şi înțelepciunea generaţiei 
mai vârstnice. Adesea, bunicii au mai mult timp pentru nepoți decât au 
avut pentru propriii copii. Nu mai sunt atât de ocupați ca pe vremuri, 
iar prioritätilor lor s-au schimbat probabil şi ele, trecând de la carieră la 
familie. Predau un curs special despre viaţa de familie destinat 
bunicilor şi am descoperit că bunicile au adesea nevoie să discute 
despre ce cred ele că au ratat pe vremea când îşi creşteau propriii copii. 
Iată un regret pe care l-am auzit de nenumărate ori: «Ar fi trebuit sá 
mă joc mai mult cu copiii mei şi să nu fi fost atât de ocupată.» Ele îşi 
dau seama acum că a-ţi face timp sá te joci cu copiii tăi şi a te 
împrieteni realmente cu ei este o activitate bogată şi tămăduitoare, de 
pe urma căreia poate beneficia întreaga familie. 

Familia extinsă le poate servi copiilor şi drept «plasă de salvare». 
Cu cât sunt implicate mai multe persoane, cu cât plasa e fesutá mai 
strâns, cu atât suntem mai capabili să ne ajutăm şi să ne susţinem 
moral copiii în momentele de cumpănă. 

Mätusa lui Megan, Dale, îi face adesea nepoatei ei de 12 ani 
surpriza de-a o lua de la şcoală. Dale o invită pe Megan la o îngheţată 
sau la o ciocolată fierbinte şi uneori le ia pe Megan şi pe prietenele ei 
la piscină. Odată le-a dus pe toate în centru să vadă un spectacol 
muzical. Când Megan avea vreo problemă cu copiii de la şcoală şi 
ezita s-o discute cu părinţii, venea la Dale. Mătuşa era acolo, gata s-o 
asculte. Şi, lucrul cel mai important, o iubea pe Megan, iar Megan o 
considera «de-a ei». Pentru părinţii îndeajuns de norocoşi să aibă 
aproape de casă o familie extinsă poate fi o uşurare să ştie că atunci 
când copiii lor ezită, din cine ştie ce motive, să vină la ei cu vreo 
problemă există altcineva capabil să le dea un sfat, cineva în care pot 
avea deplină încredere că este suficient de matur şi că acţionează doar 

in interesul copilului. 

Aceia dintre noi care nu avem in preajmä o familie extinsä sau, din 
nefericire, nu ne intelegem cu propria familie ne putem totusi construi 
o retea de prieteni care sä ne ajute sa ne supraveghem si ingrijim 
copiii. La unul dintre seminariile mele pentru părinţi, o femeie le-a 
povestit celorlalți despre o asemenea experienţă: «După ce a murit 
mama, una dintre prietenele ei a început să vină în vizită la noi. Abia 
născusem şi prietena mamei, care nu avea copii, s-a îndrăgostit de fiica 
noastră. Prin ea simţeam o puternică legătură cu mama şi îi eram 
recunoscătoare pentru vizite. A fost o „adoptie” reciprocă şi a 
continuat toată copilăria fiicei mele.» 

Legăturile strânse cu rudele şi cu prietenii lărgesc universul 
copiilor noştri. O reţea extinsă de adulţi iubitori creează o lume mai 
bogată pentru copii — una care le incită curiozitatea, le arată posibilităţi 
tentante neintälnite în viaţa de fiecare zi şi le oferă avantajul de-a şti 
că, pe lângă părinţi, există şi alti adulţi care cred în ei. Cum fiecare 
individ are de oferit disponibilitati şi perspective unice, cu cât există 
mai multi adulți iubitori gata să se implice în mod activ in viata 
copiilor noştri, cu atât va fi mai bine pentru copii. 


Sărbătorirea familiei. Aniversările şi sărbătorile din sânul familiei 
sunt foarte importante pentru copii. Când clanul se reuneşte şi copiii se 
joacă împreună, adulţii se minunează cât au crescut, ce inteligenţi, ce 
frumoşi, ce puternici sunt. Copiii se simt, desigur, stanjeniti de toată 
această tevatură, însă mesajul că sunt iubiţi şi admirati le pătrunde in 
suflet chiar dacă fug din nou la joacă şi nimic altceva nu pare să-i 
intereseze. 

Pe măsură ce cresc, participarea la reuniunile de familie le va crea 
un profund sentiment de apartenenţă ce le va fi de folos când vor 
părăsi căminul şi familia pentru a explora lumea. Reuniunile de familie 
sunt momente propice unui ritual în care se celebrează tradiţiile 
noastre etnice şi culturale, in care istorisim întâmplări din trecut. 
Copiii adoră să ne audă povestind despre escapadele noastre din 
copilărie. Prin intermediul acestor poveşti află lucruri importante 

despre noi şi capătă o perspectivă valoroasă asupra acelui timp de 
demult, când noi înşine eram copii. în plus, asemenea poveşti îi ajută 
să-şi formeze un anume simţ al schimbărilor ce survin în timp şi să 
înţeleagă că, aşa cum şi părinţii lor au fost cândva copii, vor fi şi ei 
părinţi într-o bună zi. 

Reuniunile de familie le oferă copiilor şi ocazia de-a ne vedea ca 
oameni, nu doar ca părinţi, dezvăluindu-ne lor într-o cu totul altă 
lumină. Sunt surprinşi, chiar entuziasmați, când facem ceva la care nu 
se aşteptau: de exemplu, ne scoatem pantofii ca să dansăm pe muzică 
retro şi nu-i mai plictisim cu ora de culcare. Viaţa devine dintr-odată o 
petrecere! 

Pe când se îndreptau spre casă după o reuniune de familie, Billy îşi 
întreabă tatăl: «Ştiai că eşti unchiul preferat al lui Mikey ?» 

Tata zämbeste: «Da, cred că ştiam.» 

«Mie nu mi-a trecut niciodată prin minte!» zice Billy. Faptul că 
văzuse cât de important este tatăl lui în ochii verişorului său preferat îl 
face pe Billy să-l respecte pe tata într-un fel nou, nemaicunoscut. 

Reuniunile de familie prilejuite de sărbători îi ajută pe copii să 
înţeleagă trecerea timpului şi faptul că ei cresc şi se dezvoltă, în 
asemenea ocazii se fac de obicei fotografii şi, mai ales când e vorba de 
reuniuni anuale, copiii pot vedea în poze cât au crescut de la ultima 
întâlnire. Uneori este amuzant să faci poze tinerei generaţii luând drept 
model compoziţiile din vechile noastre fotografii de familie. Atât 
copiilor, cât şi adulţilor le place să pozeze şi să compare după aceea 
imaginile. 

La asemenea reuniuni se pot derula ritualuri de familie care în felul 
acesta se transmit de la o generaţie la alta. De exemplu, la reuniunile 
din familia mea se aprind lumânări pentru cei care n-au putut fi 
prezenţi. Ne dăm mâinile în jurul mesei şi păstrăm un moment de 
tăcere, în care ne gândim cu iubire la fiinţele dragi absente, şi abia apoi 
ne aşezăm la masă. 


Sărbătorirea cotidianului. Nu trebuie să aşteptăm neapărat o 
sărbătoare ca să ne bucurăm de o atmosferă festivă. Uneori simpla 

invocare a spiritului de sărbătoare poate transforma o zi mohorâtă şi 
plictisitoare într-una de neuitat. 

Vacanţa de Crăciun e pe sfârşite, iar mama nu mai ştie ce să 
inventeze pentru cei patru copii ai ei şi vărul lor, aflat în vizită. S-au 
plictisit de noile lor jucării, îşi pun unii altora nervii la încercare şi s-au 
săturat de vremea friguroasă de afară. «Am o idee, le spune mama într- 
o seară. Haideţi să facem o petrecere pe plajă!» Copiii, cu vârste 
cuprinse între patru şi 11 ani, o privesc ca pe o nebună. 

«Glumesti?» întreabă cel mai mare. 

«Nu glumesc deloc. Haideţi să punem fara la cale», răspunde mama 
şi începe să facă o listă cu idei de meniu şi cu lucrurile care ar trebui 
procurate. 

«Dar afară e ger», protestează unul dintre copii. 

«O să organizăm petrecerea pe plajă în casă, răspunde mama. Ne 
vom bronza la lumina lămpii.» 

Copiii sunt cuceriti în cele din urmă de idee şi încep să discute cum 
să se îmbrace, ce jucării să ia cu ei, ce CD-uri să asculte şi, desigur, ce 
să mănânce — iar mama le promite că o să cumpere crenvurşti şi o să se 
ocupe de tot ce mai trebuie. 

A doua zi este foarte frig, dar tata aprinde focul în căminul din 
living. Toţi ajută la împinsul mobilei pentru a face loc cearşafurilor de 
plajă şi răcitorului. Tatăl deschide umbrela de plajă, umflă o minge de 
plastic, pune un CD cu Beach Boys şi decorul e gata! Copiii îşi pun 
costumele de baie şi ochelarii de soare şi se mânjesc până la urechi cu 
lotiune parfumată pentru plajă, chicotind întruna. Se distrează grozav 
rumenind crenvurştii la focul din cămin. Toţi râd, se joacă şi dansează. 
Când «petrecerea pe plajă» ia sfârşit şi sunt iar «acasă», copiii discută 
cât de mult le-a plăcut evadarea lor din cotidian. Băiatul de 11 ani 
spune «A fost bestial», iar mezinul întreabă entuziasmat: «Putem sá 
facem şi mâine o petrecere d-asta?» 

E foarte important pentru copiii noştri să ştie că se pot distra în 
familie. Nu vrem ca ei să aibă sentimentul că trebuie să caute în altă 
parte momentele de bună dispoziţie. Dacă învaţă că râsul, veselia, 
căldura şi apropierea dintre oameni fac parte din viaţa de familie, 

copiilor le va face plăcere să-şi petreacă timpul cu noi. Lucrul acesta 
va avea ecou atât în viitorul apropiat, cât şi în cel îndepărtat. Când 
copiii noştri vor deveni adolescenţi şi vor începe să-şi testeze 
independenţa, vor exista mai multe şanse să vină la noi pentru un sfat 
sau ca să stea de vorbă. Iar când vor avea o familie proprie, vor şti cum 
să creeze noi tradiţii de familie. 


O punte dinspre trecut spre viitor. Atmosfera generală a vieţii 
noastre cotidiene comune îşi va pune pecetea asupra amintirilor 
copiilor despre viata de familie. Experiențele şi relaţiile de care au avut 
parte în anii de formare vor constitui fundalul relaţiilor lor de mai 
târziu — în căsnicie, în familia proprie, în viitor în general. 

Aşa cum am mai spus, important este ce facem cu copiii noştri, 
mult mai important decât ceea ce spunem sau chiar decât ceea ce 
credem. Valorile noastre se transmit de la o generaţie la alta prin 
intermediul comportamentului nostru. Copiii ne urmăresc şi absorb ca 
un burete felul în care trăim laolaltă zi de zi, iar ceea ce învaţă le 
serveşte drept model toată viaţa, afec- tändu-i nu numai pe ei, ci şi pe 
copiii lor. Ne putem gândi la actele noastre iubitoare ca la un fel de 
lanţ al dragostei care se întinde peste generaţii, de la cele trecute la 
cele viitoare. 

Faptul că le oferim copiilor noştri o lume plină de încurajare, 
toleranță şi preţuire, o lume in care să aibă parte de acceptarea, 
aprobarea şi recunoaşterea noastră, o lume în care să dăruiască din tot 
sufletul şi sá se aştepte în schimb la corectitudine, bunăvoință si 
consideraţie, le poate transforma viaţa şi poate transforma calitatea 
vieţii tuturor celor care le sunt în preajmă. 

Vă invit să ne aşteptăm la tot ce este mai bun din partea copiilor 
noştri — şi, de fapt, de la toţi copiii: copiii de pe stradă, copiii din oraş, 
copiii de departe. Să facem tot ce ne stă în puteri pentru a le fi mai uşor 
să dea ce au mai bun în ei. La urma urmei este vorba de cartierul 
nostru, de oraşul nostru, de ţara noastră, de planeta noastră. 

Să le aştemem copiilor noştri calea astfel încât să poată vedea 
lumea în cea mai bună lumină posibilă. Să o considere — şi s-o ajute să 

devina — un loc in care este placut sa traiesti. 

in 1954 Dorothy Law Nolte a scris un celebru poem pedagogic intitulat 
Children Learn What They Live — Copiii învaţă ceea ce trăiesc. Fiecare 
vers enunta un adevăr simplu şi de bun-simt despre consecinţele, 
benefice sau nefaste, ale modelului familial în care se formează copiii. 
Poemul a devenit cunoscut în toată America şi a fost tradus în nume- 
roase limbi — inclusiv în română, odată cu publicarea acestei cărți. 
Generatii întregi de părinţi l-au folosit drept cod de comportamentîn 
viaţa de familie. 

După aproape jumătate de secol, Dorothy Law Nolte si Rachel Harris 
au dezvoltat într-o carte preceptele poemului, invätändu-i pe părinţi 
cum să le pună în practică. Avem astfel la dispoziție un adevărat 
manual de educaţie „prin cäläuzire" a copiilor noştri. Un manual cât se 
poate de accesibil datorită limbajului simplu şi numeroaselor istorioare 
ilustrative, scris cu nesfârşită iubire şi înţelegere pentru copii şi cu 
nestrămutată încredere în natura lor bună. 

